ഉച്ചക്കഞ്ഞി ~ ഫായിസം | FAAYISAM\n12:19:00 PM Phayas AbdulRahman No comments\nദിവസവും വീട്ടീന്നിറങ്ങുമ്പോള് കരച്ചിലോടു കരച്ചില്. കരഞ്ഞ് കണ്ണും തിരുമ്മി മൂക്കു പിഴിഞ്ഞ് ട്രൗസറിന്റെ മൂട്ടില് കൈ തുടച്ച് ഇസ്ട്രുമെന്റ് ബോക്സും ബുക്കുകളും എടുത്തു വെച്ച അലുമിനിയപെട്ടിയും താങ്ങി കേറ്റി പിടിച്ച മോന്തയുമായി വീട്ടീന്നെറങ്ങും..\nടാറു ചെയ്യാതെ ചളി നിറഞ്ഞ് ചുവന്നു കലങ്ങി കിടക്കുന്ന റോഡ്. അല്പമെങ്കിലും ചളിയില്ലാത്ത തെളിഞ്ഞു കിടക്കുന്ന വെള്ളം കണ്ടാല് ഒന്നും നോക്കാതെ നേരെ അതിലേക്ക്ചാടും.. അതും ഒറ്റക്കാലില്.. ഒരു കാല് കുത്തിച്ചാടി വെള്ളം പൊങ്ങുമ്പോള് മറ്റേ കാലുകൊണ്ട് ശക്തിയായി അടിച്ച് പടക്കം പൊട്ടുന്ന പോലെ ശബ്ദമുണ്ടാക്കും..\nഅടിക്കുന്ന സമയത്തെങ്ങാനും ഉന്നത് തെറ്റിയാല് മറ്റേകാലും കൂടെ പൊങ്ങി മൂടും കുത്തി വെള്ളത്തില്.. മിക്കവാറും ഉദ്ധേശം പടക്കം പൊട്ടിക്കലായിരിക്കില്ല. ആ പേരും പറഞ്ഞ് കൂടെ നടക്കുന്നവരുടെ ദേഹത്തേക്ക് വെള്ളം തെറിപ്പിച്ച് ഉമ്മാനോടുള്ള ദേഷ്യം തീര്‍ക്കുക എന്ന ദുരുദ്ധേശം. മറ്റൊന്ന്, സ്വന്തം ഉടുപ്പില് ചളിയാക്കി, ഒരു മകന്റെ ആഗ്രഹം മനസ്സിലാക്കാതെ കരയിപ്പിച്ച് സ്കൂളിലേക്ക് വിടുന്ന ഉമ്മാക്കിട്ട് പണി കൊടുക്കലും\nസ്കൂളും വീടും തമ്മില് പത്ത് മിനിറ്റ് നടക്കാനുള്ള ദൂരമേ ഒള്ളു.. അതു കൊണ്ട് ഉച്ചഭക്ഷണത്തിനു വീട്ടിലെത്തണം. എനിക്കാണെങ്കില് സ്കൂളില് നിന്നു കൊടുക്കുന്ന ചോറും കറിയും കഴിക്കണം. ജീവന് പോയാലും അതിനുമ്മ സമ്മതിക്കില്ല. വീട്ടീന്നു നല്ലസ്സലു ചോറും കറിയും വൃത്തിയോടും വെടിപ്പോടും കഴിക്കാനുള്ള അവസമുള്ളപ്പോള് എന്തിനാടാ സ്കൂളീന്ന പുഴുവും ചെള്ളും നിറഞ്ഞ് ഉപ്പിട്ട് പുഴുങ്ങിയെടുക്കുന്ന ചോറും കറിയും തിന്നുന്നതെന്ന് ഉമ്മാടെ ചോദ്യം.. ചോദ്യം മാത്രമോ.. നല്ല പിച്ചും കിട്ടും. ശെരി, സ്കൂളിലെ ചോറു കഴിക്കില്ല, സ്കൂളില് കൊണ്ട് പോയി കഴിക്കാന് എനിക്ക് ടിഫിന് ബോക്സില് ചോറു തരണം എന്നു പറഞ്ഞാല്, അതും സമ്മതിക്കില്ല. കാരണം ഉമ്മാക്കറിയാം ആ ചോറും കറികളും പൈപ്പിന്റെ മൂട്ടിലോ തെങ്ങിന്റെ തടത്തിലോ അന്ത്യ വിശ്രമം കൊള്ളുമെന്ന്.\nആകെ ഒരു മണിക്കൂറിനടുത്ത് കിട്ടുന്ന ലഞ്ചു ബ്രേക്കില് വീട്ടില് പോകുന്ന ഈ ഒരു പരിപാടി കൊണ്ട് മാത്രം നഷ്ടമാകുന്ന ഒരുപാട് കാര്യങ്ങളുണ്ട്. പെട്ടെന്നു കഴിച്ച് കഴിഞ്ഞാല് പിന്നെ ബെല്ലടിക്കുന്ന വരെ പമ്പരം കൊത്തിക്കളിക്കാം, രാശിക്കാ കളിക്കാം, ഓടി തൊട്ട് കളിക്കാം, സാറ്റെണ്ണിക്കളിക്കാം, തീപ്പെട്ടിപ്പടം കളിക്കാം.. പക്ഷേ വീട്ടിലേക്ക് നടന്നു പോയി ഭക്ഷണം കഴിച്ച് തിരിച്ച് നടന്നു സ്കൂളിലെത്തുമ്പോഴേക്കും ബെല്ലടിച്ചിട്ടുണ്ടാകും. അപ്പൊ ഉച്ചക്കലത്തെ കളികള് ഗോവിന്ദ. അതിലെല്ലാമുപരി സ്കൂളില് നിന്നു കൊടുക്കുന്ന ചോറും കറിയും മിസ്സാകുന്നതിലായിരുന്നു.\nസ്കൂളില് നിന്നു വിളമ്പുന്ന ആവി പറക്കുന്ന കുത്തരിച്ചോറും എരിവു കുറച്ച് നന്നായി നീട്ടി വെച്ച ചെറുപയറു കറിയും. ഉച്ച ബെല്ലടിക്കാറാകുമ്പോള് അവിടുത്തെ ചേച്ചിയും ഔസേപ്പ് ചേട്ടനും കൂടെ വലിയ ചെമ്പില് തിളക്കുന്ന ചോറു തോര്‍ത്തു മുണ്ട് കൂട്ടി പിടിച്ച മുള കൊണ്ട് നെയ്ത ചെറിയ കൊട്ടകൊണ്ട് കോരി ഊറ്റും.. കുത്തരി ചോറു വെന്ത ആവി പറന്ന് ഒരനുസരണയുമില്ലാതെ നേരെ തൊട്ടപ്പുറത്തെ ഞങ്ങളുടെ ക്ലാസിലേക്ക് വരും. എപ്പഴെങ്കിലും ഇന്നു ക്ലാസിലേക്ക് പോകാതെ വേറെ വല്ല വഴിക്കും പോകാന് ആവി തീരുമാനിച്ചാല് അതിനു സമ്മതിക്കാതെ, കറക്റ്റു സമയത്ത് എവിടെ നിന്നില്ലാതെ കുരുത്തം കെട്ട ഒരു തെക്കന് കാറ്റു വന്നു ഞങ്ങളുടെ ക്ലാസിലേക്ക് തന്നെ ഉന്തി തള്ളി വിടും..\nചോറൂറ്റി കഴിഞ്ഞ് ബെല്ലടിക്കുന്നതിനു തൊട്ടു മുന്നേ ചെറുപയറു കറിയുടെ ചെമ്പും കൂടെ തുറക്കും. ആ രണ്ടു മണവും കൂടെ മൂക്കിലേക്കടിച്ച് കയറുമ്പോള് പിന്നെ സഹിക്കാന് പറ്റാതാകും. പുസ്തകമെല്ലാം ഇലാസ്റ്റിക്ക് ഇട്ട് പെട്ടിയില് വെച്ച് വിശന്നു പൊരിഞ്ഞ് വെല്ലടിക്കാന് കാത്തിരിക്കുന്ന ഞങ്ങളുടെ വയറ്റില് നിന്നും ആവി വരാന് വലിയ താമസമൊന്നും ഉണ്ടാകില്ല..\nബെഞ്ചിന്റെ അടിയില് ഭദ്രമായി വെച്ചിരിക്കുന്ന അരികു വളഞ്ഞ് സ്റ്റീല് പാത്രമെടുത്ത് എടുത്ത് കൂടെയുള്ളവര് ചോറും പയറും വാങ്ങിക്കാന് പോകുമ്പോള് ഞാന് അസൂയയോടെ നോക്കി നില്‍ക്കും. കൂടെയിരിക്കുന്നവനു കളര് പെന്‍സിലിന്റെ പൊട്ടോ പൊടിയോ, വല്ല ഒട്ടിപ്പോ നെയിം സ്ലിപ്പോ കൊടുത്ത് മയക്കി ശെര്യാക്കി വെച്ചത് കൊണ്ട് ബെല്ലടിച്ചാലും വീട്ടിലേക്ക് തിരിക്കാതെ ക്ലാസില് തന്നെ കാത്തിരിക്കും. അവന് വാങ്ങിയ സാധനങ്ങള്‍ക്കുള്ള നന്ദി കാണിക്കും.. പാത്രത്തില് ആവി പറക്കുന്ന ചോറും ചോറിനു നടുവില് വട്ടത്തില് വിളമ്പിയ ഇളം പച്ച കലര്‍ന്ന മഞ്ഞ നിറത്തിലുള്ള ചെറുപയറു കറിയുമായി അവന് വരും.\nചൂടു വക വെക്കാതെ, ആവി പറക്കുന്ന ചോറിലേക്ക് വിരലു താഴ്ത്തും.. പൊള്ളിയ കൈ വലിച്ച് ഔ.. എന്ന ശബ്ദത്തോടെ രണ്ടു മൂന്നു കുടയലു കുടഞ്ഞ് കയ്യിലേക്ക് ഊതിയാല് ആ ചൂടു പോകും.. അങ്ങനെ മൂന്നു നാലു പ്രാവശ്യം ചെയ്യുമ്പോഴേക്കും ചൂടു പോയി വാരി വലിച്ച് ചോറു തിന്ന് കൈ കഴുകി നേരെ വീട്ടിലേക്കോടും. വീട്ടിലെത്തുമ്പോള് ഉമ്മ ചൂടോടെ വിളമ്പി വെച്ചിരിക്കുന്ന മീന് കറിയും ചോറും കഴിക്കാന് സ്കൂളിലെ ചോറും കറിയും നിറച്ച് വെച്ചിരിക്കുന്ന എന്റെ കുഞ്ഞി വയറ്റിലെവിടെ സ്ഥലം..?\nവാപ്പാക്കു കത്തെഴുതുമ്പോഴും വീട്ടില് സ്വന്തക്കാരു വന്നാലും, വല്ല പനിയോ വയറ് വേദനയോ വന്നു ഡോക്ടറുടെ അടുത്ത് പോയാലും ഉമ്മാക്ക് ഒരു കമ്പ്ലെയിന്റ് മാത്രം.. ചെക്കന് ഭക്ഷണം കഴിക്കുന്നില്ല.. തല്ലീട്ടും ഭീഷണിപ്പെടുത്തീട്ടും വായിലേക്ക് കുത്തിക്കയറ്റീട്ടും ഭക്ഷണത്തിനോട് വിരക്തി വെറുപ്പ്.. ചില തൊഴുത്തില് കുത്തുകാര് എനിക്കു വിരയുടെ അസുഖമാണെന്നു പറഞ്ഞത് വിശ്വസിച്ച് ഉമ്മ ഇടക്കിടക്ക് രാവിലെയോ രാത്രി ഉറങ്ങാന് നേരത്തോ നിര്‍ബന്ധിച്ച് വിരയിളക്കാനുള്ള മരുന്ന് കുടിപ്പിക്കും.. രാവിലെ നന്നായി വയറിളകും എന്നല്ലാണ്ടു വേറെ യാതൊരു ഗുണവും ആ മരുന്നു കൊണ്ട് ഞാന് കണ്ടിട്ടില്ല. എനിക്കു പിത്തമാണെന്നു പറഞ്ഞു പരത്തിയ ചില മൂരാച്ചികളുമുണ്ടായിരുന്നു.\nകണ്ണിനു മുന്നില് ഇന്നും മിഴിവോടു കൂടെ നില്‍ക്കുന്ന ആ കാഴ്ചകള്.. ആവി പറക്കുന്ന കുത്തരിച്ചോറും ചെറുപയറു കറിയും...!!!\nPosted in: അനുഭവം,കഥ,ചിന്ത,നൊസ്റ്റാള്‍ജിയ,മലയാളം


ഇടവേളകളില്ലാത്ത മത്സരങ്ങള്; ഇന്ത്യന് ക്രിക്കറ്റ് ടീമിന്‍റെ 2021 ലെ ഷെഡ്യൂള് പുറത്ത് – Kairali News | Kairali News Live\nകൊവിഡ് പശ്ചാത്തലത്തില് മാസങ്ങള് നീണ്ട ഇടവേളകള്‍ക്ക് ശേഷം വീണ്ടും കായിക രംഗം\nസജീവമാകുമ്പോള് ഇന്ത്യന് ക്രിക്കറ്റ് ടീമിനെ കാത്തിരിക്കുന്നത് ഇടവേളകളില്ലാത്ത മത്സരങ്ങള്.\nപുറത്തുവന്ന 2021ലേക്കുള്ള ഇന്ത്യന് ക്രിക്കറ്റ് ടീമിന്‍റെ ഷെഡ്യൂളിലാണ് തുടര്‍ച്ചയായ മത്സരങ്ങള് രേഖപ്പെടുത്തിയിരിക്കുന്നത്.\nമാസങ്ങള് നീണ്ട ഇടവേളയെ തുടര്‍ന്നുണ്ടായ സാമ്പത്തിക നഷ്ടം നികത്തുകയെന്ന ലക്ഷ്യത്തോടെയാണ് മത്സരക്രമം തീരുമാനിച്ചിരിക്കുന്നത്. അതേസമയം, ബിസിസിഐ ഔദ്യോഗികമായി ഷെഡ്യൂള് പുറത്തുവിട്ടിട്ടില്ല.\n2021 ല് ഇന്ത്യ ടീം 14 ടെസ്റ്റുകളും 16 ഏകദിനങ്ങളും 23 ടി-20കളും കളിക്കുമെന്നാണ് പുറത്തുവരുന്ന റിപ്പോര്‍ട്ട്. കൂടാതെ, ഐപിഎലും ഏഷ്യാ കപ്പും ടി-20 ലോകകപ്പും ഉണ്ടാകും. ജനുവരി മുതല് ഡിസംബര് വരെ തുടര്‍ച്ചയായി എല്ലാ മാസവും മത്സരങ്ങള് ഉണ്ടാവുമെന്നും റിപ്പോര്‍ട്ടുകള് പറയുന്നു.\nപുറത്തുവരുന്ന റിപ്പോര്‍ട്ടുകള് പ്രകാരം ജനുവരിയില് ഇംഗ്ലണ്ടിന് ആതിഥ്യം വഹിച്ചാണ് ആരംഭം. തുടര്‍ന്ന് മാര്‍ച്ചില് ഐപിഎല്, ശേഷം ശ്രീലങ്കന് പര്യടനവും ശ്രീലങ്കയില് തന്നെ ഏഷ്യാ കപ്പും. പിന്നെ സിംബാബ്‌വെ, ഇംഗ്ലണ്ട് പര്യടനങ്ങള്. ഒക്ടോബറില് ദക്ഷിണാഫ്രിക്കയുടെ ഇന്ത്യന് പര്യടനം. പിന്നാലെ ഇന്ത്യ ആതിഥ്യം വഹിക്കുന്ന ടി-20 ലോകകപ്പും. തുടര്‍ന്ന് ന്യൂസീലന്‍ഡിനെതിരെ ഹോം സീരീസും ഡിസംബറില് ദക്ഷിണാഫ്രിക്കന് പര്യടനവും ഉണ്ടാവും.\nമത്സരങ്ങള് എണ്ണം കൂടുതലായതിനാല് തന്നെ റൊട്ടേഷന് പോളിസി ഏര്‍പ്പെടുത്താനാണ് ബിസിസിഐയുടെ ലക്ഷ്യം.\n“ഇത് താരങ്ങള്‍ക്ക് ബുദ്ധിമുട്ടാവുമെന്നറിയാം. പക്ഷേ, ഫ്യൂച്ചര് ടൂര് പ്രോഗ്രാം വാക്ക് പാലിക്കേണ്ടതുണ്ട്. ഇന്ത്യയില് ഇപ്പോള് ഒട്ടേറെ മികച്ച താരങ്ങളുണ്ട്. താരങ്ങള്‍ക്ക് വേണ്ട വിശ്രമം ലഭിക്കുന്നുണ്ടെന്ന് ഞങ്ങള് ഉറപ്പ് വരുത്തും. ഉറപ്പായും റൊട്ടേഷന് പോളിസി ഉണ്ടാവും.”- ബിസിസിഐ അംഗം പറഞ്ഞതായാണ് ഇന്‍സൈഡ് സ്പോര്‍ട് റിപ്പോര്‍ട്ട് ചെയ്യുന്നത്.\nTags: 2021 schedulecricketindian team


ചൗക്കിദാര് പരാമര്‍ശത്തിൽ മാപ്പ് പറയില്ലെന്ന് രാഹുല് ഗാന്ധി - Oneindia Malayalam\nPublished : April 29, 2019, 04:37\nചൗക്കിദാര് പരാമര്‍ശത്തിൽ മാപ്പ് പറയില്ലെന്ന് രാഹുല് ഗാന്ധി\nറാഫേല് കേസില് നരേന്ദ്ര മോദിയെ സുപ്രീം കോടതി വരെ കള്ളനായി കണ്ടെത്തിയെന്ന പരാമര്‍ശത്തില് ഖേദപ്രകടനവുമായി രാഹുല് ഗാന്ധി. എന്നാല് ഇക്കാര്യത്തില് താന് മാപ്പുപറയില്ലെന്നും രാഹുല് വ്യക്തമാക്കി. പരാമര്‍ശത്തെ തുടര്‍ന്ന് രാഹുലിന് സുപ്രീം കോടതി കോടതിയലക്ഷ്യ കേസിന് നോട്ടീസ് അയച്ചിരുന്നു. ഇതിനുള്ള മറുപടിയിലാണ് രാഹുല് തന്റെ നിലപാട് വ്യക്തമാക്കിയത്.


pala-election-leaders-response | കേരള കോൺഗ്രസിലെ പ്രശ്നങ്ങൾ പരിഹരിക്കാനാവുമെന്ന വിശ്വാസമില്ലെന്ന് യുഡിഎഫ് ചെയർമാൻ; മികച്ച വിജയമുണ്ടാകുമെന്ന് പറഞ്ഞത് തിരുവഞ്ചൂർ; ശക്തനായ സ്ഥാനാർത്ഥിയെ ചെയർമാന്റെ സ്ഥാനത്ത് നിന്ന് പിജെ ജോസഫ് പ്രഖ്യാപിക്കുമെന്ന് മോൻസ് ജോസഫ്; വിഎൻ വാസവൻ പറഞ്ഞത് ഇടതിന് അനുകൂലമായ സാഹചര്യമെന്ന്; പാലാ ഉപതെരഞ്ഞെടുപ്പുമായി ബന്ധപ്പെട്ട് വ്യത്യസ്ത പ്രതികരണങ്ങളുമായി നേതാക്കൾ - MarunadanMalayali.com\nAugust 25, 2019 | 01:35 PM IST | Permalink\nകോട്ടയം: സംസ്ഥാനം വീണ്ടുമൊരു ശക്തമായ തെരഞ്ഞെടുപ്പിലേക്ക് കടക്കുകയാണ്. സെപ്റ്റംബർ 23ന് പാല ഉപതെരഞ്ഞെടുപ്പ് നടക്കുമെന്ന് കേന്ദ്ര തെരഞ്ഞെടുപ്പ് കമ്മീഷൻ പ്രഖ്യാപിച്ചിരിക്കുകയാണ്. ഈ ഘട്ടത്തിൽ വിവിധ മുന്നണി നേതാക്കളുടെ പ്രതികരണങ്ങൾ ലഭ്യമായിരിക്കുന്നു. പാലാ ഉപതെരഞ്ഞെടുപ്പിൽ യുഡിഎഫ് ശക്തമായ മുന്നേറ്റം കാഴചവെക്കുമെന്ന് യുഡിഎഫ് ചെയർമാൻ ബെന്നിബെഹനാൻ പ്രതികരിച്ചു. ഭരണവിരുദ്ധ വികാരം പാലയിൽ അലയടിക്കും. തെറ്റുതിരുത്തൽ നടപടികളുമായി പോകുന്ന ഇടതുമുന്നണിയെ പാലായിലെ ജനങ്ങൾ കൈവിടും. കേരളകോൺഗ്രസിലെ പ്രശ്നങ്ങൾ നാളെ നടക്കുന്ന യുഡിഎഫ് യോഗത്തിൽ ചർച്ച ചെയ്യുമെന്നും എന്നാൽ പരിഹരിക്കാനാകുമെന്ന് വിശ്വാസമില്ലെന്നും യുഡിഎഫ് ചെയർമാൻ പറഞ്ഞു.\nപാലായിൽ മികച്ച വിജയമുണ്ടാകുമെന്ന് മുന്മന്ത്രിയും കോൺഗ്രസ് നേതാവുമായ തിരുവഞ്ചൂർ രാധാകൃഷ്ണൻ പറഞ്ഞു. തെരഞ്ഞെടുപ്പിനെ നേരിടാൻ യുഡിഎഫ് സജ്ജമാണ്. മുന്നണിയെന്ന നിലയിൽ ചിട്ടയായ പ്രവർത്തനങ്ങൾ നടന്നുവരികയാണ്. തിയ്യതി പ്രഖ്യാപിക്കുന്നതിന് മുമ്പ് തന്നെ യുഡിഎഫ് സജ്ജമാണ്. യുഡിഎഫിന് അനുകൂലമായ സാഹചര്യമാണ് കേരളത്തിലുള്ളത്. അത് പാലായിൽ പ്രതിഫലിക്കും. മാർക്സിസ്റ്റ് പാർട്ടിയുടെ ചരിത്രത്തിലെ ഏറ്റവും വലിയ തോൽവിയാണ് ലോകസഭ തെരഞ്ഞെടുപ്പിലുണ്ടായിരിക്കുന്നത്. ഇത് പാലയിലും ആവർത്തിക്കും. കേരളകോൺഗ്രസിലെ പ്രശ്നങ്ങൾ ചർച്ചചെയ്ത് പരിഹരിക്കും.\nഐക്യജനാധിപത്യമുന്നണിയുടെ ശക്തനായ സ്ഥാനാർത്ഥി തന്നെ പാലയിലുണ്ടാകും. പൂർണ്ണ ആത്മവിശ്വാസത്തിലാണ് യുഡിഎഫ് തെരഞ്ഞെടുപ്പിനെ നേരിടുന്നതെന്നും തിരുവഞ്ചൂർ പറഞ്ഞു. അതേ സമയം കേരള കോൺഗ്രസ് സ്ഥാനാർത്ഥിയെ ചെയർമാൻ സ്ഥാനത്തുള്ള പിജെ ജോസഫ് പ്രഖ്യാപിക്കുമെന്ന് കേരളകോൺഗ്രസ് നേതാവ് മോൻസ് ജോസഫ് പറഞ്ഞു. പാർട്ടിയിലെ പ്രശ്നങ്ങൾ നാളെ നടക്കുന്ന യുഡിഎഫ് യോഗത്തിൽ ചർച്ചചെയ്ത് പരിഹരിക്കും. തെരഞ്ഞെടുപ്പിനെ പാർട്ടി ഒറ്റക്കെട്ടായി നേരിടുകയെന്നും മോൻസ് ജോസഫ് പറഞ്ഞു.\nപാലായിൽ ഇടതുമുന്നണക്ക് അനുകൂലമായ സാഹചര്യമാണുള്ളതെന്ന് സിപിഐഎം ജില്ലാ സെക്രട്ടറി വിഎൻ വാസവൻ പറഞ്ഞു. കഴിഞ്ഞ നിയമസഭാ തെരഞ്ഞെടുപ്പിൽ ചെറിയ ഭൂരിപക്ഷത്തിലാണ് ഇടതു സ്ഥാനാർത്ഥി പരാജയപ്പെട്ടത്. ഇത് ഇത്തവണ മറികടക്കും. കഴിഞ്ഞ നിയമസഭാ തെരഞ്ഞെടുപ്പിലെ പ്രകടന പത്രിക മുൻനിർത്തിയായിരിക്കും ഇടത് മുന്നണി തെരഞ്ഞെടുപ്പിനെ നേരിടുക. കേരള കോൺഗ്രസിലെ അസ്വാരസ്യങ്ങളും, ജനാധിപത്യ കേരള കോൺഗ്രസിന്റെ വോട്ട് വളർച്ചയും ഇടതുമുന്നണിയെ സഹായിക്കുമെന്നും വിഎൻ വാസവൻ പറഞ്ഞു.


യു.എന്. നിരായുധീകരണസമ്മേളനത്തില് റഷ്യന് വിദേശകാര്യമന്ത്രി സെര്‍ജി ലാവ്‌റോവിന്റെ വീഡിയോ പ്രസംഗം യൂറോപ്പിന്റെയും സഖ്യരാജ്യങ്ങളുെടയും പ്രതിനിധികള് ബഹിഷ്‌കരിച്ചു - Media Malayalam (മീഡിയ മലയാളം)\nHome world യു.എന്. നിരായുധീകരണസമ്മേളനത്തില് റഷ്യന് വിദേശകാര്യമന്ത്രി സെര്‍ജി ലാവ്‌റോവിന്റെ വീഡിയോ പ്രസംഗം യൂറോപ്പിന്റെയും സഖ്യരാജ്യങ്ങളുെടയും പ്രതിനിധികള് ബഹിഷ്‌കരിച്ചു\nയു.എന്. നിരായുധീകരണസമ്മേളനത്തില് റഷ്യന് വിദേശകാര്യമന്ത്രി സെര്‍ജി ലാവ്‌റോവിന്റെ വീഡിയോ പ്രസംഗം യൂറോപ്പിന്റെയും സഖ്യരാജ്യങ്ങളുെടയും പ്രതിനിധികള് ബഹിഷ്‌കരിച്ചു\nജനീവ: യു.എന്. നിരായുധീകരണസമ്മേളനത്തില് റഷ്യന് വിദേശകാര്യമന്ത്രി സെര്‍ജി ലാവ്‌റോവിന്റെ വീഡിയോ പ്രസംഗം യൂറോപ്പിന്റെയും സഖ്യരാജ്യങ്ങളുെടയും പ്രതിനിധികള് ബഹിഷ്‌കരിച്ചു. ലാവ്‌റോവിന്റെ പ്രസംഗം നടക്കവേ പ്രതിനിധികള് ഇറങ്ങിപ്പോയി.\nപ്രസംഗം തീരുംവരെ ചേംബറിനു പുറത്ത് പ്രതിനിധികള് നിലകൊണ്ടു. യുക്രൈന്റെ പതാകയുമേന്തിയായിരുന്നു പ്രതിഷേധം. തങ്ങള്‍ക്ക് ഐക്യദാര്‍ഢ്യം പ്രഖ്യാപിച്ച് ഇത്തരമൊരു പ്രതിഷേധത്തിനു നേതൃത്വം നല്‍കിയതിനു യുക്രൈന് അംബാസഡര് യെവെലീയ ഫിലിപ്പെങ്കോ പ്രതിനിധികള്‍ക്കു നന്ദി പ്രകാശിപ്പിക്കുകയും ചെയ്‌തു.\nമിക്കവാറും ഒഴിഞ്ഞ ഇരിപ്പിടങ്ങളെ സാക്ഷിയാക്കിയാണ് ലാവ്‌റോവിന്റെ പ്രസംഗം നടന്നത്. ഇപ്പോഴത്തെ യുദ്ധത്തിനു യുക്രൈനെ പ്രതിക്കൂട്ടിലാക്കാനും പ്രസംഗത്തില് ലാവ്‌റോവ് ശ്രമിച്ചു. യുക്രൈന് അണ്വായുധം ലഭിക്കുന്നതു തടയുകയെന്ന ലക്ഷ്യമാണ് മോസ്‌കോയെ അധിനിവേശത്തിനു നിര്‍ബന്ധിതരാക്കിയത്. അണ്വായുധ ശക്‌തിയാകാനുള്ള വൊളോഡിമിര് സെലന്‍സ്‌കിയുടെ നീക്കം അയല്‍രാജ്യങ്ങളുടെയും രാജ്യാന്തര സമൂഹത്തിന്റെയും സുരക്ഷയ്‌ക്കു വലിയ ഭീഷണിയാണ് ഉയര്‍ത്തുന്നത്. അങ്ങേയറ്റം അപകടകരമായ ഈ നീക്കത്തിനെതിരേ പ്രതികരിക്കാതിരിക്കാനാകില്ല- റഷ്യന് അധിനിവേശത്തെ ലാവ്‌റോവ് ന്യായീകരിച്ചു.\nറഷ്യക്കെതിരേ യൂറോപ്യന് യൂണിയന് ഏര്‍പ്പെടുത്തിയ ഉപരോധത്തേത്തുടര്‍ന്ന് യു.എന്. മനുഷ്യാവകാശ കൗണ്‍സില് യോഗത്തിലും ലാവ്‌റോവിനു നേരിട്ടു പങ്കെടുക്കാനായിരുന്നില്ല. ഇക്കാര്യം അദ്ദേഹം പ്രസംഗത്തില് സൂചിപ്പിക്കുകയും ചെയ്‌തു.\nand the Allies boycott the video speech of Russian Foreign Minister\nRepresentatives of Europe\nSergei Lavrov at the UN Disarmament Conference\nPrevious articleയുദ്ധം കനക്കുന്ന യുക്രൈനിലെ അവസ്‌ഥ ഹൃദയഭേദകമാണെന്നും അവിടെയുള്ളവര് ആപത്‌ഘട്ടമാണു നേരിടുന്നതെന്നും ചൈന\nNext articleകീവിനെ വളഞ്ഞും രണ്ടാമത്തെ വന്‍നഗരമായ ഖാര്‍ക്കീവിനെ ഷെല്ലിങ്ങില് തവിടുപൊടിയാക്കിയും റഷ്യന് സംഹാരയുദ്ധം


കൊല്ലം-തിരുമംഗലം ദേശീയപാത ഇടിഞ്ഞു താണു\nWednesday, April 24, 2019 Last Updated3Min 38 Sec ago English Edition\nപുനലൂര്: തോരാതെ പെയ്‌ത മഴയില് കൊല്ലം-തിരുമംഗലം ദേശീയപാത ഇടിഞ്ഞു താണു. ഇതുവഴി അമിത ഭാരം കയറ്റിയ വാഹനങ്ങള് നിരോധിച്ചേക്കും. കൊല്ലം-തിരുമംഗലം ദേശീയപാതയില് തെന്മല എം.എസ്.എല് ഭാഗത്താണ് പാത 50 മീറ്ററോളം ഇടിഞ്ഞു താണത്.\nകഴിഞ്ഞ രണ്ടു മാസമായി തോരാതെ പെയ്യുന്ന മഴയില് തകര്‍ന്ന ഈ ഭാഗത്ത് മണല്‍ചാക്ക് അടുക്കിയാണ് ഗതാഗതം സുഗമമാക്കിയത്.\nഎന്നാല് മണല്‍ചാക്കിന് മുകളിലൂടെ ചരക്കുവാഹനങ്ങള് പോയതോടെ തകര്‍ന്ന ഭാഗം ഇരുത്തിയതോടെയാണ് പാത അപകടാവസ്‌ഥയിലായത്. കഴുതുരുട്ടി ആറിന്റെ കരയില് നിന്നും 200 അടി ഉയരത്തിലാണ് ദേരീയപാത.\nഇത് ഉയര്‍ത്തി പണി പൂര്‍ത്തിയാകാന് കോടിക്കണക്കിന് രൂപ വേണ്ടിവരും.എന്നാല് ദേശീയ പാതയോരത്തെ റെയില്‍വേ ഭൂമിയിലെ പാറ അധികൃതരെ ബോധ്യപ്പെടുത്തി രണ്ട് മീറ്റര് ആധുനിക മിഷ്യന് ഉപയോഗിച്ച് നീക്കിയാല് റോഡ് വീതി കൂട്ടാനാകും.\nജനപ്രതിനിധികളാരും ഇതു സംബന്ധിച്ചു ചര്‍ച്ച നടത്താന് രംഗത്തു വരാത്തതാണ് പ്രതിസന്ധിക്കു കാരണം.\nകുന്നിക്കോടു മുതല് കോട്ടവാസല് വരെ ദേശീയപാത കുണ്ടും കുഴിയുമായി നാളുകളായി തകര്‍ന്നു കിടക്കുകയാണ്.\nഎം.എസ്.എല് ഭാഗത്തെ തകര്‍ച്ചയെ തുടര്‍ന്ന് ദേശീയപാത പുനലൂര് മേഖലാ അധികൃതര് നല്‍കിയ റിപ്പോര്‍ട്ടിനെ തുടര്‍ന്ന് ജില്ലാ കലക്‌ടറുടെ നിര്‍ദേശാനുസരണം അമിതഭാരം കയറ്റിയ വാഹനങ്ങള് നിരോധിക്കാന് അധികൃതര് നടപടിയെടുക്കുന്നതായാണു സൂചന.\nറോഡ് 25 മീറ്ററോളം വിണ്ടുകീറിയത് കോണ്‍ക്രീറ്റ് മിശ്രിതം ഒഴിച്ച് അറ്റകുറ്റപ്പണി നടത്താനും അധികാരികള് ശ്രമിക്കുന്നുണ്ട്.


കൊറോണ; കോഴിക്കോട് 22 പേരെ കൂടി നിരീക്ഷണത്തില് നിന്നും ഒഴിവാക്കി | health department excluded 22 peoples from coronavirus observation at kozhikode\nKozhikode, First Published 17, Feb 2020, 9:50 PM IST\nപുതുതായി രണ്ട് പേർ ഉള്‍പ്പെടെ 202 പേരാണ് കോഴിക്കോട് നിരീക്ഷണത്തിലുള്ളത്. പുതുതായി ആരെയും ആശുപത്രികളിലെ ഐസൊലേഷന് വാര്‍ഡില് പ്രവേശിപ്പിക്കുകയോ ഡിസ്ചാര്‍ജ്ജ് ചെയ്യുകയോ ചെയ്തിട്ടില്ല.\nകോഴിക്കോട്: കൊറോണയുമായി ബന്ധപ്പെട്ട് 28 ദിവസം നിരീക്ഷണ കാലാവധി പൂര്‍ത്തിയാക്കിയ 22 പേരെ കൂടി നിരീക്ഷണത്തില് നിന്ന് ഒഴിവാക്കിയതായി ജില്ലാ മെഡിക്കല് ഓഫീസര് ഡോ. ജയശ്രീ. വി. അറിയിച്ചു. ഇതോടെ ആകെ 206 പേരെ നിരീക്ഷണത്തില് നിന്നും ഒഴിവാക്കി.\nജില്ലയില് ഇന്ന് (ഫെബ്രുവരി17) പുതുതായി രണ്ട് പേർ ഉള്‍പ്പെടെ 202 പേരാണ് നിരീക്ഷണത്തിലുള്ളത്. പുതുതായി ആരെയും ആശുപത്രികളിലെ ഐസൊലേഷന് വാര്‍ഡില് പ്രവേശിപ്പിക്കുകയോ ഡിസ്ചാര്‍ജ്ജ് ചെയ്യുകയോ ചെയ്തിട്ടില്ല. നിലവില് ബീച്ച് ആശുപത്രിയില് ഒരാളും മെഡിക്കല് കോളേജ് ആശുപത്രിയില് ഒരാളുമാണ് നിരീക്ഷണത്തിലുള്ളത്.\nഇന്ന് (ഫെബ്രു.17) സ്രവ സാംപിള് പരിശോധനയ്ക്ക് അയച്ചിട്ടില്ല. ഇതുവരെ 31 സാംപിള് പരിശോധനയ്ക്ക് അയച്ചതില് 29 എണ്ണത്തിന്റെ പരിശോധനാ ഫലം നെഗറ്റീവ് ആണ്. ജില്ലാ മെഡിക്കല് ഓഫീസറുടെ അധ്യക്ഷതയില് മെഡിക്കല് ഓഫീസര്‍മാരുടെയും ജില്ലാ തല പ്രോഗ്രാം ഓഫീസര്‍മാരുടേയും അവലോകന യോഗം ചേരുകയും കൊറോണ പ്രതിരോധ പ്രവര്‍ത്തനങ്ങള് വിലയിരുത്തുകയും ചെയ്തു. ബോധവല്‍ക്കരണ ക്ലാസുകളും സോഷ്യല് മീഡിയയിലൂടെയുള്ള ബോധവല്‍ക്കണ പ്രവര്‍ത്തനങ്ങളും തുടരുന്നു.\nകൊറോണ വൈറസ് നിരീക്ഷണം


യു.എസില്‍നിന്നുള്ള 100 വെന്റിലേറ്റര് അടുത്തയാഴ്ച്ച രാജ്യത്തെത്തും | US To Ship 1st Batch Of 100 Ventilators Donated To India Next Week: White House\nയു.എസില്‍നിന്നുള്ള 100 വെന്റിലേറ്റര് അടുത്തയാഴ്ച്ച രാജ്യത്തെത്തും\nവാഷിങ്ടണ്: കോവിഡ് പ്രതിരോധത്തില് ഇന്ത്യയെ സഹായിക്കുമെന്ന വാഗ്ദാനം നിറവേറ്റാനൊരുങ്ങി ട്രംപ്. യുഎസ്സില് നിന്നുള്ള ആദ്യ ബാച്ച് വെന്റിലേറ്ററുകള് അടുത്തയാഴ്ച്ച ഇന്ത്യയിലെത്തും. 100 വെന്റിലേറ്ററുകളാണ് ആദ്യഘട്ടത്തില് എത്തുന്നതെന്ന് വൈറ്റ് ഹൗസ് അറിയിച്ചു.\nഇത് സംബന്ധിച്ച് പ്രധാനമന്ത്രി മോദിയും യുഎസ് പ്രസിഡന്റ് ട്രംപും ഫോണിലൂടെ ആശയവിനിമയം നടത്തിയിട്ടുണ്ട്. കൂടാതെ ജി-7 ഉച്ചകോടിയെക്കുറിച്ചും കോവിഡ് സ്ഥിതിഗതികളെക്കുറിച്ചും സുരക്ഷാവിഷയങ്ങളെക്കുറിച്ചും ഇരുനേതാക്കളും ചര്‍ച്ച നടത്തിയെന്നും വൈറ്റ് ഹൗസ് പ്രസ്താവനയില് വ്യക്തമാക്കി.\nകോവിഡ് പ്രതിരോധത്തിനായി ഇന്ത്യയ്ക്ക് ആവശ്യമായ വെന്റിലേറ്ററുകള് നല്‍കുമെന്ന് ട്രംപ് മെയ് മാസം ആദ്യവാരത്തില് പ്രഖ്യാപിച്ചിരുന്നു. കോവിഡ് ചികിത്സയ്ക്കായി ഇന്ത്യ നല്‍കിയ ഹൈഡ്രോക്‌സിക്ലോറോക്വിന് ഗുളികകള്‍ക്ക് പകരമായല്ല വെന്റിലേറ്ററുകള് അയക്കുന്നത്, യുഎസ് മാര്‍ക്കറ്റില് ആവശ്യത്തിന് ഉപകരണങ്ങള് ഉണ്ടെന്ന് ഉറപ്പാക്കിയതിനുശേഷമാണ് വെന്റിലേറ്ററുകള് നല്‍കുന്നത്. ഇത് ഇരുരാഷ്ട്രങ്ങളും തമ്മിലുള്ള പരസ്പരസഹകരണത്തിന്റെ ഭാഗമാണെന്നും ട്രംപ് വിശദീകരിച്ചിരുന്നു.\nലോകത്ത് കോവിഡ് ബാധ രൂക്ഷമായ ഏഴാമത്തെ രാഷ്ട്രമാണ് ഇന്ത്യ. രണ്ട് ലക്ഷത്തിലധികം കോവിഡ് കേസുകളാണ് രാജ്യത്ത് ഇതുവരെ റിപ്പോര്‍ട്ട് ചെയ്തത്.\nContent Highlights: US To Ship 1st Batch Of 100 Ventilators Donated To India Next Week: White House


കെപിസിസി അധ്യക്ഷനാകാൻ താത്പര്യമുണ്ടെന്ന് കെ. സുധാകരൻ |\nWednesday, January 20, 2021 2:09 PM IST\nകണ്ണൂർ: കെപിസിസി അധ്യക്ഷനാകാൻ താത്പര്യമുണ്ടെന്ന് കെ. സുധകരൻ എംപി. അധ്യക്ഷനാകാൻ താത്പര്യമുണ്ടെന്നും ഇക്കാര്യം ദേശീയ നേതാക്കളുമായി സംസാരിച്ചുവെന്നും അദ്ദേഹം വ്യക്തമാക്കി. ഒരു മാധ്യമത്തിന് അനുവദിച്ച അഭിമുഖത്തിലാണ് അദ്ദേഹം മനസ് തുറന്നത്.\nകെ.വി. തോമസിനെ നഷ്ടപ്പെടുത്തില്ലെന്നും മുഖ്യമന്ത്രി സ്ഥാനത്തേക്ക് രമേശ് ചെന്നിത്തല പരിഗണിക്കപ്പെടുന്നുണ്ടെന്നും സുധാകരൻ പറഞ്ഞു. പാർട്ടി ഏൽപ്പിക്കുന്ന ഏത് പദവിയും ഏറ്റെടുക്കാൻ തയാറാണെന്നാണ് സുധാകരന്‍റെ നിലപാട്.\nനിയമസഭാ തെരഞ്ഞെടുപ്പിൽ മുല്ലപ്പള്ളി രാമചന്ദ്രൻ കൽപ്പറ്റയിൽ നിന്നു മത്സരിക്കാൻ സാധ്യതയുണ്ടെന്ന് റിപ്പോർട്ട് കഴിഞ്ഞ ദിവസം പുറത്തുവന്നിരുന്നു. ഇതിന് പിന്നാലെ സുധാകരനെ ഡൽഹിക്ക് വിളിപ്പിച്ചതോടെയാണ് അദ്ദേഹം കെപിസിസി അധ്യക്ഷ സ്ഥാനത്തേക്ക് എത്തുമോ എന്ന അഭ്യൂഹങ്ങളുയർന്നത്.


സാന്ത്വന യാത്ര: ജില്ലയിലെ സ്വകാര്യ ബസ്സുകള് 22,72,460 രൂപ സമാഹരിച്ചു - MALABAR FLASH\nHome bus floods Karunniyam Kasaragod News കേരളം കേരള വാര്‍ത്ത സാന്ത്വന യാത്ര: ജില്ലയിലെ സ്വകാര്യ ബസ്സുകള് 22,72,460 രൂപ സമാഹരിച്ചു\nസാന്ത്വന യാത്ര: ജില്ലയിലെ സ്വകാര്യ ബസ്സുകള് 22,72,460 രൂപ സമാഹരിച്ചു\nകാസര്‍കോട്: പ്രളയ ദുരിത ബാധിതരെ സഹായിക്കുന്നതിനു ബസ് ഓണേഴ്‌സ് അസോസിയേഷന് കഴിഞ്ഞ വ്യാഴാഴ്‌ച നടത്തിയ സാന്ത്വന യാത്രയില് 22,72,460 രൂപ സമാഹരിച്ചു.[www.malabarflash.com]\nജില്ലയിലെ 400 സ്വകാര്യ സര്‍വ്വീസ് ബസ്സുകളില് 345 എണ്ണം അന്നു ടിക്കറ്റ് നല്‍കാതെ യാത്രക്കാരില് നിന്നു ബക്കറ്റില് സമാഹരിച്ച തുകയാണിത്. മറ്റു ബസ്സുകള് അറ്റകുറ്റപ്പണിയിലും മറ്റുമായിരുന്നു.\nപ്രളയക്കെടുതിയില് സര്‍വ്വവും നഷ്‌ടപ്പെട്ടു കഷ്‌ടതയനുഭവിക്കുന്നവരെ സഹായിക്കുന്നതിനും കെടുതി ബാധിത പ്രദേശങ്ങള് പുനരധിവസിപ്പിക്കുന്നതിനും തുക ആര്‍ക്കു കൈമാറണമെന്നു ചൊവ്വാഴ്‌ച ചേരുന്ന ബസ് ഓണേഴ്‌സ് അസോസിയേഷന് ജില്ലാ കമ്മിറ്റി തീരുമാനിക്കുമെന്നു ജില്ലാ പ്രസിഡന്റ് കെ ഗിരീഷ് പറഞ്ഞു.\nസാന്ത്വനയാത്രയില് ലഭിക്കുന്ന തുക ജില്ലാ കളക്‌ടര്‍ക്കു കൈമാറണമെന്നായിരുന്നു ആദ്യനിലപാട്. എന്നാല് പിന്നീട് അതു മുഖ്യമന്ത്രിയെ നേരിട്ട് ഏല്‍പ്പിക്കണമെന്ന് അഭിപ്രായമുണ്ടായിരുന്നു. എന്നാല് ഇപ്പോള് ബസ് ഓണേഴ്‌സ് അസോസിയേഷന് സംസ്ഥാന കമ്മിറ്റിയും ജില്ലാ കമ്മിറ്റിയുടെ ഇക്കാര്യത്തിലുള്ള മാതൃകാ പ്രവര്‍ത്തനം മറ്റു ജില്ലകളിലും സംഘടിപ്പിക്കാനും അവിടങ്ങളിലും സാന്ത്വന യാത്ര നടത്താനും തുടങ്ങിയിട്ടുണ്ട്. എല്ലാ ജില്ലകളില് നിന്നുമുള്ള തുക സമാഹരിച്ചു സംസ്ഥാന കമ്മിറ്റിയുടെ നേതൃത്വത്തില് ദുരിത ബാധിതരെ സഹായിക്കാനുള്ള ഫണ്ടിനു കൈമാറണമെന്ന അഭിപ്രായവും ഇപ്പോഴുണ്ട്. ഇക്കാര്യങ്ങളില് അന്തിമ തീരുമാനം ചൊവ്വാഴ്‌ച എടുക്കും.


“റഷ്യ’ ഫസ്റ്റ് ലുക്ക് പോസ്റ്റര് പുറത്ത്, ചിത്രം ഒടിടി റിലീസിന്\nറഷ്യയില് നടന്ന യഥാര്‍ത്ഥ സംഭവത്തെ ആസ്പദമാക്കി നടനും സംവിധായകനുമായ രൂപേഷ് പീതാംബരനെ നായകനാക്കി കുലു മിന ഫിലിംസിന്‍റെ ബാനറില് പുതുമുഖ സംവിധായകന് നിധിന് തോമസ് കുരിശിങ്കല് രചനയും സംവിധാനവും നിര്‍വ്വഹിക്കുന്ന ചിത്രമാണ് റഷ്യ. മലയാളത്തിലെ പ്രശസ്ത താരങ്ങളുടെ ഫെയ്സ്ബുക്ക് പേജിലൂടെയാണ് റഷ്യയുടെ പുതുമയുണര്‍ത്തുന്ന ഫസ്റ്റ്ലുക്ക് പോസ്റ്റര് റിലീസ് ചെയ്തത്.\nഉറക്കം നഷ്ടപ്പെട്ട് പോകുന്ന മനുഷ്യരുടെ ആന്തരിക സംഘര്‍ഷമാണ് റഷ്യയുടെ ഇതിവൃത്തം. മലയാളസിനിമ ചരിത്രത്തില് ഇതുവരെ ആവിഷ്ക്കരിക്കാത്ത പ്രമേയമാണ് ചിത്രത്തിന്‍റേത്. ഒ ടി ടി പ്ലാറ്റ്ഫോമിലാണ് ചിത്രം റിലീസ് ചെയ്യാനൊരുങ്ങുന്നത്. അഭിനേതാക്കള്- രൂപേഷ് പീതാംബരന് (ദുല്‍ഖര് സല്‍മാന് ചിത്രം തീവ്രം, യു ടൂ ബ്രൂട്ടസ് എന്നീ സിനിമകളുടെ സംവിധായകനും ഒരു മെക്സിക്കന് അപാതര, സ്ഫടികം എന്നീ ചിത്രങ്ങളിലെ അഭിനേതാവുമാണ്).\nഗോപിക അനില്, ആര്യ മണികണ്ഠന്, മെഹറലി പൊയ്ലുങ്ങല് ഇസ്മയില്, പ്രശസ്ത കോറിയോഗ്രാഫര് ശ്രീജിത്ത്, പ്രശസ്ത മോഡലായ അരുണ് സണ്ണി തുടങ്ങിയവരാണ് ചിത്രത്തിലെ താരങ്ങള്. കുലു മിന ഫിലിംസിന്‍റെ ബാനറില് മെഹറലി പൊയ്ലുങ്ങള് ഇസ്മയില്, റോംസണ് തോമസ് കുരിശിങ്കല് എന്നിവര് ചേര്‍ന്നാണ് റഷ്യ നിര്‍മ്മിക്കുന്നത്. മിജോ ജോസഫ്, ഡാലി നിധിന്, സിജോ തോമസ്, ഫെറിക് ഫ്രാന്‍സിസ് പെട്രോപില്, ടിൻ്റോ തോമസ് തളിയത്ത് എന്നിവരും നിര്‍മ്മാണ സഹായികളാണ്. പ്രൊഡക്ഷന് കണ്‍ട്രോളര് സുനില്‍കുമാര് അപ്പു. പി ആര് ഒ – പി ആര് സുമേരന് തുടങ്ങിയവരാണ് ചിത്രത്തിലെ അണിയറപ്രവര്‍ത്തകര്.\nPrevious ഐശ്വര്യയോട് നന്ദി പറഞ്ഞ് അഭിഷേക്\nNext സംവിധായകന് പ്രിയദര്ശന്റെ സഹായിയുടെ വീടിന് നേരെ ഗുണ്ടാ അതിക്രമം


ശവസംസ്കാരം / ഡോ. സഖറിയാസ് മാര് അപ്രേം | Sophia Online\nAugust 18, 2020 - Articles, Malankara Orthodox Church\n1. മൃതശരീരം ദഹിപ്പിക്കുന്നത് സംബന്ധിച്ച് സഭയുടെ നിലപാട് എന്ത്?\nപ. എപ്പിസ്കോപ്പല് സുന്നഹദോസ് ഇത് സംബന്ധിച്ച് ആലോചനകള് നടത്തിയിട്ടുണ്ട്. മൃതശരീരം ദഹിപ്പിക്കുക എന്നത് ആവശ്യമായി വരുന്ന സന്ദര്‍ഭങ്ങളില് അതാത് പ്രദേശത്തിന്‍റെ പ്രത്യേക സാഹചര്യം കണക്കിലെടുത്ത് അനുവാദം നല്‍കുവാനാണ് നിശ്ചയിച്ചിട്ടുള്ളത്. നിയമപരമായി മൃതശരീരം ദഹിപ്പിക്കുവാന് മാത്രം അനുവാദമുള്ള പ്രദേശങ്ങളില് ഈ സാഹചര്യത്തില് ദഹിപ്പിക്കുവാനുള്ള അനുവാദം നല്‍കുന്നു. ഉദാ. സിംഗപ്പൂര്.\nസാധാരണയായി ആണ്‍മക്കള്‍ക്കാണ് അവകാശം. ആണ് മക്കളില്ലാത്ത സാഹചര്യത്തില് സഹോദരങ്ങള്‍ക്കോ സഹോദരപുത്രന്മാര്‍ക്കോ ചെയ്യാവുന്നതാണ്. ഇതാണ് സഭയില് നിലവിലുള്ള പാരമ്പര്യം.\n5. കുഴിക്കാണം എന്നാല് എന്ത്?\nകുഴിക്കാണം എന്ന രീതി വേദപുസ്തകാടിസ്ഥാനമുള്ളതാണ്. അബ്രഹാം ഭാര്യയായ സാറായെ സംസ്കരിക്കുന്നതിനായി ഹിത്യനായ എഫ്രോനോടു ‘മക്പേല’ എന്ന നിലവും അതിലുള്ള ഗുഹയും നാനൂറുശേക്കല് വെള്ളി വിലയായി നല്‍കി വാങ്ങിയതിനുശേഷം അതില് സാറായെ സംസ്കരിച്ചു. (ഉല്പത്തി 23). അപ്രകാരം ഇന്നു സ്വന്തമായി കല്ലറകള് ഉണ്ട് എങ്കില്‍പോലും അടക്കുന്ന സ്ഥലത്തിന്‍റെ വില നല്‍കുന്നതാണ് ഇത്.\n6. മൃതശരീരം സംസ്കരിക്കുന്നതിന് മുന്‍പ് ശരീരത്തിലെ കെട്ടുകള് നീക്കം ചെയ്യുന്നത് എന്തിന്?\nപുനരുത്ഥാനത്തിന്‍റെ പ്രത്യാശ ഉള്ളതുകൊണ്ടാണ്. ലാസറിനെ ഉയിര്‍പ്പിച്ച സമയത്ത് അവന്‍റെ കെട്ടുകള് അഴിക്കുവാന് യേശുതമ്പുരാന് കല്പിച്ചുവല്ലോ.\n7. മൃതശരീരത്തില് മണ്ണും കുന്തിരിക്കവും ഇടുന്നതും തൈലം ഒഴിക്കുന്നതും എന്തിന്?\nഈ രണ്ട് കര്‍മ്മങ്ങളുടെയും പ്രാധാന്യം ആ സമയത്തെ പ്രാര്‍ത്ഥനയില് നിന്ന് വ്യക്തമാണ്.\nമണ്ണില് നിന്നുള്ളവനാകയാല് മണ്ണിലേക്ക് മടങ്ങിച്ചേരുന്നു എന്നതിന്‍റെ സൂചനയായി മണ്ണും, വീണ്ടും നവീകരിക്കപ്പെടും (ഉയിര്‍പ്പ്) എന്നതിന്‍റെ സൂചനയായി കുന്തിരിക്കവും ഉപയോഗിക്കുന്നു. ഓയാറില് പതിയിരിക്കുന്ന ദുഷ്ടാത്മാക്കളില് നിന്ന് രക്ഷപ്പെടുവാനായി ആത്മാവിന് നല്‍കുന്ന സംരക്ഷണത്തിന്‍റെ പ്രതീകമായി തൈലം ഒഴിക്കുന്നു.\n8. മരണശേഷം 3, 9, 30, 40 ദിവസങ്ങളില് ഓര്‍മ്മ നടത്തുന്നത് എന്തിന്?\nയഹൂദ പാരമ്പര്യത്തിലും ആദിമ ക്രൈസ്തവ പാരമ്പര്യത്തിലും ഈ ദിനങ്ങള് പ്രാധാന്യം ഉള്ളതായിരുന്നു. ചൊവ്വാഴ്ച ഒമ്പതാംമണി നമസ്കാരത്തില് ഇപ്രകാരം ചൊല്ലുന്നു “മൂന്നാംനാള് മൃതി ഗതരെ പ്രതി ധൂപം വയ്ക്കും, പതിവുണ്ടായതു നീതിപരന്മാര്‍ക്കങ്ങാദി മുതല്….”\n9, 30, 40 ദിനങ്ങള് യഹൂദ വിലാപകാലത്തിലെ പ്രത്യേക ദിനങ്ങളായാണ് കണക്കാക്കപ്പെടുന്നത്. ക്രൈസ്തവ പാരമ്പര്യത്തില് 3-ാം ദിവസം കര്‍ത്താവിന്‍റെ ഉയര്‍ത്തെഴുന്നേല്‍പും 40-ാം ദിവസം സ്വര്‍ഗാരോഹണവും അനുസ്മരിക്കുന്നു.\n9. 40-ാം ദിവസമാണോ, 41-ാം ദിവസമാണോ ഓര്‍മ്മ നടത്തേണ്ടത്?\nക്രൈസ്തവപാരമ്പര്യത്തില് 40-ാം ദിവസമാണ് ഓര്‍മ്മനടത്തേണ്ടത് 41 ഹൈന്ദവ പാരമ്പര്യമാണ്.\n10. മേല്‍പട്ടക്കാരോ വൈദികരോ മരിച്ചതിനുശേഷം നാല്പതു ദിവസവും വി. കുര്‍ബാന നടത്തുന്നത് എന്തുകൊണ്ട്?\nമുന്‍കാലങ്ങളില് മേല്‍പട്ടക്കാര്‍ക്കും പട്ടക്കാര്‍ക്കും അയ്മേനികള്‍ക്കും നാല്പതു ദിവസം വി. കുര്‍ബ്ബാന നടത്തിയിരുന്നു. എന്നാല് ഇന്ന് അത് മേല്‍പട്ടക്കാര്‍ക്കും വൈദികര്‍ക്കുമായി ചുരുങ്ങിപ്പോയി എന്നുമാത്രം.\n11. കല്ലറയില് ധൂപപ്രാര്‍ത്ഥന നടത്തുന്നതിന്‍റെ സാഗത്യം എന്ത്?\nകല്ലറ ജീര്‍ണ്ണിച്ച ശരീരഭാഗങ്ങളോ, ഉണങ്ങിവരണ്ട അസ്ഥി കൂമ്പാരങ്ങളോ കിടക്കുന്ന സ്ഥലമല്ല മറിച്ച് പുനരുത്ഥാനത്തിന്‍റെ പനിമഞ്ഞ് പതിക്കുമ്പോള് തേജസ്സോടെ ഉത്ഥാനം ചെയ്യേണ്ട ശരീരം സ്ഥിതി ചെയ്യുന്ന ഇടമാണ്. ആ ശരീരം പൂഴിയായി തീര്‍ന്നാലും അതിന്‍റെ പ്രാധാന്യം നഷ്ടപ്പെടുന്നില്ല. മൃതശരീരം അടക്കം ചെയ്യുകയല്ല മറിച്ച് സംസ്കരിക്കുന്നതിനാണ്. ശരീരം മണ്ണിനോട് ചേര്‍ന്ന് പൂഴിയായി തീര്‍ന്നാലും ആ പൂഴിയില് പുനരുത്ഥാനത്തിന്‍റെ പനിമഞ്ഞ് പതിക്കുമ്പോള് മൃതരായവര് തേജസ്സോടെ ഉത്ഥാനം ചെയ്യും. ഇത് ഉള്‍ക്കൊണ്ടുകൊണ്ടും, ദിവന്നാസ്യോസ് ബര്‍സ്ലീബിയുടെ തക്സായില് 6-ാം തുബ്ദേന് കഴിഞ്ഞ് പട്ടക്കാരന് ചൊല്ലുന്ന പ്രാര്‍ത്ഥനയില് പറയുന്നതുപോലെ “എന്തെന്നാല് നിന്‍റെ ഏകപുത്രന്‍റെ ശരീരരക്തങ്ങള് അവരുടെ അവയവങ്ങളില് മറഞ്ഞിരിക്കുന്നുവല്ലോ” എന്നത് ഉള്‍ക്കൊണ്ടുമാണ് കല്ലറയില് ധൂപപ്രാര്‍ത്ഥന നടത്തുന്നത്.\n12 ഓര്‍മ്മ ദിവസങ്ങളില് നേര്‍ച്ച നല്‍കുന്നത് എന്തുകൊണ്ട്? (നെയ്യപ്പം, പഴം, പാച്ചോര്)\nകേരളീയ പാരമ്പര്യങ്ങളില് ശ്രാദ്ധ ദിവസങ്ങളില് പൂര്‍വ്വികര്‍ക്ക് ബലി നിവേദിക്കുന്ന രീതി നിലനിന്നിരുന്നതില് നിന്ന് സ്വീകരിച്ചതാണ് ഈ പാരമ്പര്യം.


അട്ടപ്പാടിയിൽ കർഷകരുടെ നിലവിളി ഉയിരുനു ..... നീതിക്കുവേണ്ടിയുള്ള നിലവിളി... | Kingdom Fighter\nHome NEWS Kerala അട്ടപ്പാടിയിൽ കർഷകരുടെ നിലവിളി ഉയിരുനു ….. നീതിക്കുവേണ്ടിയുള്ള നിലവിളി…\nഅട്ടപ്പാടി: കുടിയേറ്റ മേഖലയായ അട്ടപ്പാടിയിൽ കൃഷിഭൂമി കയ്യേറി ജണ്ടകെട്ടിത്തിരിച്ച് വനഭൂമിയാക്കാനുള്ള വനം വകുപ്പ് അധികൃതരുടെ നീക്കത്തിനെതിരെ ശക്തമായ പ്രക്ഷോഭവുമായി കർഷകർ രംഗത്ത് വന്നിരിക്കുന്നു. അട്ടപ്പാടിയിലെ കുറുക്കൻകുണ്ട്, പാറവളവ്, ഷോളയൂർ, പുതൂർ, നെല്ലിപ്പതി തുടങ്ങിയ പ്രദേശങ്ങളിലാണ് കർഷകരുടെ ഭൂമി കയ്യേറി വനഭൂമിയാക്കി മാറ്റാൻ വനം വകുപ്പ് നടപടി തുടങ്ങിയിരിക്കുന്നത്. എന്നാൽ വനം വകുപ്പ് അവകാശവാദം ഉന്നയിക്കുന്ന ഭൂമി എല്ലാം കൃഷി ഭൂമിയാണെന്ന് റവന്യൂ രേഖയിലുണ്ട് എന്ന് കർഷകർ സാക്ഷ്യപ്പെടുത്തുന്നു.\nകഴിഞ്ഞ 60 വർഷങ്ങളായി കർഷകർ കൃഷി ചെയ്തുവരുന്ന ഭൂമിയാണ് ഇപ്പോൾ വനഭൂമിയാണെന്ന അവകാശവാദവുമായി വനം വകുപ്പ് ഇറങ്ങിയിരിക്കുന്നത്. ഇതിനുമുൻപ് കൃഷി ഭൂമി പിടിച്ചെടുക്കാൻ വനം വകുപ്പ് ശ്രമം നടത്തിയപ്പോൾ കർഷകർ ഹൈക്കോടതിയെ സമീപിക്കുകയും ഹൈക്കോടതി കർഷകർക്ക് അനുകൂലമായി വിധി പ്രഖ്യാപിക്കുകയും ചെയ്തിട്ടുള്ളതാണ്. 1977 ന് മുൻപുള്ള കുടിയേറ്റം എല്ലാം ഹൈക്കോടതി വിധിപ്രകാരം നിയമ വിധേയമാണ് എന്നിരിക്കെ ഇപ്പോൾ വനം വകുപ്പ് നടത്തുന്നത് ചില പ്രത്യേക ഗൂഢ ലക്ഷ്യങ്ങൾ വച്ചുള്ളതാണെന്ന് കർഷകർ പറയുന്നു.\nപ്രകൃതിക്ഷോഭം, കാട്ടുമൃഗങ്ങളുടെ ശല്യം, വിളകൾക്ക് വിലയില്ലായ്മ എന്നിവമൂലം വർഷങ്ങളായി ദുരിതത്തിന്റെ കാണാക്കയത്തിൽ ജീവിക്കുന്ന ഒരു വിഭാഗമാണ് കേരളത്തിലെ കർഷകർ. ഇവരുടെ കണ്ണീരൊപ്പാനോ, ഇവർക്ക് താങ്ങും തണലുമാവാനോ ഇവിടുത്തെ മാറിമാറി വരുന്ന ഭരണ സംവിധാനങ്ങൾക്കൊന്നും ഈ കാലഘട്ടങ്ങളിൽ സാധിച്ചിട്ടില്ല. എന്നാലും കൃഷിയെ സ്നേഹിക്കുകയും, മണ്ണിനോട് മല്ലടിച്ച് ഈ ഭൂമിയിൽ തന്നെ ജീവിച്ച് മരിക്കാനും തയ്യാറായിട്ടുള കർഷകജനതയുടെ നെഞ്ചിലേക്കാണ് ഇപ്പോൾ വനം വകുപ്പ് കയ്യേറ്റവുമായി കടന്നുവന്നിരിക്കുന്നത്.\nഇത് വനം വകുപ്പിലെ ഏതാനും ചില ഉദ്യോഗസ്ഥരുടെ കള്ളക്കളിയാണെന്ന് നാട്ടുകാർ ഉറപ്പിച്ചു പറയുന്നു. വനം വകുപ്പ് പറയുന്നത് മുഖ്യമന്ത്രിയുടെ നേരിട്ടുള്ള ഉത്തരവിന്റെ അടിസ്ഥാനത്തിലാണ് ഇതെല്ലാം ചെയ്യുന്നത് എന്നാണ്. എന്തായാലും കർഷകരെ കുടിയിറക്കാനും കൃഷിഭൂമി കയ്യേറി ജണ്ട കെട്ടി വനഭൂമിയാക്കി മാറ്റാനുമുള്ള വനംവകുപ്പ് ഉദ്യോഗസ്ഥരുടെ നീക്കത്തിനെതിരെ ശക്തമായ പ്രക്ഷോഭം സംഘടിപ്പിക്കാനൊരുങ്ങുകയാണ് അട്ടപ്പാടിയിലെ കർഷകർ.\nഎന്തിനാണ് കേരളത്തിൽ ഇങ്ങനെയൊരു വകുപ്പ് ?. കർഷകരെ കുടിയിറക്കാനും കൃഷി ഭൂമി കയ്യേറാനുമോ ?. അതോ പത്തനംതിട്ടയിലെ കർഷകൻ പൊന്നുമത്തായിയെ ഇല്ലായ്മ ചെയ്തതുപോലെ കർഷകരെ ഇല്ലായ്മ ചെയ്യുന്നതിനോ ?. സാധാരണ ജനങ്ങളുടെ നികുതിപ്പണം കൊണ്ട് അവരെത്തന്നെ വേട്ടയാടുന്ന ഇത്തരം ഡിപ്പാർട്ടുമെന്റും അതിലെ ഉദ്യോഗസ്ഥരും ഈ നാടിന്റെ ശാപമായി മാറിയിരിക്കുന്നു. ഇനിയെങ്കിലും കർഷക ദ്രോഹത്തിൽ നിന്നും വനം വകുപ്പ് പിന്മാറണം. അല്ലെങ്കിൽ ശക്തമായ എതിർപ്പുകൾ കർഷകരിൽ നിന്നും നേരിടേണ്ടി വരും.\nPrevious articleകേരളത്തിൽ അറസ്റ്റ് ചെയ്ത തീവ്രവാദികളെ വെള്ളപൂശി ജമാഅത്തെ ഇസ്ലാമി\nNext articleവഞ്ചനാത്മക നിലപാട് സ്വീകരിക്കുന്ന സത്യദീപം ബഹിഷ്കരിക്കാൻ ആഹ്വാനം ചെയ്‌തു പി എൽ ആർ


പ്രതീക്ഷ കാക്കുന്നുണ്ടോ ടിവിഎസിന്റെ പുതിയ പടക്കുതിര? അപാച്ചെ RTR 160 4V റിവ്യു - Malayalam DriveSpark\nപ്രതീക്ഷ കാക്കുന്നുണ്ടോ ടിവിഎസിന്റെ പുതിയ പടക്കുതിര? അപാച്ചെ RTR 160 4V റിവ്യു\nPublished: Saturday, March 17, 2018, 14:57 [IST]\nഎന്‍ട്രി ലെവല് സ്‌പോര്‍ട്‌സ് ബൈക്കുകളില് ബജാജ് പള്‍സര് കൊടികുത്തി നിന്ന കാലം. നിരത്തില് എങ്ങും പള്‍സര് മയം. എന്നാല് ഒരു സുപ്രഭാതത്തില് പുതിയ സ്‌പോര്‍ട്‌സ് ബൈക്കുമായി ടിവിഎസ് വരുന്നുണ്ടെന്ന് ഇന്ത്യ അറിഞ്ഞു. ബൈക്കിന്റെ പേര് ടിവിഎസ് അപാച്ചെ RTR 160. രൂപത്തിലും ഭാവത്തിലും തനി സ്‌പോര്‍ട്‌സ് ബൈക്ക്.\nകണ്ടു പഴകിയ പള്‍സറില് നിന്നും വ്യത്യസ്തമായ എന്തോ ടിവിഎസ് അപാച്ചെയ്ക്ക് ഉണ്ടെന്ന് വരവിന് മുമ്പെ വിപണി മന്ത്രിച്ചു. സംഭവബഹുലമായിരുന്നു ശേഷം അപാച്ചെയുടെ യാത്ര. ടിവിഎസ് അപാച്ചെ വിപണിയില് എത്തിയിട്ട് ഒരു പതിറ്റാണ്ടു പിന്നിടുന്നു.\nRTR 160 യിലൂടെയാണ് അപാച്ചെ നിര എന്തെന്ന് ഇന്ത്യ ആദ്യം അറിഞ്ഞത്. ലാപ് ടൈമര് ലഭിച്ച ഇന്ത്യയിലെ ആദ്യ ബൈക്ക്. പൂജ്യത്തില് നിന്നും 60 കിലോമീറ്റര് വേഗത കുറിക്കാനെടുത്ത സമയം റൈഡര്‍മാര്‍ക്ക് അപാച്ചെ പറഞ്ഞു നല്‍കി. പിന്നെ ബൈക്കിലെ പെറ്റല് ഡിസ്‌ക് ബ്രേക്കും. ഇന്ത്യയില് ടിവിഎസ് അപാച്ചെ RTR 160 തുടക്കത്തിലെ ഹിറ്റായി!\n'റേസിംഗ് ത്രോട്ടില് റെസ്‌പോണ്‍സ്' എന്നാണ് RTR ന് അര്‍ത്ഥം. പേര് സൂചിപ്പിക്കുന്നത് പോലെ ട്രാക്ക് പാരമ്പര്യമേന്തിയാണ് അന്നു മുതല് ഇന്നു വരെയുള്ള അപാച്ചെകള് വിപണിയില് എത്തിയിട്ടുള്ളത്.\nഓരോ തവണയും കൂടുതല് മികവേറിയ അപാച്ചെകളെ അണിനിരത്താന് കമ്പനി ശ്രദ്ധ ചെലുത്തിയപ്പോള് ദേശീയ ചാമ്പ്യന്‍ഷിപ്പുകളില് തുടരെ ആറു തവണ അപാച്ചെ കിരീടമണിഞ്ഞു.\nപോയ വര്‍ഷം അവസാനം ടിവിഎസ് അവതരിപ്പിച്ച ഫ്‌ളാഗ്ഷിപ്പ് മോട്ടോര്‍സൈക്കിള് അപാച്ചെ RR 310 ന്റെ തിളക്കം മായും മുമ്പെ മറ്റൊരു റേസ് മെഷീനും കൂടി നിരയില് പ്രത്യക്ഷപ്പെട്ടു കഴിഞ്ഞു - അപാച്ചെ RTR 160 4V!\nകഴിഞ്ഞ ദിവമാണ് പുതിയ ബൈക്കിന്റെ മികവ് പരീക്ഷിച്ചറിയാന് ഡ്രൈവ്‌സ്പാര്‍ക്കിന് ടിവിഎസിന്റെ ക്ഷണം ലഭിച്ചത്. എങ്ങനെയുണ്ട് പുതിയ ടിവിഎസ് അപാച്ചെ RTR 160 4V? പരിശോധിക്കാം —\nഒറ്റനോട്ടത്തില് RTR 200 4V അല്ലേ ഇതെന്ന സംശയം തോന്നാം. കാരണം മുതിര്‍ന്ന സഹോദരന് RTR 200 4V യില് നിന്നുമാണ് പുതിയ RTR 160 4V യുടെ ഡിസൈന് പാഠങ്ങള്. ആറു തവണ ഇന്ത്യന് ദേശീയ മോട്ടോര് റേസിംഗ് ചാമ്പ്യന്‍ഷിപ്പ് കിരീടം ചൂടിയ RTR 165 ന്റെ അടിത്തറയില് നിന്നുമാണ് RTR 160 4V യുടെ ഒരുക്കം.\nവളവുകളില് ദൃഢത ഉറപ്പുവരുത്തുന്ന ഡബിള് ക്രാഡില് സ്പ്ലിറ്റ് സിങ്ക്രോ സ്റ്റിഫ് ഫ്രെയിമും ബൈക്കിന് ലഭിച്ചിട്ടുണ്ട്. അക്രമണോത്സുകത നിറഞ്ഞ രൂപമാണ് RTR 160 4V യ്ക്ക്.\nപത്തി വിടര്‍ത്തിയ പോലുള്ള എല്‍ഇഡി ഡെയ്‌ടൈം റണ്ണിംഗ് ലൈറ്റുകളും ഹാലോജന് ഹെഡ്‌ലാമ്പും ഉള്ളടങ്ങുന്നതാണ് മുഖഭാവം. ഓട്ടോ ഹെഡ്‌ലൈറ്റ് ഓണ് ഫീച്ചര് ബൈക്കില് സ്റ്റാന്‍ഡേര്‍ഡ് ഫീച്ചറാണ്.\nപൂര്‍ണ ഡിജിറ്റല് റേസിംഗ് കണ്‍സോളാണ് ഹെഡ്‌ലാമ്പിന് മുകളില്. പൂജ്യത്തില് നിന്നും 60 കിലോമീറ്റര് വേഗത ഇന്‍സ്ട്രമെന്റ് കണ്‍സോള് രേഖപ്പെടുത്തും. ഗിയര് ഷിഫ്റ്റ് ഇന്‍ഡിക്കേറ്ററും ബൈക്കിന്റെ പ്രത്യേകതയാണ് (ഫ്യൂവല് ഇഞ്ചക്ടഡ് പതിപ്പില് മാത്രം).\nചെത്തി ഒതുക്കിയ മസിലന് ഫ്യൂവല് ടാങ്ക് പുതിയ ബൈക്കിന്റെ എയറോഡൈനാമിക് മികവ് വര്‍ധിപ്പിക്കും. കോര്‍ണര് ചെയ്യുമ്പോഴും RTR 160 യുടെ പരിഷ്‌കരിച്ച ഫ്യൂവല് ടാങ്ക് ഡിസൈന് റൈഡര്‍ക്ക് കൂടുതല് ആത്മവിശ്വാസമേകും.\nട്രാക്ക് പാരമ്പര്യം വിളിച്ചോതുന്ന റേസിംഗ് ഫ്‌ളാഗ് ഗ്രാഫിക്‌സും ഫ്യൂവല് ടാങ്കില് കമ്പനി പതിപ്പിച്ചിട്ടുണ്ട്. 800 mm ഉയരത്തിലുള്ള നീളവും വീതിയുമേറിയ സീറ്റ് ഭംഗിയായാണ് ടാങ്കുമായി ചേര്‍ന്നു ഒരുങ്ങിയിട്ടുള്ളത്.\nപുതിയ അപാച്ചെയിലുള്ള ദീര്‍ഘദൂര യാത്ര വലിയ ബുദ്ധിമുട്ടുകള് സൃഷ്ടിക്കില്ലെന്ന് സാരം. മൂര്‍ച്ചയേറിയ ടെയില് ലൈറ്റ് ക്ലസ്റ്ററാണ് ബൈക്കിന് പിന്നില്. RTR 200 ല് നിന്നും പകര്‍ത്തിയ റേസിംഗ് ഡബിള് ബാരല് എക്‌സ്‌ഹോസ്റ്റും പുതിയ അപാച്ചെയില് എടുത്തുപറയണം.\nപെര്‍ഫോര്‍മന്‍സിന് വേണ്ടി ട്യൂണ് ചെയ്‌തെടുത്ത എക്‌സ്‌ഹോസ്റ്റിന് ഗാംഭീര്യമേറിയ ശബ്ദമാണ്. എന്നാല് എഞ്ചിന് ഇരമ്പിപ്പിച്ചാല് ടിവിഎസിന്റെ പതിവ് റേസിംഗ് മുരള്‍ച്ച് ബൈക്ക് കേള്‍പ്പിക്കും.\nശ്രദ്ധയാകര്‍ഷിക്കാന് പുതിയ അപാച്ചെ RTR 160 4V യ്ക്ക് സാധിക്കുമെന്ന കാര്യം ഉറപ്പ്. മെറ്റാലിക് ബ്ലൂ, നൈറ്റ് ബ്ലാക്, RR റെഡ് എന്നീ മൂന്ന് നിറങ്ങളില് ബൈക്ക് ലഭ്യമാണ്. കാഴ്ചയില് RR റെഡാണ് പുതിയ അപാച്ചെയ്ക്ക് കൂടുതല് ചേര്‍ച്ച.\nകാര്‍ബ്യുറേറ്റര്, ഇലക്ട്രോണിക് ഫ്യൂവല് ഇഞ്ചക്ഷന് പതിപ്പുകളിലാണ് അപാച്ചെ RTR 160 4V യുടെ ഒരുക്കം. ഇരു പതിപ്പുകളിലും 159.7 സിസി ഓയില് കൂള്‍ഡ്, നാലു വാല്‍വ് സിംഗിള് സിലിണ്ടര് എഞ്ചിനാണുള്ളത്.\nശ്രേണിയിലെ ഏറ്റവും കരുത്തന് ബൈക്ക് എന്ന വിശേഷണവും പുതിയ അപാച്ചെയ്ക്ക് കൂട്ടായുണ്ട്. 16.3 bhp കരുത്ത് കാര്‍ബ്യുറേറ്റര് പതി്പ് ഉത്പാദിപ്പിക്കുമ്പോള് 16.6 bhp കരുത്ത് ഉത്പാദിപ്പിക്കാന് ഫ്യൂവല് ഇഞ്ചക്ഷന് പതിപ്പിന് സാധിക്കും.\nപരമാവധി 14.8 Nm torque ബൈക്ക് ഉത്പാദിപ്പിക്കും. സുഗമമായ ഗിയര് ഷിഫ്റ്റ് ഉറപ്പു വരുത്തുന്ന അഞ്ചു സ്പീഡ് ഗിയര്‍ബോക്‌സാണ് പുതിയ അപാച്ചെയില് ചൂണ്ടിക്കാട്ടേണ്ട മറ്റൊരു വിശേഷം.\nമുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്ക് യൂണിറ്റുമാണ് ബൈക്കില് സസ്‌പെന്‍ഷന് നിറവേറ്റുന്നത്. ഷോവയിലെ വിദഗ്ധര് റീട്യൂണ് ചെയ്ത സസ്‌പെന്‍ഷന് കമ്പ്രഷനും റീബൗണ്ട് ഡാമ്പിംഗും പുതിയ അപാച്ചെയുടെ ഹൈലൈറ്റാണ്.\nവളവുകളില് ഉയര്‍ന്ന വേഗതയിലും സ്ഥിരത നഷ്ടപ്പെടുത്താതെ കുതിക്കാന് ഇതു സഹായിക്കും. ബ്രേക്കിംഗിന് വേണ്ടി 200 mm പെറ്റല് ഡിസ്‌ക് മുന്നിലും 130 mm ഡിസ്‌ക് പിന്നിലും ബൈക്കില് ഒരുങ്ങുന്നുണ്ട്. അതേസമയം കാര്‍ബ്യുറേറ്റര് പതിപ്പിന് പിന്നില് ഡ്രം ബ്രേക്ക് സംവിധാനമാണുള്ളത്.\nനിശ്ചലാവസ്ഥയില് നിന്നും 60 കിലോമീറ്റര് വേഗത കുറിക്കാന് ബൈക്കിന് അഞ്ചു സെക്കന്‍ഡുകള് മതി. മണിക്കൂറില് 114 കിലോമീറ്ററാണ് അപാച്ചെ RTR 160 കാര്‍ബ്യുറേറ്റര് പതിപ്പിന്റെ പരമാവധി വേഗത.\nഫ്യൂവല് ഇഞ്ചക്ഷന് പതിപ്പിന്റെ പരമാവധി വേഗത 116 കിലോമീറ്ററാണ്. മണിക്കൂറില് 85 കിലോമീറ്റര് കടക്കും വരെ അപാച്ചെ RTR 160 4V സൗമ്യനാണ്. എന്നാല് ഈ വേഗതയ്ക്ക് ശേഷം പതിയെ വിറയല് ഫൂട്ട്‌പെഗുകളില് അനുഭവപ്പെട്ടു തുടങ്ങും.\nഎന്തായാലും വിറയല് നിയന്ത്രിക്കാന് വേണ്ട മുന്‍കരുതലുകള് ടിവിഎസ് എടുത്തിട്ടുണ്ട്. 12 ലിറ്ററാണ് ബൈക്കിന്റെ ഇന്ധനശേഷി. ഇതില് 2.5 ലിറ്റര് റിസര്‍വാണ്. 40-45 കിലോമീറ്റര് വരെ മൈലേജ് നല്‍കാന് പുതിയ അപാച്ചെയ്ക്ക് സാധിക്കും.\nപുതിയ അപാച്ചെ RTR 160 4V വാങ്ങണമോ?\n81,49 രൂപ മുതല് 89,990 രൂപ വരെയാണ് അപാച്ചെ RTR 160 4V യുടെ എക്‌സ്‌ഷോറൂം വില. പണത്തിനൊത്ത മൂല്യം ബൈക്ക് കാഴ്ചവെക്കുമോ എന്ന സംശയം വേണ്ട! പുതിയ അപാച്ചെ RTR 160 4V യില് പൈസ വസൂലാണ്.\nഎന്‍ട്രി-ലെവല് പെര്‍ഫോര്‍മന്‍സ് ബൈക്കാണ് ലക്ഷ്യമെങ്കില് ടിവിഎസിന്റെ പുതിയ റേസ് മെഷീന് മികച്ച ഓപ്ഷനാണ്.\nകൂടുതല്... #tvs motor #bike review #review #റിവ്യൂ\nTVS Apache RTR 160 4V First Ride Review. Read in Malayalam.\nStory first published: Saturday, March 17, 2018, 14:57 [IST]


അടുത്ത മൂന്നുമണിക്കൂറിനിടെ കനത്ത മഴയ്ക്ക് സാധ്യത ; ബുറേവി തമിഴ്‌നാട് തീരത്തേക്ക് ; അതീവ ജാഗ്രതാ നിര് - Samakalika Malayalam\nഅടുത്ത മൂന്നുമണിക്കൂറിനിടെ കനത്ത മഴയ്ക്ക് സാധ്യത ; ബുറേവി തമിഴ്‌നാട് തീരത്തേക്ക് ; അതീവ ജാഗ്രതാ നിര്‍ദേശം\nBy സമകാലിക മലയാളം ഡെസ്‌ക് | Published: 03rd December 2020 10:12 AM |\nLast Updated: 03rd December 2020 10:12 AM | A+A A- |\nതിരുവനന്തപുരം : ബുറേവി ചുഴലിക്കാറ്റിന്റെ പ്രഭാവത്തില് അടുത്ത മൂന്നു മണിക്കൂറിനുള്ളില് തെക്കന് കേരളത്തിലെ ഏഴു ജില്ലകളില് കനത്ത മഴയുണ്ടാകുമെന്ന് കാലാവസ്ഥ വകുപ്പിന്റെ മുന്നറിയിപ്പ്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം ജില്ലകളില് ശക്തമായ മഴയുണ്ടാകുമെന്നാണ് മുന്നറിയിപ്പ്. ചുഴലിക്കാറ്റിന്റെ പശ്ചാത്തലത്തില് തെക്കന് ജീല്ലകളില് അതീവ ജാഗ്രതാ നിര്‍ദേശം പുറപ്പെടുവിച്ചു.\nകേരളത്തില് ബുറേവി ചുഴലിക്കാറ്റിന്റെ ആഘാതം ഏറിയോ കുറഞ്ഞോ ഉണ്ടാകുമെന്ന് ദുരന്ത നിവാരണ അതോറിട്ടി അറിയിച്ചു. ആദ്യം മഴയാണ് ഉണ്ടാകുക. തുടര്‍ന്ന് കാറ്റ് വീശും. സംസ്ഥാനത്ത് മണിക്കൂറില് 65 കിലോമീറ്റര് വരെ വേഗതയില് കാറ്റു വീശിയേക്കുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.\nഇപ്പോള് 90 കിലോമീറ്റര് വേഗതയില് വടക്കു പടിഞ്ഞാറ് ദിശയിലാണ് കാറ്റ് സഞ്ചരിക്കുന്നത്. ഇപ്പോള് ചുഴലിക്കാറ്റ് കന്യാകുമാരിക്ക് 320 കിലോമീറ്റര് അടുത്തെത്തിയെന്നാണ് റിപ്പോര്‍ട്ട്. കാറ്റ് ഇന്ന് ഉച്ചയോടെ പാമ്പന് വഴി തമിഴ്‌നാട് തീരത്തെത്തുമെന്നാണ് കാലാവസ്ഥ വകുപ്പ് അറിയിക്കുന്നത്. കേരളത്തില് നാളെ പുലര്‍ച്ചെയോടെ കാറ്റ് എത്തിയേക്കും. അതി തീവ്ര ന്യൂനമര്‍ദമായാകും കാറ്റ് പ്രവേശിക്കുകയെന്നാണ് സൂചന.\nതെക്കന് കേരളം തെക്കന് തമിഴ്‌നാട് തീരങ്ങള്‍ക്ക് കേന്ദ്ര കാലാവസ്ഥ വകുപ്പ് ചുഴലിക്കാറ്റ് സാധ്യത മുന്നറിയിപ്പ് (റെഡ് അലര്‍ട്ട്) പ്രഖ്യാപിച്ചു. ദേശീയ ദുരന്ത നിവാരണ സേനയുടെ സംഘങ്ങള് തമിഴ്‌നാട്ടില് എത്തിയിട്ടുണ്ട്. കന്യാകുമാരി, തൂത്തുക്കുടി, നാഗപട്ടണം എന്നിവിടങ്ങളില് എന്.ഡി.ആര്.എഫിന്റെ രണ്ട് സംഘങ്ങള് വീതവും രാമനാഥപുരം, തിരുനെല്‍വേലി എന്നിവിടങ്ങളില് മൂന്ന് സംഘങ്ങളെ വീതും വിന്യസിച്ചിട്ടുണ്ട്. മധുരൈയിലും കൂടല്ലൂരിലും ഓരോ സംഘത്തെയുമാണ് നിയോഗിച്ചിട്ടുള്ളത്.\nചുഴലിക്കാറ്റിന്റെയും കനത്ത മഴയുടെയും പേരില് തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകലില് റെഡ് അലര്‍ട്ട് പുറപ്പെടുവിച്ചു. കോട്ടയം, എറണാകുളം, ഇടുക്കി ജില്ലകളില് ഓറഞ്ച് അലര്‍ട്ടും, തൃശൂര്, പാലക്കാട് ജില്ലകളിലും ലക്ഷദ്വീപിലും യെല്ലോ അലര്‍ട്ടും പുറപ്പെടുവിച്ചിട്ടുണ്ട്. അഞ്ചാം തീയതി വരെ കേരളത്തില് പരക്കെ ശക്തമായ മഴയ്ക്ക് സാധ്യതയുണ്ടെന്ന് അധികൃതര് അറിയിച്ചു.\nജാഗ്രതാ നിര്‍ദേശം റെഡ് അലര്‍ട്ട് ബുറേവി ചുഴലിക്കാറ്റ്


വിലക്ക് വിലക്കാനൊരുക്കങ്ങള് ! - vaachaalam.com\nചൈനീസ് ടെക് കമ്പനിയായ വാവേയുമായി വാണിജ്യ ഇടപാടിൽ ഏര്‍പ്പെടുന്നതിലുള്ള വിലക്ക് പുനഃപരിശോധിക്കാനുള്ള നീക്കത്തിനോരുങ്ങി ട്രംപ് ഭരണകൂടം. ലോകത്തെ രണ്ടാമത്തെ സ്മാര്‍ട്‌ഫോണ് നിര്‍മാണ സ്ഥാപനമായ വാവേയെ കരിമ്പട്ടികയിൽ ഉള്‍പ്പെടുത്തിക്കൊണ്ടുള്ള തീരുമാനത്തെ തുടര്‍ന്ന് പല അമേരിക്കന് കമ്പനികളേയും വാവേയുമായി വാണിജ്യത്തിലേര്‍പ്പെടുന്നതില് നിന്നും വിലക്കി. ഇത് അമേരിക്കന് കമ്പനികള്‍ക്ക് തന്നെ വലിയ സാമ്പത്തിക നഷ്ടമുണ്ടാകുന്നതിനിടയാക്കി. ഇക്കാരണത്താലാണ് വാവേയ്ക്കുള്ള വിലക്ക് പുനഃപരിശോധിക്കാന് ഭരണകൂടം തീരുമാനിച്ചത്.\nഒസാകയില് നടന്ന ജി20 ഉച്ചകോടിക്കിടെ ചൈനീസ് പ്രസിഡന്റ് ഷി ജിങ്പിങുമായി ട്രംപ് കൂടിക്കാഴ്ച നടത്തിയിരുന്നു. ഇതിന് പിന്നാലെയാണ് വാവേയ്ക്കുള്ള നിരോധനത്തില് നിന്നും പിന്‍വലിയാൻട്രംപ് തീരുമാനിച്ചത്.ഇതോടെ ഗൂഗിള് ഉള്‍പ്പടെയുള്ള അമേരിക്കന് കമ്പനികള്‍ക്ക് വാവേയുമായി വ്യാണിജ്യ ഇടപാടുകള് തുടരാനാവും.വാവേയ്ക്കുള്ള വാണിജ്യ വിലക്ക് നീക്കാന് ട്രംപ് ഭരണകൂടം ആലോചിക്കുന്ന സാഹചര്യത്തില് ഗൂഗിളിന്റെ ആന്‍ഡ്രോയിഡ് ഓഎസ് പുതിയ ഫോണുകളില് ഉപയോഗിക്കാന് വാവേയ്ക്കാവും. അമേരിക്കന് ഭരണകൂടത്തിന്റെ വിലക്കിനെ തുടര്‍ന്ന് ഗൂഗിള് ഉള്‍പ്പടെയുള്ള കമ്പനികള്‍ക്ക് വാവേയുമായുള്ള വാണിജ്യ ഇടപാടുകള് നിര്‍ത്തിവെക്കേണ്ടി വന്നിരുന്നു.\nമറ്റു വഴികള് തുറന്ന്\nവിലക്കിനെ തുടര്‍ന്ന് സ്വന്തമായി ഓഎസ് നിര്‍മിക്കുന്നതും. റഷ്യയുടെ ഓറോറ ഓഎസ് ഉപയോഗിക്കുന്നതും വരെ വാവേ പരിഗണിക്കുകയുണ്ടായി.\nലോകത്തെ മുന്‍നിര കമ്പനികളിലൊന്നുമായുള്ള വാണിജ്യ ബന്ധം നഷ്ടപ്പെടുന്നത് അമേരിക്കയ്ക്ക് വെല്ലുവിളി സൃഷ്ടിക്കുമെന്ന് കമ്പനികള് ഭരണകൂടത്തെ അറിയിച്ചിരുന്നു. വലിയ സാമ്പത്തിക നഷ്ടം ഉണ്ടാകുമെന്ന വിലയിരുത്തലും തീരുമാനത്തില് നിന്നും പിന്‍വലിയാന് അമേരിക്കയ്ക്ക് പ്രേരകമായിട്ടുണ്ട്. ഇതോടെ ഇന്റല്, ക്വാല്‍കോം പോലുള്ള ചിപ്പ് നിര്‍മാതാക്കള്‍ക്കും വാവേയുമായുള്ള വ്യാപാര ബന്ധം തുടരാനായേക്കും.\nവാഹനങ്ങളില് ഹാന്‍ഡ് ഫ്രീ മൊബൈല് ഉപയോഗം നിയമലംഘനമാണോ ?\nപുതിയ ഇരുചക്ര വാഹനങ്ങളില് ഹെല്‍മറ്റ് നമ്പര് പ്ലേറ്റ്, റിയര്‍വ്യൂ മിറര്, സാരി...\nഇനി ആരും ആധാറിനായി നിങ്ങളെ നിര്‍ബന്ധിക്കില്ല;നിയമത്തിന്...\nഇനി ഉടമയുടെ സമ്മതത്തോടെ മാത്രമേ മൊബൈല് നമ്പര്,ബാങ്ക് അക്കൗണ്ട് എന്നിവയുമായി ആധാറിനെ...\nഇന്ത്യയില് ഇന്റര്‍നെറ്റിന് ഏറ്റവുമധികം വേഗത ലഭിക്കുക ഈ...\nഓപ്പണ് സിഗ്‌നല് എന്ന സ്ഥാപനം രാജ്യത്തെ 20 നഗരങ്ങളിലെ സ്മാര്‍ട്ട്ഫോണ് ഉപയോക്താക്കള്‍ക്കിടയില്...\nഗൂഗിള്‍പേ ഇനി അവശ്യവസ്തുക്കള് വില്‍ക്കുന്ന സ്റ്റോറുകള്...\nനിയര്‍ബൈ സ്പോട്ട് എന്ന ഫീച്ചറാണ് ഇപ്പോൾ അവതരിപ്പിച്ചിരിക്കുന്നത്. ബംഗളൂരുവില് ഇതിനകം...\nടെക് ലോകം കൊറോണ വൈറസ് ഭീതിയില് നിന്നും ഇതുവരെ മുക്തി നേടിയിട്ടില്ല,പല കമ്പനികളും...\nഅക്ഷയ് കുമാർ, വിദ്യ ബാലൻ, തപ്സി പന്നു, ശർമാൻ ജോഷി,സോനാക്ഷി സിൻഹ, കിർതി കുൽഹരി, നിത്യ...\nഇന്ത്യയിലെ കോവിഡ് മുക്തമായ ജില്ലകളുടെ വിശദ വിവരങ്ങൾ പുറത്തു...\n283 ജില്ലകൾ ആണ് കോവിഡ് മുക്തമായത്. 64 ജില്ലകളിൽ കഴിഞ്ഞ ഏഴ് ദിവസമായി കൊവിഡ് റിപ്പോർട്ട്...\nലോക്ക്ഡൗണ് മാറിയാലും വിമാനങ്ങളില് മാറ്റങ്ങളുണ്ടാകും\nകൊറോണ വൈറസ് പടരുന്ന സാഹചര്യത്തില് എല്ലാ യാത്രക്കാരുടെയും സുരക്ഷ ഉറപ്പുവരുത്തുന്നതിനായി,...\nവീണ്ടും ഇന്ത്യ ലോകകപ്പിലേക്കോ; സൂപ്പര് വിജയവുമായി ക്വാര്‍ട്ടറിലേക്ക്...\nഎതിരാളികളായ കാനഡയെ നാല് ഗോളുകള്‍ക്ക് തറപ്പറ്റിക്കുമ്പോള് കോടിക്കണക്കിന് വരുന്ന...\nvehicles from this april\nornamental fish kerala


aiswarya | ലാലേട്ടന് തനിക്ക് എത്ര ഡയലോഗ് ഉണ്ട് എത്ര സീനുണ്ട് ഇതൊന്നും നോക്കാറില്ല - Malayalivartha.com Widgets Magazine\n21 SEPTEMBER 2019 07:24 PM IST\nഒരു കാലത്ത് തെന്നിന്ത്യന് സിനിമകളില് ശ്രദ്ധേയമായ പ്രകടനം കാഴ്ചവച്ച മികച്ച നടിമാരില് ഒരാളാണ് ഐശ്വര്യ ഭാസ്‌കര്.മോഹന്‍ലാല് എന്ന നടന് അദ്ദേഹത്തിന്റെ സ്റ്റാറ്റസില് വിശ്വസിക്കാതെ ഏതുതരം കഥാപാത്രങ്ങള് ചെയ്യണമെന്നും തയ്യാറുള്ള മികച്ച ഒരു നടന് ആണെന്നാണ് ഐശ്വര്യ സാക്ഷ്യപ്പെടുത്തുന്നത്. മലയാളത്തില് അല്ലാതെ അന്യഭാഷകളില് മോഹന്‍ലാല് അഭിനയിക്കുന്നത് അത്ര പ്രാധാന്യമില്ലാത്ത റോളുകള് ചെയ്യുന്നു എന്ന പരക്കെയുള്ള ആക്ഷേപം നിലനില്‍ക്കെയാണ് മലയാളികളുടെ പ്രിയ നടി കൂടിയായ ഐശ്വര്യ ഭാസ്‌കരന് പറഞ്ഞ വാക്കുകള് പ്രസക്തമാകുന്നത്.\n'ഞാന് കണ്ടതില് വച്ച് ഏറ്റവും നിസ്വാര്‍ത്ഥനായ അഭിനേതാവാണ് മോഹന്‍ലാല്. ചിലര്‍ക്ക് കൂടുതല് പരിഗണന കിട്ടിയാല് അഹങ്കാരം ഉണ്ടാകും, ചില നടന്മാര് പൊതുവേ ഉള്ളപ്പോള് മോഹന്‍ലാല് അതിലൊന്നും എല്ലാം വ്യത്യസ്തനാകുന്നു. എന്നാല് ലാലേട്ടന് തനിക്ക് എത്ര ഡയലോഗ് ഉണ്ട് എത്ര സീനുണ്ട് ഇതൊന്നും നോക്കാറില്ല. അദ്ദേഹത്തിന്റെ പ്രാധാന്യം മാത്രമല്ല അദ്ദേഹം നോക്കാറുള്ളത് കൂടെ അഭിനയിക്കുന്ന മറ്റ് താരങ്ങളുടെയും പ്രകടനത്തെ അദ്ദേഹം വലിയ രീതിയില് പിന്തുണയ്ക്കുകയും അതിനുവേണ്ടി അഭിനയിക്കുകയും ചെയ്യും. ലാലേട്ടന് ഈ കാര്യങ്ങളിലെല്ലാം വളരെ നിസ്വാര്‍ത്ഥനാണ്. വളരെ എളിമയുള്ള മനുഷ്യനാണ് അദ്ദേഹം. ഞാന് കൂടെ അഭിനയിച്ചിട്ടുള്ള നായകന്മാരെ ഏറ്റവും മികച്ച ഒരാള് മോഹന്‍ലാല് സാറാണ്'\nപുതിയതായി റിലീസ് ചെയ്ത കാപ്പാനിലെ റോള് മോഹന്‍ലാല് എന്ന താരം ഒരിക്കിലും സ്വീകരിക്കരുതെന്ന നിലപാടാണ് ആരാധകരില് ഭൂരിപക്ഷത്തിനുമുള്ളത്. ഒരു നടനെന്ന നിലയില് ഏത് റോളും സ്വീകരിക്കാനും, തള്ളികളയാനുമുള്ള അവകാശം അദ്ദേഹത്തിനുണ്ട്. എങ്കിലും എന്തിനാണ് തന്റെ നിലവിലെ സ്റ്റാര്‍ഡത്തെ ബാധിച്ചേക്കാവുന്ന ഒരു റോള് തെരഞ്ഞെടുക്കുന്നത് എന്നാണ് ആരാധകരുടെ ചോദ്യം.\nഎന്നാല് ഒരു കലാകാരന് എന്ന നിലയില് ചെറിയ വേഷം എന്നോ വലിയ വേഷം എന്നൊന്നില്ല. ചെയ്യുന്ന റോളുകള് മികവാര്‍ന്ന രീതിയില് അഭ്രപാളികളില് ഫലിപ്പിക്കുക എന്നതാണ് കലാകാരനെ ധര്‍മ്മം. ആ കാര്യത്തില് നൂറു ശതമാനവും നീതി പുലര്‍ത്തുന്ന പ്രകടനമാണ് മോഹന്‍ലാലിനെ നാളിതുവരെയായി കാഴ്ചവച്ചിട്ടുള്ളത്. ഏതുതരത്തിലുള്ള കുറ്റപ്പെടുത്തലുകള് അദ്ദേഹം നേരിടേണ്ടി വന്നാലും അദ്ദേഹം നടത്തിയിട്ടുള്ള മികച്ച പ്രകടനങ്ങളില് ഒരിക്കലും തള്ളിക്കളയാനാവില്ല. നരസിംഹം പ്രജ തുടങ്ങി നിരവധി ചിത്രങ്ങളില് മോഹന്‍ലാലിനൊപ്പം നായികയായി അഭിനയിച്ച ഐശ്വര്യ ഭാസ്‌കരന്റെ വാക്കുകള് ഇപ്പോള് സമൂഹ മാധ്യമങ്ങളില് വലിയ രീതിയിലാണ് ചര്‍ച്ചയായിക്കൊണ്ടിരിക്കുന്നത്.\nആലപ്പുഴ ജില്ലയില് ഇന്ന് 1120 പേര്‍ക്ക് കൊവിഡ് സ്ഥിരീകരിച്ചു; ടെസ്റ്റ് പോസിറ്റിവിറ്റി നിരക്ക് 10.01, രോഗമുക്തരായത് 1278 പേര് (20 minutes ago)\nപ്രവാസികൾക്ക് ഇന്ത്യയുടെ കൊട്ട്; രാജ്യാന്തര യാത്രാവിമാന വിലക്ക് ഇന്ത്യ വീണ്ടും നീട്ടി, ഗൾഫ് രാഷ്ട്രങ്ങൾ ഏർപ്പെടുത്തിയ വിമാനവിലക്ക് നീക്കാൻ കേന്ദ്രം ഇടപെടുമെന്ന പ്രതീക്ഷ മങ്ങി (27 minutes ago)\nകുട്ടികളിലെ വയറിളക്കം മരണത്തിലേക്ക് നയിക്കാം: തടയാൻ ഒ ആർ എസ് ലായനി (35 minutes ago)\nപുൽവാമ ഭീകരാക്രമണത്തിന് പിന്നിലുള്ള സൂത്രധാരനെ വധിച്ച് ഇന്ത്യൻ സൈന്യം:മുഹമ്മദ് ഇസ്മയിൽ അൽവിയെന്ന അദ്‌നാനാണ് സുരക്ഷാ സേനയുമായുള്ള ഏറ്റുമുട്ടലിൽ മരിച്ചത് (46 minutes ago)


ഹീറോ മോട്ടോകോർപ്പ് പ്ലെഷർ + പ്ലാറ്റിനം സ്‌കൂട്ടർ സമാരംഭിക്കുന്നു, വിലയും സവിശേഷതകളും മനസിലാക്കുക | Puthen Vartha\nHome » Economy » ഹീറോ മോട്ടോകോർപ്പ് പ്ലെഷർ + പ്ലാറ്റിനം സ്‌കൂട്ടർ സമാരംഭിക്കുന്നു, വിലയും സവിശേഷതകളും മനസിലാക്കുക\nഹീറോ മോട്ടോകോർപ്പ് പുതിയ സ്‌കൂട്ടർ മോഡൽ പ്ലെഷർ + പ്ലാറ്റിനം അവതരിപ്പിച്ചു.\nഹീറോ മോട്ടോകോർപ്പ് പ്ലെഷർ ആന്റ് പ്ലെഷർ (പ്ലസ്) വില: ഇന്ത്യയിലെ സ്കൂട്ടർ വിഭാഗത്തിൽ നുഴഞ്ഞുകയറ്റം വർദ്ധിപ്പിക്കാനുള്ള കമ്പനിയുടെ തന്ത്രത്തിന്റെ ഭാഗമാണ്. ഹീറോ മോട്ടോകോർപ്പ് അടുത്തിടെ മാസ്ട്രോ എഡ്ജ് 125 സ്റ്റെൽത്ത് പുറത്തിറക്കി.\nഅവസാനമായി പുതുക്കിയത്:ഒക്ടോബർ 16, 2020, 9:43 AM IS\nന്യൂ ഡെൽഹി. ഹീറോ മോട്ടോകോർപ്പ് പുതിയ സ്‌കൂട്ടർ മോഡൽ പ്ലെഷർ + പ്ലാറ്റിനം അവതരിപ്പിച്ചു. ദില്ലിയിലെ ഈ സ്കൂട്ടറിന്റെ എക്സ് ഷോറൂം വില 60 ആയിരം 950 രൂപയാണ്. രാജ്യത്തെ സ്കൂട്ടർ വിഭാഗത്തിലെ ഓഹരി വർദ്ധിപ്പിക്കുന്നതിനായാണ് ഇത് ആരംഭിച്ചതെന്ന് ഹീറോ കമ്പനി അറിയിച്ചു. ഇതിന് മുമ്പ് നിങ്ങളോട് പറയാം, ഹീറോ മാസ്ട്രോ എഡ്ജ് 125 സ്റ്റെൽത്തും പുറത്തിറക്കി. 100 സിസി വിഭാഗത്തിൽ ഹോണ്ട ഡിയോ 64,172 രൂപ മുതൽ 67,522 രൂപ വരെ ഇന്ത്യയിൽ ലഭ്യമാണ് (എക്സ്ഷോറൂം ദില്ലി). 109.51 സിസി എഞ്ചിനാണ് ഈ സ്കൂട്ടറിൽ സജ്ജീകരിച്ചിരിക്കുന്നത്, ഇത് പരമാവധി 7.76 പിഎസ് കരുത്തും9എൻഎം പീക്ക് ടോർക്കുമാണ് സൃഷ്ടിക്കുന്നത്.\nആനന്ദം + പ്ലാറ്റിനം എഞ്ചിൻ – ഈ സ്കൂട്ടറിൽ 110 സിസി ബിഎസ്-ആറാം കംപ്ലയിന്റ് എഞ്ചിൻ ഹീറോ നൽകിയിട്ടുണ്ട്, അതുപോലെ തന്നെ പ്രോഗ്രാം ചെയ്ത ഇന്ധന ഇഞ്ചക്ഷനും എക്സ്സെൻസ് സാങ്കേതികവിദ്യയും (8 സെൻസറുകൾ) ഉപയോഗിക്കുന്നു. പ്ലെഷർ + പ്ലാറ്റിനം എഞ്ചിൻ 8 ബിഎച്ച്പി പവറും 8.7 എൻഎം ടോർക്കും ഉത്പാദിപ്പിക്കുന്നു. പ്രീമിയം ക്രോം ഘടകങ്ങൾ ഉപയോഗിച്ച് റെട്രോ രൂപത്തിൽ സ്കൂട്ടറിന്റെ രൂപകൽപ്പന ഹീറോ സൂക്ഷിച്ചു.\nALSO READ: ഹോണ്ട ഫോർസ 750 സ്‌കൂട്ടർ പുറത്തിറക്കി; അതിന്റെ ഫീസ് സൂപ്പർബൈക്കുകളേക്കാൾ കുറവാണെന്ന് അറിയുക\nആനന്ദത്തിന്റെ സവിശേഷതകൾ + പ്ലാറ്റിനം- തവിട്ട് അകത്തെ പാനലുകളുള്ള മാറ്റ് ബ്ലാക്ക് കളർ സ്കീമിൽ പ്ലെഷർ + പ്ലാറ്റിനം സ്കൂട്ടർ വിപണിയിൽ ലഭ്യമാകും. ക്രോം അഡീഷനുകളിൽ മിററുകൾ, മഫ്ലർ പ്രൊട്ടക്ടറുകൾ, ഹാൻഡിൽ ബാർ എൻഡ്സ്, ഫെൻഡർ സ്ട്രൈപ്പുകൾ എന്നിവ ഇതിന്റെ റെട്രോ ലുക്ക് വർദ്ധിപ്പിക്കും. കുറഞ്ഞ ഇന്ധന സൂചകം, സീറ്റ് ബാക്ക് റെസ്റ്റ്, പ്ലാറ്റിനം ഹോട്ട് സ്റ്റാമ്പിംഗ് ഉള്ള ഡ്യുവൽ ടോൺ സീറ്റ്, വൈറ്റ് റിം ടേപ്പ്, പ്രീമിയം3ഡി ലോഗോ ബാഡ്ജിംഗ് എന്നിവയാണ് സ്കൂട്ടറിൽ ഉള്ളത്.ഇതും വായിക്കുക: ഈ ദീപാവലി-ദസറ നിങ്ങളുടെ കാറുമായി വീട്ടിലേക്ക് പോകുമ്പോൾ, ഫാസ്റ്റാഗുമായി ബന്ധപ്പെട്ട പ്രധാന നിയമങ്ങൾ അറിയുക\nആനന്ദം + പ്ലാറ്റിനം ശൈലിയും സുഖപ്രദമായ സവാരി സംയോജനവും- മികച്ച ഡിസൈൻ ഘടകങ്ങളുള്ള പുതിയ പ്ലെഷർ + പ്ലാറ്റിനം കമ്പനിയുടെ സ്‌കൂട്ടർ പോർട്ട്‌ഫോളിയോയെ കൂടുതൽ ശക്തിപ്പെടുത്തുമെന്ന് ഹീറോ മോട്ടോകോർപ്പിന്റെ സെയിൽസ്, ആഫ്റ്റർസെയിൽസ് മേധാവി നവീൻ ച u ഹാൻ പറയുന്നു. സ്റ്റൈലും സുഖപ്രദമായ സവാരിയും സമന്വയിപ്പിച്ച് ഇത് ഉപയോക്താക്കൾക്ക് നൽകും.\nSiehe auch ഗാഡ്‌ജെറ്റുകൾ വാർത്താ വാർത്ത: ഐഫോൺ ഉപയോക്താക്കൾ‌ക്ക് ഒരു തിരിച്ചടി, അപ്ലിക്കേഷനുകൾ‌ക്ക് കൂടുതൽ പണം നൽ‌കേണ്ടിവരും - ഐഫോൺ ഉപയോക്താക്കൾ ഇപ്പോൾ ആപ്പിൾ സ്റ്റോർ അപ്ലിക്കേഷനുകൾ‌ക്കും അപ്ലിക്കേഷനിലെ വാങ്ങലുകൾ‌ക്കും കൂടുതൽ പണം നൽ‌കേണ്ടതുണ്ട്


Ramesh Chennithala letter to Pinarayi Vijayan to end Jishnu Prannoy family hunger strike-മുഖ്യമന്ത്രി,ആ പഴയ പൊലീസ് മർദ്ദനവും മർദ്ദിച്ചിട്ടില്ല എന്ന പൊലീസ് നിലപാടും മറന്ന് പോയോ? രമേശ് ചെന്നിത്തല\nമുഖ്യമന്ത്രി,ആ പഴയ പൊലീസ് മർദ്ദനവും മർദ്ദിച്ചിട്ടില്ല എന്ന പൊലീസ് നിലപാടും മറന്ന് പോയോ? രമേശ് ചെന്നിത്തല\nപിണറായി വിജയന്റെ ചിത്രം വിഷുക്കണി കണ്ട് എഴുന്നേൽക്കുന്ന മകളാണ് പച്ചവെളളം പോലും കുടിക്കാതെ നിരാഹാരം കിടക്കുന്നതെന്ന് ഓർമ്മിക്കണം\nതിരുവനന്തപുരം: മനുഷ്യത്വത്തിന്റെ കണികയെങ്കിലും അവശേഷിച്ചിട്ടുണ്ടെങ്കില്, ആർദ്രത അല്പമെങ്കിലും ഉണ്ടെങ്കില് ദുരഭിമാനം മാറ്റി വച്ച് മഹിജയുടെയും മകളുടെയും സമരം അവസാനിപ്പിക്കാന് മുഖ്യമന്ത്രി ഇടപെടണമെന്ന് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രിക്ക് എഴുതിയ കത്തിലാണ് പ്രതിപക്ഷ നേതാവ് ഈ ആവശ്യം ഉന്നയിച്ചത്. ഇന്ന് അങ്ങയുടെ സർക്കാരിന്റെ പത്രപരസ്യം കണ്ടപ്പോൾ ഞെട്ടിപ്പോയി. എന്തിനാണ് ഇങ്ങനെ പച്ചക്കളളം പറഞ്ഞ് പൊലീസിനെ ന്യായികരിക്കുന്നത്. എത്രയോ തവണ പൊലീസിന്റെ മര്‍ദ്ദനമേറ്റയാളാണ് അങ്ങ്. അതിന്റെ പാടുകള് ഇന്നും അങ്ങയുടെ ശരീരത്തിലുണ്ടല്ലോ? അന്നും അങ്ങയെ മര്‍ദ്ദിച്ചിട്ടില്ലെന്ന നിലപാടാണല്ലോ പൊലീസ് എടുത്തത്. അങ്ങ് അത് മറന്ന് പോയോ?\nമകന് നഷ്ടപ്പെട്ട ഒരമ്മ നീതി ചോദിച്ച് എത്തിയപ്പോഴുണ്ടായ ക്രൂരമായ പൊലീസ് അതിക്രമത്തെ ന്യായീകരിച്ചു കൊണ്ട് ഇന്ന് അങ്ങയുടെ സര്‍ക്കാര് പത്രങ്ങളില് നല്‍കിയ പരസ്യം വായിച്ചപ്പോള് ഞാന് ഞെട്ടിപ്പോയി. എന്തിനാണ് അങ്ങ് ഇങ്ങനെ പച്ചക്കള്ളം പറഞ്ഞ് പൊലീസിനെ ന്യായീകരിക്കുന്നത്? ജിഷ്ണുവിന്റെ അമ്മയെ പൊലീസ് നിലത്തിട്ട് വലിച്ചിഴച്ചിട്ടില്ലെന്നാണ് പരസ്യത്തില് പറയുന്നത്. ആ അമ്മയെ പൊലീസുകാര് കൈനീട്ടി എഴുന്നേല്പിക്കുകയാണ് ചെയ്‌തെന്നും പരസ്യത്തില് എഴുതിവച്ചിട്ടുണ്ട്. ലോകം മുഴുവന് കണ്ട കാര്യത്തെക്കുറിച്ചാണ് ഇങ്ങനെ പറയുന്നത്. ആ അമ്മയെ പൊലീസ് ക്രൂരമായി വലിച്ചിഴയ്ക്കുന്നതിന്റെ ദൃശ്യങ്ങള് ലൈവായിട്ടാണ് ജനങ്ങള് കണ്ടത്. മനസാക്ഷി മരവിച്ചിട്ടില്ലാത്ത ആര്‍ക്കും കണ്ടു കൊണ്ടിരിക്കാന് കഴിയാത്ത ദൃശ്യങ്ങളാണവ. എന്നിട്ടും എന്തിനാണ് ആ അമ്മയുടെ സമരത്തെ അപഹസിക്കാനായി കള്ളം പ്രചരിപ്പിക്കുന്നത്.\nഅങ്ങ് വന്ന വഴിയൊക്കെ മറന്ന് പോയോ? സമരപോരാട്ടങ്ങളിലൂടെ ഉയര്‍ന്ന് വന്ന നേതാവല്ലേ അങ്ങ്? അങ്ങനെ ഒരാള് മകന് മരിച്ച ഒരമ്മയുടെ സമരത്തോട് ഇങ്ങനെയാണോ പ്രതികരിക്കേണ്ടത്. എത്രയോ തവണ പൊലീസിന്റെ മര്‍ദ്ദനമേറ്റയാളാണ് അങ്ങ്. അതിന്റെ പാടുകള് ഇന്നും അങ്ങയുടെ ശരീരത്തിലുണ്ടല്ലോ? അന്നും അങ്ങയെ മര്‍ദ്ദിച്ചിട്ടില്ലെന്ന നിലപാടാണല്ലോ പൊലീസ് എടുത്തത്. അങ്ങ് അത് മറന്ന് പോയോ? 1977 മാര്‍ച്ചില് പൊലീസ് മര്‍ദ്ദനമേറ്റ ശേഷം രക്തം പുരണ്ട വസ്ത്രങ്ങളുമായി അങ്ങ് നിയമസഭയില് വന്ന സംഭവം ഞാന് ഓര്‍ക്കുന്നു. ഊരിപ്പിടിച്ച വാളുകളുടെയും കത്തികളുടെയും ഇടയിലൂടെ തലയുയര്‍ത്തിപ്പിടിച്ച് നടന്നു പോയതിനെപ്പറ്റി അങ്ങ് ഈയിടെയും അഭിമാനം കൊണ്ടതാണല്ലോ? അങ്ങനെയുള്ള ഒരാള് നിരാലംബയായ ഒരു സ്ത്രീയുടെ സമരത്തോട് ഇങ്ങനെയായിരുന്നോ പെരുമാറേണ്ടിയിരുന്നത്?\nപൊലീസിന്റെ താലോലമേറ്റല്ല, മര്‍ദ്ദനത്തെ അതിജീവിച്ചാണ് തങ്ങള് വളര്‍ന്നതെന്ന ഊറ്റം കൊള്ളുന്നവരാണല്ലോ കമ്യൂണിസ്റ്റുകാര്. വടകര ലോക്കപ്പ് മുറിയുടെ ഭിത്തിയില് സ്വന്തം രക്തം കൊണ്ട് അരിവാള് ചുറ്റിക വരച്ച മണ്ടോടി കണ്ണന്റെ പിന്‍ഗാമികള് എന്ന് അഭിമാനപൂര്‍വ്വം പറയുന്നവരാണ് കമ്യൂണിസ്റ്റുകാര്. ആ മണ്ടോടി കണ്ണന്റെ പിന്‍ഗാമിയാണ് ഇപ്പോള് പൊലീസിനെ പാടുപെട്ട് ന്യായീകരിക്കുന്നത്. ഭരണകൂടത്തിന്റെ മര്‍ദ്ദനോപാധിയാണ് പൊലീസ് എന്നാണ് ഇ.എം.എസ് മുതല് ഇങ്ങോട്ട് എല്ലാ കമ്യൂണിസ്റ്റ് നേതാക്കളും പറയാറുള്ളത്. ഒരു കമ്യൂണിസ്റ്റ് മുഖ്യമന്ത്രിയും അങ്ങയെപ്പോലെ പൊലീസിനെ ഇങ്ങനെ കണ്ണുമടച്ച് ന്യായീകരിച്ചിട്ടില്ല. പൊലീസ് എഴുതി തന്നത് മാത്രം വായിച്ച് വിശ്വസിക്കുന്നതിന് മുന്‍പ് ഡി.ജി.പി ഓഫീസിന് മുന്നില് എന്താണ് നടന്നതെന്ന് അങ്ങേക്ക് നേരിട്ട് അന്വേഷിക്കാമായിരുന്നു. അങ്ങ് ഇരിക്കുന്ന സെക്രട്ടേറിയറ്റില് നിന്ന് കഷ്ടിച്ച് പത്ത് മിനിറ്റ് മാത്രം യാത്ര ചെയ്താല് ജിഷ്ണുവിന്റെ അമ്മ ചികിത്സയില് കഴിയുന്ന മെഡിക്കല് കോളേജ് ആശുപത്രിയിലെത്താമല്ലോ? ആ അമ്മയോട് നേരിട്ട് തന്നെ എന്താണ് സംഭവിച്ചതെന്ന് ചോദിക്കാമായിരുന്നല്ലോ? മഹിജ എന്ന ആ അമ്മ കമ്യൂണിസ്റ്റുകാരിയാണ്. അവരുടെ കുടുംബവും കമ്യൂണിസ്റ്റ് കുടുംബമാണ്. പൊലീസ് പറഞ്ഞു തരുന്നത് മാത്രം വിശ്വസിക്കാതെ സ്വന്തം കുടുംബാംഗത്തോട് എന്ന പോലെ അങ്ങേയക്ക് അവരോട് കാര്യങ്ങള് ചോദിച്ചറിയാമായിരുന്നു. അങ്ങ് ചെന്നിരുന്നെങ്കില് പൊലീസ് അടിവയറ്റില് ബൂട്ടിട്ട് ചവിട്ടിയ കാര്യവും റോഡിലൂടെ വലിച്ചിഴച്ച കാര്യവും മര്‍ദ്ദിച്ച കാര്യവും അവര് അങ്ങേക്ക് പറഞ്ഞു തരുമായിരുന്നു. അതിക്രമം നടന്ന ദിവസം തന്നെ ഞാന് മലപ്പുറത്ത് നിന്ന് പരിപാടികള് റദ്ദാക്കി തിരുവനന്തപുരത്ത് വന്ന് മഹിജയെ മെഡിക്കല് കോളേജ് ആശുപത്രിയിലെത്തി കണ്ടിരുന്നു. എന്നോട് പൊലീസ് മര്‍ദ്ദിച്ച വിവരം അവര് പറഞ്ഞിരുന്നു. ഞാന് അങ്ങയോട് ഒരു ചോദ്യം ചോദിക്കട്ടെ? അങ്ങ് പരസ്യത്തില് പറയുന്നത് പോലെ പൊലീസുകാര് കൈനീട്ടി എഴുന്നേല്പിക്കുകയാണ് ചെയ്‌തെങ്കില് ആ അമ്മയ്ക്ക് ഇത്രയും ക്ഷതമേല്‍ക്കുന്നതെങ്ങനെ? വയറ്റിനുള്ളില് പരിക്കേല്‍ക്കുന്നതെങ്ങനെ? ഇത്രയും ദിവസം ആശുപത്രിയില് കിടക്കേണ്ടി വന്നതെങ്ങനെ?\nഞാന് ഇന്ന് ജിഷ്ണുവിന്റെ വസതിയില് ചെന്ന് അവിടെ നിരഹാര സമരം നടത്തുന്ന ജിഷ്ണുവിന്റെ സഹോദരി അവിഷ്ണയെ കണ്ടിരുന്നു. ആ മകളുടെ നില മോശമായിക്കൊണ്ടിരിക്കുകയാണ്. ജലപാനത്തിന് പോലും ആ മകള് തയ്യാറാവുന്നില്ല. സാധാരണ പൊതുപ്രവര്‍ത്തകര് നിരാഹാരം കിടക്കുമ്പോള് ഉപ്പിട്ട് വെള്ളം കുടിക്കാറ് പതിവുണ്ട്. അവിഷ്ണയോട് ഞാനും അത് പറഞ്ഞു. പക്ഷേ ആ കുട്ടി അതിനും തയ്യാറല്ല. ജിഷ്ണുവിനെപ്പോലെ മരിക്കാന് തയ്യാറാണെന്നാണ് അവിഷ്ണ പറഞ്ഞത്. ജിഷ്ണുവിന്റെ കാര്യത്തില് നീതി തേടി തിരുവനന്തപുരത്ത് നിരാഹാര സമരം നടത്തുന്ന അമ്മയുടെ സമരം വിജയിക്കും വരെ തന്റെയും സമരം തുടരുമെന്ന് പറയുന്ന ആ മകളുടെ വാക്കുകള് എല്ലാവരുടെയും കണ്ണുകള് ഈറനണിയിക്കുന്നു. കഴിഞ്ഞ വിഷുവിന് അങ്ങയുടെ പടം കണികണ്ടുണര്‍ന്ന കുട്ടിയാണ് ഇത്. അന്ന് സഹോദരിക്ക് കണികണ്ടുണരാന് അങ്ങയുടെ പടം അയച്ചു കൊടുത്തത് ജിഷ്ണുവാണ്. ആ ജിഷ്ണുവിന്‍രെ മരണത്തിനുത്തരവാദികളെ കണ്ടെത്തണമെന്നാണ് അങ്ങയോട് ആ കുടുംബം ആവശ്യപ്പെടുന്നത്. ആ കുടുംബത്തിലെ മൂന്ന് തലമുറ ഒന്നിച്ചിപ്പോള് സമരത്തിലാണ്. കേരളത്തിന്റെ ചരിത്രത്തില് ഇങ്ങനെ ഒരു സഹനസമരം ഉണ്ടായിട്ടില്ല.\nകോണ്‍ഗ്രസും ബി.ജെ.പിയും ചേര്‍ന്ന് ഗൂഢാലോചന നടത്തി എന്നാണല്ലോ അങ്ങ് ആരോപിക്കുന്നത്. ഇപ്പോള് ആശുപത്രിയില് മഹിജയോൊപ്പം ചികിത്സയില് കഴിയുന്ന ജിഷ്ണുവിന്റെ അമ്മാവന് ശ്രീജിത്തിന്റെ അച്ഛന് കുമാരന് ബി.ജെ.പിക്കാരുടെ വെട്ടേറ്റ് പത്ത് വര്‍ഷമായി ചലനരഹിതനായി കിടക്കുകയാണ്. അവരോണോ ബി.ജെ.പിക്കാരുടെ സഹായം തേടുന്നത്? ഇത്തരം വിഢ്ഢിത്തം ആരാണ് അങ്ങേക്ക് പറഞ്ഞു തരുന്നത് ?\nജിഷ്ണുവിന്റെ അമ്മയുടെ സമരത്തെ സഹായിക്കാന് ചെന്നതിന്റെ പേരില് മനുഷ്യാവകാസ പ്രവര്‍ത്തകരായ ഷാജഹാനെയും ഷാജര്‍ഖാനെയും അറസ്റ്റ് ചെയ്തു ജയിലടച്ചതും ഒരു ഭരണാധികാരിക്ക് ചേര്‍ന്ന നടപടിയല്ല. ഇവരെ ജനങ്ങള്‍ക്ക് നന്നായി അറിയാവുന്നവരാണ്. പഠിക്കുന്ന കാലം മുതല് കമ്യൂണിസ്റ്റുകാരനും മുന്‍മുഖ്യമന്ത്രി വി.എസിന്റെ അഡീഷണല് പ്രൈവറ്റ് സെക്രട്ടറിയുമായിരുന്നയാളാണ് ഷാജഹാന്. ഇവരെ സമരത്തിന് സഹായം നല്‍കിയതിന്റെ പേരില് ജാമ്യം കിട്ടാത്ത വകുപ്പുകള് ചേര്‍ത്ത് ജയിലിലടച്ചത് ഭരണകൂട ഭീകരതയുടെ ഉദാഹരണമാണ്.\nഅങ്ങ് ഒരു കാര്യം കൂടി ഓര്‍ക്കണം. അങ്ങ് അധികാരമേറ്റപ്പോള് പായസമുണ്ടാക്കി വിളമ്പിയയാളാണ് ജിഷ്ണു. പിണറായിയെ ജിഷ്ണു ആരാധിക്കുകയും ചെയ്തുരുന്നു എന്ന് അമ്മ ഇപ്പോഴും പറയുന്നുണ്ട്. പിണറായിക്കെതിരെ എന്തെങ്കിലും പറഞ്ഞാല് മകന്റെ ആത്മാവ് പൊറുക്കില്ലെന്നും ആ അമ്മ പറയുന്നു. ആ അമ്മയുടെ മനസെങ്കിലും അങ്ങ് കാണാതെ പോകരുത്.\nമനുഷ്യത്തിന്റെ കണികയെങ്കിലും അവശേഷിച്ചിട്ടുണ്ടെങ്കില്, മനസ്സില് ആർദ്രത അല്പമെങ്കിലും ഉണ്ടെങ്കില് ദുരഭിമാനം മാറ്റി വച്ച് അങ്ങ് ഇനിയെങ്കിലും ഈ സമരം അവസാനിപ്പിക്കാന് ഇടപെടണം. ജിഷ്ണിവിന്റെ അമ്മയെ മെഡിക്കല് കോളേജ് ആശുപത്രിയില് പോയി നേരിട്ട് കണ്ട് ചര്‍ച്ച നടത്തി അവരുടെ ആവശ്യം അംഗീകരിച്ച് സമരം അവസാനിപ്പിക്കണം.\nTags: Jishnu Pranoy, Pinarayi Vijayan, Ramesh Chennithala\nപാക്കിസ്ഥാന്റെ ‘വൻമതിൽ” പാഡഴിക്കുന്നു


സുഗതകുമാരിക്ക് ഇന്ന് ശതാഭിഷേകം | Sugathakumari\nJan 22, 2018, 04:00 AM IST\nആറുപതിറ്റാണ്ടായി മലയാളികളുടെ പോരാട്ടങ്ങളിലും സാഹിത്യത്തിലും ജ്വലിച്ചുനില്‍ക്കുന്ന സുഗതകുമാരി ശതാഭിഷിക്തയാവുമ്പോള് ആഘോഷങ്ങളൊന്നുമില്ല. എന്നാല് സമരങ്ങളില് ഒപ്പം നടന്നവരും കവിതകളിലൂടെ പിന്തുടരുന്നവരുമായ ഒട്ടേറെപ്പേര് ഞായറാഴ്ച തന്നെ ടീച്ചര്‍ക്ക് ആശംസകള് നേരാന് നന്ദാവനത്തെ അവരുടെ വീട്ടിലെത്തിയിരുന്നു.\nതിരുവനന്തപുരം: കവിതയും ജീവിതവുംകൊണ്ട് പ്രകൃതിക്കും മനുഷ്യനുംവേണ്ടി പോരാടുന്ന സുഗതകുമാരിക്ക് തിങ്കളാഴ്ച ശതാഭിഷേകം.\n''രാജ്യത്ത് ദുരിതവും ദുഃഖവും ഒരുപാടുണ്ട്. ഇതിനിടയ്ക്ക് സന്തോഷിക്കാന് പ്രത്യേകിച്ച് കാരണങ്ങളൊന്നുമില്ല. അതുകൊണ്ട് 84 വയസ്സായി എന്നതില് ആഹ്ലാദിക്കാന് എന്തുണ്ടെന്ന് അറിയില്ല ''-അവര് പറഞ്ഞു.\n1934 ജനുവരിയിലാണ് കവിയും സ്വാതന്ത്ര്യസമരസേനാനിയുമായ ബോധേശ്വരന്റെയും സംസ്‌കൃത അധ്യാപികയായ കാര്‍ത്യായനിയുടെയും മകളായി സുഗതകുമാരി ജനിച്ചത്. അച്ഛന്റെ കവിതകള് കേട്ടുവളര്‍ന്ന സുഗതകുമാരിയുടെ ആദ്യകവിത മാതൃഭൂമി ആഴ്ചപ്പതിപ്പിലാണ് പ്രസിദ്ധീകരിച്ചത്. ശ്രീകുമാര് എന്ന പേരിലാണ് അന്ന് കവിത വെളിച്ചം കണ്ടത്.\nഎണ്‍പതുകളില് സമൂഹത്തിന്റെ ധര്‍മസങ്കടങ്ങള്‍ക്ക് വാക്കുകള് നല്‍കി സുഗതകുമാരി മലയാള കവിതയില് പുതിയവഴി തീര്‍ത്തു. കവിത പ്രവൃത്തിപഥത്തിലേക്ക് തിരിഞ്ഞ അപൂര്‍വ ഉദാഹരണമാണ് സുഗതകുമാരിയുടെ ജീവിതം. മാനസികാസ്വാസ്ഥ്യം ബാധിച്ചവരുടെയും അനാഥ ബാലികമാരെയും ലൈംഗികമായി ദ്രോഹിക്കപ്പെട്ട പെണ്‍കുട്ടികളുടെയും പുനരധിവാസത്തിനായി 'അഭയ' സ്ഥാപിച്ച് കവിതയില് പങ്കുവെയ്ക്കുന്ന ആകുലതകള്‍ക്ക് അവര് ഇപ്പോഴും പരിഹാരം തേടിക്കൊണ്ടിരിക്കുന്നു.\nസൈലന്റ്വാലി മുതല് ആറന്മുളവരെ, കേരളം കണ്ട പ്രമുഖ പരിസ്ഥിതിസമരങ്ങളുടെയൊക്കെ മുന്നില് നിന്ന സുഗതകുമാരി കേരളത്തില് പാരിസ്ഥിതികാവബോധം സൃഷ്ടിക്കുന്നതില് മുഖ്യപങ്കു വഹിച്ചു. പരിസ്ഥിതിസംരക്ഷണ സമിതി രൂപവത്കരിച്ച് തുടങ്ങിയ ആ യത്‌നം ഇന്നും തുടരുന്നു. പരിസ്ഥിതി ദ്രോഹത്തിനെതിരേ സുഗതകുമാരിയുടെ ശബ്ദം അന്നത്തെ ഒച്ചയില്‍ത്തന്നെ ഇന്നും മുഴങ്ങുന്നു.\nതിങ്കളാഴ്ച രാവിലെ തിരുവനന്തപുരം അതിരൂപതാ ബിഷപ്പ് സൂസപാക്യം, ശിവഗിരി മഠത്തിലെ സ്വാമി സൂക്ഷ്മാനന്ദ, പാളയം ഇമാം വി.പി.സുഹൈബ് മൗലവി എന്നിവര് ടീച്ചര്‍ക്ക് ആശംസകള് അര്‍പ്പിക്കാനെത്തും. സ്ത്രീകളുടെ പ്രശ്‌നങ്ങളില് എന്നും അവര്‍ക്കൊപ്പമായിരുന്ന ടീച്ചര്‍ക്ക് ആശംസകള് നേരാന് അവരുടെ കൂട്ടായ്മയും എത്തുന്നുണ്ട്. ''ആരെയും ക്ഷണിച്ചിട്ടില്ല. അറിഞ്ഞുവരുന്നവര്‍ക്കെല്ലാം സ്വാഗതം'' -അവര് പറഞ്ഞു.


ലോക്സഭ തെരഞ്ഞെടുപ്പ്: ലീഗ് മൂന്നാം സീറ്റ് ആവശ്യപ്പെടുമെന്ന് ഇ.ടി. മുഹമ്മദ് ബഷീർ എംപി – MOBI NEWS\nലോക്സഭ തെരഞ്ഞെടുപ്പ്: ലീഗ് മൂന്നാം സീറ്റ് ആവശ്യപ്പെടുമെന്ന് ഇ.ടി. മുഹമ്മദ് ബഷീർ എംപി\nകൊച്ചി: ലോക്സഭ തെരഞ്ഞെടുപ്പില് മുസ്‌ലിം ലീഗ് മൂന്നാം സീറ്റ് ആവശ്യപ്പെടുമെന്ന് ഇ.ടി മുഹമ്മദ് ബഷീർ എം.പി. മൂന്നാം സീറ്റിന് ലീഗിന് അര്‍ഹതയുണ്ട്. ഏത് സീറ്റാണ് ആവശ്യപ്പെടുകയെന്ന് പാര്‍ട്ടി നേതൃത്വം തീരുമാനിക്കുമെന്നും അദ്ദേഹം പറഞ്ഞു.\nരാഹുലിനോട് അധിക സീറ്റ് നേരിട്ട് ആവശ്യപ്പെട്ടിട്ടില്ല. ബി.ജെ.പിയുടെ ദുഷ്ഭരണം അവസാനിപ്പിക്കുന്നതിന് വേണ്ടിയുള്ള മുന്നണിയെ ശക്തിപ്പെടുത്താൻ മുസ്ലിം ലീഗ് കൂടെയുണ്ട്. മാറ്റത്തിന് ഇന്ത്യൻ രാഷ്ട്രീയ കാലാവസ്ഥ അനുകൂലവുമാണെന്ന് രാഹുലിനെ നേരിട്ട് അറിയിച്ചുവെന്നും ഇ.ടി പറഞ്ഞു.\n← പൊലീസുകാരെ മർദിച്ച കേസ്: എസ്.എഫ്.ഐ നേതാവ് നസീം കീഴടങ്ങി\nഒരു വീട്ടിലെ 10 പേർ ഐ.എസിൽ ചേർന്നതായി റിപ്പോർട്ട്; നാല് പേർ കൊല്ലപ്പെട്ടതായും കണ്ണൂർ സിറ്റി പൊലീസ് →\nതന്ത്രിയും ബിജെപി അജണ്ടയുടെ ഭാഗമായി; പന്തളം രാജകുടുംബം ചര്‍ച്ചയ്ക്ക് വരാത്തതിന്‍റെ കാരണം വ്യക്തമായില്ലേയെന്നും മുഖ്യമന്ത്രി\nNovember 5, 2018 By Web Team 0\nപാണ്ടനാടും തിരുവന്‍വണ്ടൂരും രക്ഷാപ്രവര്‍ത്തനം പൂര്‍ത്തിയായി; ഇപ്പോഴും വീട്ടില് തന്നെ തുടര്‍ന്ന് നൂറുകണക്കിനാളുകള്; ചെങ്ങന്നൂരില് ഗാതാഗതവും പുനഃസ്ഥാപിച്ചു; ഉള്‍പ്രദേശത്തെ വെള്ളക്കെട്ട് മാറുന്നുമില്ല; പ്രളയം തീരാദുരിതത്തിലാക്കിയ ചെങ്ങന്നൂരില് ദുരിതാശ്വാസ ക്യാമ്ബിലുള്ളത് ഒന്നരലക്ഷം പേര്\nഏത് സംഘടന ഹര്‍ത്താല് പ്രഖ്യാപിച്ചാലും ഇനിമുതല് കടകള് തുറക്കുമെന്ന് വ്യാപാരികള്\nDecember 18, 2018 By Web Team 0


കുട്ടികളിലും കൗമാരക്കാരിലും പ്രമേഹ രോഗം വ്യാപിക്കുന്നു; പത്തില് ഒരു വിദ്യാര്‍ത്ഥിക്ക് രോഗം ഉണ്ടെന്ന് പഠനം :: Janmabhumi Daily\nകുട്ടികളിലും കൗമാരക്കാരിലും പ്രമേഹ രോഗം വ്യാപിക്കുന്നു; പത്തില് ഒരു വിദ്യാര്‍ത്ഥിക്ക് രോഗം ഉണ്ടെന്ന് പഠനം\nFriday 11 October 2019 12:53 pm IST\nന്യൂദല്‍ഹി : ഇന്ത്യയില് വളരെ ചെറു പ്രായത്തില് തന്നെ കുട്ടികളില് പ്രമേഹ രോഗം പടരുന്നതായി റിപ്പോര്‍ട്ട്. അഞ്ചിനും- 19 വരെ പ്രായമുള്ള കട്ടികലല് ഈ രോഗം വ്യാപിപ്പിക്കുന്നതായാണ് റിപ്പോര്‍ട്ട്. 2016- 18 കാലയളവില് സ്‌കൂള് വിദ്യാര്‍ത്ഥികളില് നടത്തിയ പഠനം പ്രകാരം പത്തില് ഒരു വിദ്യാര്‍ത്ഥിക്ക് പ്രമേഹം ഉണ്ടെന്നാണ് കണക്ക് കൂട്ടുന്നത്.\nഅതേസമയം സ്‌കൂള് വിദ്യാര്‍ത്ഥികളില് മൂന്ന് ശതമാനവും കൗമാരക്കാരില് നാല് ശതമാനവും കൊളസ്‌ടോള് രോഗത്തിനും അടിമയാണ്. സ്‌കൂള് വിദ്യാര്‍ത്ഥികളില് ഏഴ് ശതമാനം പേര്‍ക്ക് ഗുരുതരമായ കിഡ്‌നി രോഗം ഉള്ളവരാണ്. കൗമാരക്കാരില് അഞ്ചു ശതമാനം പേര്‍ക്ക് രക്തസമ്മര്‍ദ്ദവും (ഹൈപ്പര്‍ടെന്‍ഷന്) ഉണ്ടെന്നും കണ്ടെത്തിയിട്ടുണ്ട്.\nസിഎന്‍എന്‍എസ് കോംപ്രിഹെന്‍സീവ് നാഷണല് ന്യൂട്രീഷ്യന് നടത്തിയ പഠനത്തിലാണ് ഇതുസംബന്ധിച്ചുള്ള വിവരങ്ങള് പുറത്തുവിട്ടിരിക്കുന്നത്. 19 വയസ്സുവരെ പ്രായമുള്ള വിദ്യാര്‍ത്ഥികളിലെ പോഷകാഹാര വളര്‍ച്ച തുടങ്ങിയ പഠനം നടത്തുന്നതിനായി കേന്ദ്ര ആരോഗ്യ മന്ത്രാലയത്തിന്റെ നിര്‍ദ്ദേശ പ്രകാരമാണ് സംഘം പഠനം നടത്തിയത്\nബീഹാര്, മധ്യപ്രദേശ്, രാജസ്ഥാന്, ഉത്തര്‍പ്രദേശ് എന്നിവിടങ്ങളിലെ കുട്ടികള് വളര്‍ച്ച കുറവില് ഏറെ മുന് പന്തിയിലാണ്. 37- 42 ശതമാനം വരെയാണ് ഇവിടെ വളര്‍ച്ചക്കുറവ് അനുഭവപ്പെട്ടിരിക്കുന്നത്. ഗോവ ജമ്മു കശ്മീര് എന്നീ സംസ്ഥാനങ്ങളാണ് രണ്ടാംസ്ഥാനത്ത് (16-21 ശതമാനം).\nഅഞ്ചിനും ഒമ്പതിനും ഇടയില് പ്രായമുള്ള 35 ശതമാനം കുട്ടികള്‍ക്കും ഭാരക്കുറവ് ഉള്ളവരാണ്. ഇതില് 10 ശതമാനം പേര്‍ക്ക് ഗുരുതരമായി ഭാരക്കുറവുണ്ട്. 18 ശതമാനം വിദ്യാര്‍ത്ഥികള്‍ക്ക് വിറ്റാമിന് എയുടെ കുറവുണ്ട്. കൗമാരക്കാരില് ഇത് 16 ശതമാനമാണ്.\nകുരുമുളക് ചെടികള്‍ക്ക് മഞ്ഞളിപ്പ് രോഗം വ്യാപിക്കുന്നു\nസൗദിയില് മെര്‍സ് രോഗം വ്യാപിക്കുന്നു: മരണം 117 ആയി\nകോടിയേരിയുടെ മാനിയ ഒരു രോഗം: പി.എസ്. ശ്രീധരന്‍പിള്ള\nപഠനം ഒരു സ്‌കൂളില് തന്നെ വേണമെന്നില്ല: ഹൈക്കോടതി\nടിസിക്കെത്തിയ വിദ്യാര്‍ത്ഥിക്ക് എസ്എഫ്‌ഐയുടെ മര്‍ദ്ദനം\nപ്രളയദുരന്തം; വ്യാജരക്ഷകരും ഉണ്ടെന്ന് മത്സ്യഫെഡ്\nനിങ്ങള് ഒരു കടുത്ത ഫുട്‌ബോള് ആരാധകനാണോ?; എങ്കില് സൂക്ഷിക്കണമെന്ന് ഓക്‌സ്‌ഫോര്‍ഡ് ഗവേഷകരുടെ പഠനം


ഇത് ലോകത്തിലെ ഏറ്റവും ധനികനായ നായ! സ്വന്തമായി ആഡംബരബംഗ്ലാവ്, 594 കോടിയുടെ ആസ്തി! | Most Rich Dog in the World | |Homestyle |Manoramaonline| Manoramanews\nഇത് ലോകത്തിലെ ഏറ്റവും ധനികനായ നായ! സ്വന്തമായി ആഡംബരബംഗ്ലാവ്, 594 കോടിയുടെ ആസ്തി!\nJanuary 07, 2022 01:04 PM IST\n'ലോകത്തിലെ ഏറ്റവും ധനവാനായ നായ'...റിയൽ എസ്റ്റേറ്റ് സൈറ്റുകൾ വ്യക്തമാക്കുന്നത് ജർമൻ ഷെപ്പേർഡ് ഇനത്തിൽപ്പെടുന്ന ഗന്തർ മൂന്നാമൻ എന്ന നായയാണ് ഈ വിശേഷണത്തിന് അർഹൻ എന്നാണ്. 80 മില്യൺ ഡോളറിന്റെ (594 കോടി രൂപ ) പാരമ്പര്യ സ്വത്താണ് ഈ നായയുടെ പേരിൽ ഉള്ളത്.\nജർമൻ പ്രഭ്വിയായിരുന്ന കാർലറ്റാ ലൈബെൻസ്റ്റിൻ 1992 മരിക്കുമ്പോൾ തന്റെ മുഴുവൻ സ്വത്തുക്കളുടേയും ഉടമസ്ഥവകാശം ഗന്തറിന്റെ പേരിലാക്കിയിരുന്നു. ഇങ്ങനെയാണ് 594 കോടിയുടെ പാരമ്പര്യസ്വത്ത് ലോകത്തിലെ ഏറ്റവും ഭാഗ്യവാനായ നായയുടെ അവകാശമായി മാറിയത്. ഗന്തറും സന്തതികളും അന്നുമുതൽ ആഡംബരജീവിതമാണ് ആസ്വദിച്ചുവരുന്നത്. ഇത്രയും പണക്കാരനായ നായയെ 'നായ' എന്നുവിളിക്കുന്നത് ശരിയാണോ എന്ന് ചോദിക്കുന്നവരുമുണ്ട്.\nലോകപ്രശസ്ത ഗായികയും ഗാനരചയിതാവും അഭിനേത്രിയുമായിരുന്ന മഡോണയുടെ മുൻ ബംഗ്ലാവിന്റെ ഉടമസ്ഥൻ ഇപ്പോൾ ഈ നായയാണ്. 32 മില്യൺ ഡോളർ വിലവരുന്ന ഈ വീട് വിൽപനയ്ക്ക് വച്ചിരിക്കുകയാണ്. മയാമിയിലാണ് ഈ ബംഗ്ലാവ്. ഗന്തർ നാലാമൻ ഇത് വാങ്ങിയത് 2000-ത്തിലാണ്. ഒമ്പത് കിടപ്പുമുറികൾ ഉൾക്കൊള്ളുന്ന 8400 ചതുരശ്രയടി വിസ്തിർണത്തിലുള്ള ടസ്കൻ സ്റ്റൈൽ ബംഗ്ലാവ് 7.5 മില്യൺ ഡോളറിനാണ് ഗന്തർ സ്വന്തമാക്കിയത്. ഗന്തറിന്റെ കൊച്ചുമകൻ ഗന്തർ ആറാമനാണ് ഇപ്പോൾ പ്രോപ്പർട്ടി വിൽപനയ്ക്ക് വച്ചിരിക്കുന്നത്. 31.75 മില്യൺ ഡോളറാണ് വില ഇട്ടിരിക്കുന്നത്. 1.2 ഏക്കർ സ്ഥലത്താണ് ബംഗ്ലാവ്.\nപല വമ്പൻ കച്ചവടങ്ങൾ നടത്തിയിട്ടുണ്ടെങ്കിലും ഒരു നായയുടെ വസ്തു വിൽപനയ്ക്ക് വയ്ക്കുന്നത് ആദ്യമെന്നാണ് വസ്തുവിൽപനയുടെ ചുമതലക്കാർ പറയുന്നത്. നായയാണ് പ്രോപ്പർട്ടിയുടെ ഉടമസ്ഥരെന്ന് അറിഞ്ഞപ്പോൾ ആദ്യം ബ്രോക്കർമാർക്ക് പോലും വിശ്വസിക്കാനായില്ല .\nഗന്തറിന്റെ പ്രധാന താമസയിടം ഈ ബംഗ്ലാവ് തന്നെയാണ്. മുൻ ഉടമസ്ഥയായിരുന്ന മഡോണ ഉപയോഗിച്ചിരുന്ന കിടപ്പുമുറിയും സൗകര്യങ്ങളും ബിസ്കായ്ൻ തീരത്തിന്റെ ഭംഗിയും ആസ്വദിച്ചാണ് ഗന്തറിന്റെ ജീവിതം. യാട്ടിലും പ്രൈവറ്റ് ജെറ്റിലും സഞ്ചരിക്കുന്ന പല പണക്കാരേക്കാളും മുന്തിയ നിലയിലാണ് ഈ ശ്വാനന്റെ ജീവിതരീതികൾ. മുന്തിയ ഇനം ഭക്ഷണവും ജീവിതസൗകര്യങ്ങൾക്കും ഒപ്പം പലരീതിയിലും ഇവരുടെ സമ്പാദ്യവും വളരുന്നു. ഡോഗിന്റെ മേൽനോട്ടക്കാർ പല ബിസിനസ്സിലും നിക്ഷേപം നടത്തിയിട്ടുള്ളതിനാൽ സ്പോർട്സ് കാറും റിയൽ എസ്റ്റേറ്റിലും സ്പോർടസ് ടീമിലും പബ്ലിഷിങ്ങിലുമൊക്കെ ഡോഗിന് നിക്ഷേപമുണ്ട്. എന്തായാലും വല്ലാത്തൊരു തലവര തന്നെ...\nEnglish Summary- Most Rich Dog Owned Bungalow Listed for Sale


പപ്പയുടെ മരണം ഡിംപൽ എങ്ങനെയെടുക്കുമെന്ന് അറിയില്ല, അവസാനസമയം കൂടെയുണ്ടായിരുന്നത് നയന മാത്രം; വേദനയോട - Samakalika Malayalam\nപപ്പയുടെ മരണം ഡിംപൽ എങ്ങനെയെടുക്കുമെന്ന് അറിയില്ല, അവസാനസമയം കൂടെയുണ്ടായിരുന്നത് നയന മാത്രം; വേദനയോടെ തിങ്കൾ; വിഡിയോ\nBy സമകാലിക മലയാളം ഡെസ്ക് | Published: 29th April 2021 12:42 PM |\nLast Updated: 29th April 2021 12:42 PM | A+A A- |\nഡിംപൽ അച്ഛനൊപ്പം, തിങ്കൾ/ ഇൻസ്റ്റഗ്രാം\nബിഗ് ബോസ് താരം ഡിംപൽ ഭാലിന്റേയും നടി തിങ്കൾ ഭാലിന്റെ അച്ഛൻ സത്യവീർ സിങ് ഇന്നലെയാണ് വിടപറഞ്ഞത്. ഡൽഹിയിൽവച്ച് അപ്രതീക്ഷിതമായിട്ടായിരുന്നു മരണം. അച്ഛന്റെ അവസാന നിമിഷങ്ങളിൽ ഇളയ മകൾ നയന മാത്രമാണ് കൂടെയുണ്ടായിരുന്നത്. ഇപ്പോൾ അച്ഛന്റെ മരണ വിവരം പങ്കുവെച്ചുകൊണ്ട് തിങ്കൾ പങ്കുവെച്ച വിഡിയോയാണ് ശ്രദ്ധ നേടുന്നത്. ഡൽഹിയിൽ നിന്നുള്ള ലൈവ് വിഡിയോയാണ് പങ്കുവെച്ചത്.\nബിഗ് ബോസ് റിയാലിറ്റി ഷോയിലുള്ള തിങ്കളിനെ സഹോദരനും സുഹൃത്തും ചെന്നൈയിൽ എത്തിയാണ് മരണ വിവരം അറിയിച്ചത്. പപ്പയുടെ മരണം ഡിംപൽ എങ്ങനെയെടുക്കുമെന്ന് അറിയില്ലെന്നാണ് തിങ്കൾ പറയുന്നത്. പരിശോധനയിൽ കോവിഡ് നെഗറ്റീവാണെന്ന് അറിഞ്ഞെന്നും അച്ഛനെ അവസാനമായി കാണാനുള്ള കാത്തിരിപ്പിലാണെന്നുമാണ് താരം പറഞ്ഞത്.\n‘പപ്പയുടെ മരണം ഡിംപൽ എങ്ങനെ എടുക്കുമെന്നറിയില്ല. സഹോദരനും സുഹൃത്തുക്കളും അവളുടെ അടുത്തേക്ക് പോയിട്ടുണ്ട്. മരണ സമയത്ത് ഇളയ സഹോദരിയായ നയന മാത്രമേ പിതാവിനൊപ്പമുണ്ടായിരുന്നുള്ളൂ. ആശുപത്രിയിലേക്ക് പോവും വഴിയായിരുന്നു അന്ത്യം. അമ്മയും ഞാനും ഇപ്പോള് ഡൽഹിയില് എത്തിയിട്ടുണ്ട്. കോവിഡ് ടെസ്റ്റ് കഴിഞ്ഞ് നെഗറ്റീവായതിനാല് ബോഡി വിട്ട് തരാമെന്ന് അറിയിച്ചിട്ടുണ്ട്. അദ്ദേഹത്തിന് ആരോഗ്യ പ്രശ്‌നങ്ങളുണ്ടായിരുന്നു, അല്ലാതെ കോവിഡ് ലക്ഷണങ്ങൾ ഒന്നും ഇല്ലായിരുന്നു. ‘ തിങ്കൾ പറയുന്നു.\nഉത്തര്‍പ്രദേശിലെ മീററ്റ് സ്വദേശിയാണ് തിങ്കളിന്‍റെ അച്ഛന് സത്യവീർ സിങ്. അമ്മ മിനി ഭാൽ കട്ടപ്പന ഇരട്ടയാര് സ്വദേശിയും. മലയാളി ഹൗസ് എന്ന റിയാലിറ്റി ഷോയിലൂടെയാണ് തിങ്കൾ ഭാൽ ശ്രദ്ധനേടുന്നത്. സണ്ണി വെയ്ൻ നായകനായി അഭിനയിച്ച ‘ച്യൂയിങ്ങ് ഗം’ എന്ന ചിത്രത്തിലൂടെ നായികയായി വെള്ളിത്തിരയിലും തിങ്കൾ അരങ്ങേറ്റം കുറിച്ചു.\nDimpal Bhal thinkal bhal father death video


By webadmin February 24, 2020 No Comments\nസോഷ്യല്‍മീഡിയയിലെ ആക്രമണങ്ങളും പേക്കൂത്തുകളും അവളെ തളര്‍ത്തികളയുമെന്ന് കരുതിയ ഞങ്ങള്‍ക്ക് തെറ്റിപ്പോയി !!! മറുപടിയുമായി മഞ്ജു പത്രോസ്\nബിഗ്‌ബോസ് റിയാലിറ്റി ഷോയുടെ പേരില് സോഷ്യല്‍മീഡിയയിലൂടെ സൈബര് ആക്രമണം നേരിടേണ്ടിവന്ന നടി മഞ്ജു പത്രോസ് മറുപടിയുമായി രംഗത്ത്. മഞ്ജുവിന്റെ സുഹൃത്ത് സിമിയാണ് സോഷ്യല്‍മീഡിയ കുറിപ്പിലൂടെ പങ്കുവച്ചത്.\nഎലിമിനേഷനില് പുറത്തുവന്ന അവസാനനിമിഷത്തില് മഞ്ജു ഇത്രയും സന്തോഷത്തോടെ ആ സമയങ്ങള് കൈകാര്യം ചെയ്യുമെന്ന് സ്വപ്നത്തില് പോലും കരുതിയിരുന്നില്ല.. പഴയ മഞ്ജു തന്നെയാണ് അതിനകത്തുന്ന് ഇറങ്ങി വരുന്നതെന്ന് എനിക്ക് അപ്പോഴേ ഉറപ്പായിരുന്നു എന്നും സിമി പറഞ്ഞു.എന്നെ എനിക്കറിയാം എന്റെ ഫാമിലിക്ക് അറിയാം നിനക്കറിയാം എന്റെ ഫ്രണ്ട്‌സിന് അറിയാം. അറിയാന് പാടില്ലാത്തവര് വിലയിരുത്തുന്നതിന് വില കല്‍പ്പിക്കാന് എനിക്ക് ഇപ്പോ സമയമില്ല എന്നാണ് മഞ്ജു പ്രതികരിച്ചത്.\nഎല്ലാവര്‍ക്കും നമസ്‌കാരം. എന്റെ മഞ്ജു മോളിങ്ങെത്തി.. ഒരു കൂട്ടം ആള്‍ക്കാര് ചേര്‍ന്ന് സോഷ്യല്‍മീഡിയയില് നടത്തിയ ആക്രമണങ്ങളും പേക്കൂത്തുകളും അവളെ തളര്‍ത്തികളയുമെന്ന് കരുതിയ ഞാന് എന്തൊരു മണ്ടിയാണ്..എലിമിനേഷനില് പുറത്തുവന്ന അവസാനനിമിഷത്തില് അവള് ഇത്രയും സന്തോഷത്തോടെ ആ സമയങ്ങള് കൈകാര്യം ചെയ്യുമെന്ന് ഞാന് സ്വപ്നത്തില് പോലും കരുതിയിരുന്നില്ല.. എന്റെ പഴയ മഞ്ജു തന്നെയാണ് അതിനകത്തുന്ന് ഇറങ്ങി വരുന്നതെന്ന് എനിക്ക് അപ്പോഴേ ഉറപ്പായിരുന്നു..\nദേ ഇപ്പോ അവളെ എത്തിയിട്ടുണ്ട് എന്റെ അടുത്തുണ്ട്.. ഇത്രയും വലിയ ഒരു പ്ലാറ്റ്‌ഫോമില് 49 ദിവസം നിന്നതിന്റെ അഭിമാനത്തില് ആണ് അവള്.. സോഷ്യല്‍മീഡിയയില് നടന്ന അക്രമങ്ങളെ കുറിച്ച് പറഞ്ഞപ്പോള് അവള് തിരിച്ചു പറഞ്ഞത് ഇതാണ്..\nഎന്നെ എനിക്കറിയാം എന്റെ ഫാമിലിക്ക് അറിയാം നിനക്കറിയാം എന്റെ ഫ്രണ്ട്‌സിന് അറിയാം. അറിയാന് പാടില്ലാത്തവര് വിലയിരുത്തുന്നതിന് വില കല്‍പ്പിക്കാന് എനിക്ക് ഇപ്പോ സമയമില്ല. അപ്പോള് അവളുടെ അടുത്ത സുഹൃത്ത് എന്ന രീതിയില് എനിക്ക് പറയാനുള്ളതും ഇതുതന്നെയാണ്.. അറിയാന് പാടില്ലാത്ത ആള്‍ക്കാരുടെ വിലയിരുത്തലുകള് ഞങ്ങളെ ബാധിച്ചിട്ടില്ല… സ്‌നേഹിക്കുന്നവരെ സ്‌നേഹിക്കും അത്രമാത്രം.. എങ്ങും ഓടി ഒളിക്കുന്നില്ല പഴയതുപോലെ ഞങ്ങള് ഇവിടെ തന്നെ ഉണ്ടാകും.. ലവ് യു ഓള്.\nPrevious Articleപൃഥ്വിരാജ് ഭാരം കുറയ്ക്കുന്നത് ഇങ്ങനെ ! ആരും ഇത് അനുകരിക്കരുത് എന്നും താരം\nNext Article ‘ബറോസ്’ ഷൂട്ടിംഗ് ജൂൺ അവസാനം ആരംഭിക്കുമെന്ന് വെളിപ്പെടുത്തി മോഹൻലാൽ


കുട്ടിക്കുറുമ്പന്മാർക്ക് കാടക്കൂട്ട് — Vikaspedia\nടെലിവിഷനു മുന്നിലും മൊബൈൽ ഫോണിലും സമയം പാഴാക്കുന്ന കുട്ടികളെ വീടിന് പുറത്തേക്കിറക്കാനും അവരിൽ ആത്മവിശ്വാസവും സമ്പാദ്യശീലവും വളർത്താനും ചെറു സംരംഭങ്ങളിൽ പങ്കുചേർക്കുന്നതു നല്ല മാർഗമാണ്.അധികം പണമോ സ്ഥലമോ വേണ്ടാതെ ലളിതമായി ചെയ്യാവുന്ന സംരംഭമാണ് കാടവളർത്തൽ .ലോകത്താകമാനമുള്ള 45 ഇനങ്ങളിൽ രണ്ടിനങ്ങളാണ് ഇന്ത്യയിലുള്ളത്. വന്യഇനത്തിൽപ്പെട്ട ബ്ലാക്ക് ബ്രെസ്റ്റഡും ജാപ്പനീസ് ജനത്തെയാണ് വ്യവസായികാടിസ്ഥാനത്തിൽ വളർത്തുന്നത്.നാടൻ കോഴിയുടെ പത്തിലൊന്ന് വലുപ്പമേയുള്ളൂ ഈ ഇത്തിരിക്കുഞ്ഞിന്.\nകുട്ടികളുടെ സംരരംഭത്തിനുയോജ്യമാക്കുന്നത് ലളിതമായ പരിപാലനരീതി തന്നെ. മറ്റ് സംരംഭങ്ങളെ അപേക്ഷിച്ച് വളരെക്കുറച്ച് സ്ഥലം മതി. വീട്ടിൽ തന്നെ ലഭ്യമായ ചെറിയ ഇടം ഇതിന് ഉപയോഗിക്കാം. തറയിലും കൂടുകളിലും എന്നിങ്ങനെ രണ്ടു രീതിയിൽ ഇവയെ വളർത്താം. തറയിൽ വളർത്തുമ്പോൾ ഒരു കാടയ്ക്ക് 200 മുതൽ 250 വരെ ചതുരശ്ര സെന്റിമീറ്റർ സ്ഥലം വേണം. എന്നാൽ കൂട്ടിൽ വളർത്തുമ്പോൾ ഇത് 150 മുതൽ 180 വരെ ചതുരശ്ര സെന്റീമീറ്റർ ആയി കുറയ്ക്കാം. ഓരോ കാടയ്ക്കും2-3സെന്റിമീറ്റർ സ്ഥലം വെള്ളം നൽകാനുംവേണ്ടി വരും.10 കാടകൾക്ക് 60 സെന്റിമീറ്റർ നീളം, 30 സെന്റിമീറ്റർ വീതി, 25 സെന്റിമീറ്റർ ഉയരം എന്ന രീതിയിൽ കൂടുണ്ടാക്കാം.\nകുട്ടികൾക്ക് കൈകാര്യം ചെയ്യുന്നത് എളുപ്പമാക്കുമാക്കുന്നതാണ് ഇവയുടെ ചെറിയ ശരീരപ്രകൃതി. ആ റോ ഏഴോ ആഴ്ച പ്രായത്തിൽത്തന്നെ മുട്ടയിട്ടു തുടങ്ങും. വർഷത്തിൽ 250 മുട്ട വരെ ഇടും. മുട്ടയിടാൻ തുടങ്ങുമ്പോൾ 150 ഗ്രാമോളം ആയിരിക്കും ശരീരഭാരം. പത്താഴ്ച പ്രായത്തിൽ ഉയർന്ന തോതിൽ മുട്ടയുൽപാദനം. സാധാരണ വൈകുന്നേരങ്ങളിലാണ് മുട്ടയിടുക. കോഴിമുട്ടയുടെ അഞ്ചിലൊന്ന് വലുപ്പം മാത്രമേ ഉള്ളൂവെങ്കിലും പോഷകമൂല്യത്തിൽ കാട മുട്ട, കോഴിമുട്ടയെക്കാൾ ഒട്ടും പിന്നിലല്ല കാടമുട്ടയിൽ കോഴിമുട്ടയെ അപേക്ഷിച്ച് കൊളസ്ട്രോളിന്റെ അളവ് കുറവാണ്.\nകാടയെ ഇറച്ചിക്കായി വളർത്തുന്നതും ലാഭകരം. കടയുടെ ശരീരഭാരത്തിന്റെ എഴ്പത് ശതമാനത്തോളം ഇറച്ചി ലഭിക്കുന്നു. ആകെ ഇറച്ചിയുടെ 67 ശതമാനം നെഞ്ച് ഭാഗവും തുടഭാഗവും ആണ്.\nകാടകളുടെ ശരാശരി പ്രായപൂർത്തിപ്രായം ആറാഴ്ചയാണ്. ആറാഴ്ച വരെയുള്ള കാലയളവിൽ 400 ഗ്രാം തീറ്റ ആവശ്യമാണ്. അതിനു ശേഷം ഓരോ ദിവസവും 20 മുതൽ 25 ഗ്രാം വരെ തീറ്റ വേണം. കാടകളുടെ തീറ്റ പരിവർത്തനശേഷി ഒരു ഗ്രാം ശരീരഭാരത്തിന് 3.5 ഗ്രാം തീറ്റ എന്ന തോതിലാണ്.\nആൺകാടകളെ പെൺകാടകളിൽ നിന്നു തിരിച്ചറിയാൻ ശാരീരിക പ്രത്യേകതകൾ സഹായിക്കുന്നു. നെഞ്ചു ഭാഗത്ത് ചുവപ്പും തവിട്ടും കലർന്ന നിറമുള്ള തൂവലുകളോടുകൂടിയവയാണ് ആൺ കാടകൾ. ഇവയ്ക്ക് പെൺകിടകളെ അപേക്ഷിച്ച് വലുപ്പം കുറവാണ്.നെഞ്ചുഭാഗത്ത് കറുപ്പ് പുള്ളികളോട് കൂടിയ , ചാരനിറമുള്ള തൂവലുകളാണ് പെൺകാടയുടെ സവിശേഷത. പൂർണ വളർച്ചയെത്തിയ കാടയ്ക്ക് 250 ഗ്രാം വരെ തൂക്കമാകാം.\nവലിയ ഫാമുകളിൽ ഇൻകുബേറ്റർ ഉപയോഗിച്ചാണ് കാടക്കുഞ്ഞുങ്ങളെ വിരിയിക്കുന്നത്. സ്വന്തം സംരംഭം വിപുലീകരിക്കാൻ ആഗ്രഹിക്കുന്ന കുട്ടികൾക്ക് വീടുകളിൽ തന്നെ നാടൻ കോഴികളെ ഉപയോഗിച്ച് മുട്ട വിരിയിച്ചെടുക്കാം.കൊത്തുമുട്ടകൾക്കായി വളർത്തുമ്പോൾ ആൺ-പെൺ അനുപാതം 1:2ആയിരിക്കണം. പത്തു മുതൽ ഇരുപത് ആഴ്ച വരെയുള്ള പ്രായത്തിൽ കൊത്തു മുട്ടകൾ ശേഖരിക്കാം. മുട്ടകൾ വിരിയാൻ 16 മുതൽ 18 വരെ ദിവസമെടുക്കും. വിരിഞ്ഞ് വരുന്ന കുഞ്ഞുങ്ങൾക്ക് മൂന്നാഴ്ച കാലത്തേക്ക് കൃത്രിമച്ചൂട് നൽകേണ്ടതുണ്ട്. അഞ്ച് സെന്റിമീറ്റർ കനത്തിൽ തറയിൽ അറക്കപ്പൊടി വിരിച്ച് ചിക്ക് ഗാർഡുകൾ നൽകിവേണം കൃത്രിമച്ചൂട് നൽകാനുള്ള കൂടുകൾ ക്രമീകരിക്കാൻ. ഇതിനായി ആയിരം കടയ്ക്ക് 40 മുതൽ 60 വാട്ട് വരെ പവർ ഉള്ള ഒരു ബൾബ് മാത്രമേ ആവശ്യമുള്ളൂ. കാടകൾ ചൂടിൽ നിന്ന് അകന്നുപോകാതിരിക്കാനും എല്ലാ കുഞ്ഞുങ്ങൾക്കും ശരിയായ ചൂട് ലഭിക്കാനുമായാണ്ക്ക് ചിക്ക് ഗാർഡുകൾ ഉപയോഗിക്കുന്നത്.


സ്പിരിറ്റിനു വില കൂടി; വില കുറഞ്ഞ മദ്യത്തിനു ക്ഷാമം രൂക്ഷം; വില കൂട്ടണമെന്ന് കമ്പനികൾ | Liquor | Kerala News | News from Kerala | Manorama News\nസ്പിരിറ്റിനു വില കൂടി; വില കുറഞ്ഞ മദ്യത്തിനു ക്ഷാമം രൂക്ഷം; വില കൂട്ടണമെന്ന് കമ്പനികൾ\nസ്വന്തം ലേഖകൻ June 22, 2022 09:10 PM IST\nസംസ്ഥാനത്ത് വില കുറഞ്ഞ മദ്യത്തിനു ക്ഷാമം രൂക്ഷമാകുന്നു. സ്പിരിറ്റിനു (ഇഎൻഎ) വില വർധിച്ചതോടെ മദ്യക്കമ്പനികൾ ഉൽപാദനം കുറച്ചതാണ് പ്രതിസന്ധിക്കു കാരണം. സ്പിരിറ്റിനു വില കൂടിയതും എക്സൈസ് ഡ്യൂട്ടി മുൻകൂട്ടി അടയ്ക്കണമെന്ന നിർദേശത്തിന്റെ പേരിൽ വിതരണക്കാർ ആവശ്യത്തിനു മദ്യം എത്തിക്കാത്തതുമാണ് ഇത്രയും വലിയ പ്രതിസന്ധിയ്ക്കിടയാക്കുന്നത്. മഹാരാഷ്ട്ര, പഞ്ചാബ്, കർണാടക സംസ്ഥാനങ്ങളിൽനിന്നാണ് കേരളത്തിലേക്കു സ്പിരിറ്റ് എത്തുന്നത്.\nവില കുറഞ്ഞ മദ്യം കിട്ടാതായതോടെ ഷോപ്പുകളില് ജീവനക്കാരും ഉപഭോക്താക്കളും തമ്മിലുള്ള തർക്കവും പതിവായി. .ഇതര സംസ്ഥാനങ്ങളിലുള്ള കമ്പനികളുടെ മദ്യം എത്തിച്ച് പ്രതിസന്ധി പരിഹരിക്കാനാണ് ബവ്റിജസ് കോർപറേഷൻ ശ്രമിക്കുന്നത്. സ്പിരിറ്റിന്റെ വരവു കുറഞ്ഞതോടെ ചെറിയ കമ്പനികൾ ഉൽപാദനം കുത്തനെ കുറച്ചു.\nസ്പിരിറ്റിനു ലീറ്ററിനു 15 രൂപയിലധികം വർധനവുണ്ടായതോടെയാണ് ചെറിയ കമ്പനികൾ പ്രതിസന്ധിയിലായത്. മദ്യവില വർധിപ്പിക്കാതെ മുന്നോട്ടു പോകാൻ കഴിയില്ലെന്നാണ് കമ്പനികൾ സർക്കാരിനെ അറിയിച്ചിരിക്കുന്നത്. എന്നാൽ, ആവശ്യത്തിന് സ്റ്റോക്ക് എത്തിക്കാനാകാത്ത സാഹചര്യമാണ്. സ്പിരിറ്റിനു വില കൂടിയതിനാൽ ജവാൻ റമ്മിന്റെ വില വർധിപ്പിക്കണം എന്നാവശ്യപ്പെട്ട് സർക്കാർ ഉടമസ്ഥതയിലുള്ള ട്രാവൻകൂർ ഷുഗേഴ്സ് സർക്കാരിനു കത്തു നൽകി. 10 ശതമാനം വില വർധനവാണ് ആവശ്യം. ഇപ്പോൾ ഒരു ലീറ്റർ മദ്യത്തിന് 600 രൂപയാണ് വില.\nമദ്യവില വർധിപ്പിക്കുന്ന കാര്യത്തിൽ ഇതുവരെ തീരുമാനമെടുത്തിട്ടില്ലെന്നാണ് സർക്കാർ പറയുന്നത്. എക്സൈസ് നികുതി മുൻകൂട്ടി അടയ്ക്കണമെന്ന നിർദേശം നടപ്പിലാക്കാൻ ഈ മാസം അവസാനംവരെ സമയം നൽകിയിട്ടുണ്ട്. അതിനു മുൻപായി കമ്പനികൾ കൂടുതൽ മദ്യം എത്തിക്കുമെന്ന പ്രതീക്ഷയാണ് ബവ്കോയ്ക്കുള്ളത്.


ആംബുലന്‍സില് വച്ച് യുവതി പീഡനത്തിന് ഇരയായ സംഭവം; പെണ്‍കുട്ടിയെ നേരത്തെ പരിചയമില്ല, ക്രൂരതയില് മറ്റാര്‍ക്കും പങ്കില്ല, അതിക്രമം അബദ്ധത്തില് സംഭവിച്ചതെന്നും പ്രതിയുടെ മൊഴിPunalur News \nഹോം Kerala ആംബുലന്‍സില് വച്ച് യുവതി പീഡനത്തിന് ഇരയായ സംഭവം; പെണ്‍കുട്ടിയെ നേരത്തെ പരിചയമില്ല, ക്രൂരതയില് മറ്റാര്‍ക്കും പങ്കില്ല, അതിക്രമം അബദ്ധത്തില് സംഭവിച്ചതെന്നും പ്രതിയുടെ മൊഴി\nപത്തനംതിട്ട: കൊവിഡ് സ്ഥിരീകരിച്ച യുവതിയെ ആശുപത്രിയിലേക്ക് കൊണ്ട് പോകും വഴി ആംബുലന്‍സിനുള്ളില് വച്ച് പീഡിപ്പിച്ച കേസിലെ പ്രതി കായംകുളം കീരിക്കാട് പനയ്ക്കച്ചിറയില് നൗഫലിനെ പോലീസ് കസ്റ്റഡിയില് വിട്ടു. ഇന്നലെ പത്തനംതിട്ട ജില്ലാ കോടതിയില് വിഡിയോ കോണ്‍ഫറന്‍സ് വഴി പ്രതിയെ ഹാജരാക്കിയിരുന്നു. ഇതേ തുടര്‍ന്നാണ് പോലീസിന്റെ അപേക്ഷ സ്വീകരിച്ച കോടതി പ്രതിയെ കസ്റ്റഡിയില് വിട്ടത്.\nപോലീസ് ചോദ്യം ചെയ്യലില് കുറ്റം സമ്മതിച്ച പ്രതി, അതിക്രമം അബദ്ധത്തില് സംഭവിച്ചതാണെന്നാണ് പൊലീസിന് നല്‍കിയ മൊഴി.പെണ്‍കുട്ടിയെ പീഡിപ്പിച്ചത് കരുതിക്കൂട്ടിയല്ലെന്നും അബദ്ധത്തില് സംഭവിച്ചു പോയതാണെന്നും പ്രതി അന്വേഷണ സംഘത്തിനു മൊഴി നല്‍കി. മാത്രമല്ല, മറ്റാര്‍ക്കും കുറ്റകൃത്യത്തില് പങ്കില്ലെന്നും പെണ്‍കുട്ടിയെ നേരത്തേ തനിക്ക് പരിചയമില്ലെന്നുമുള്ള മൊഴിയാണ് പ്രതി പോലീസിനു നല്‍കിയത്.\nകൊവിഡ് സ്ഥിരീകരിച്ച പെണ്‍കുട്ടിയെ ആശുപത്രിയിലേക്ക് കൊണ്ട് പോകുന്നതിനിടെയായിരുന്നു യുവതിയെ പ്രതി ക്രൂരമായ ലൈംഗീകാതിക്രമത്തിന് ഇരയാക്കിയത്. സെപ്തംബര്5ന് രാത്രിയായിരുന്നു സംഭവം. ആശുപത്രിയിലേക്ക് പോകവെ ആംബുലന്‍സ് ആറന്മുളയിലെ വിജനമായ സ്ഥലത്തെത്തി പീഡിപ്പിക്കുകയായിരുന്നു. അടൂര് ഡിവൈഎസ്പി ആര്.ബിനുവിന്റെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്.പ്രതിയെ കൂടുതല് ചോദ്യം ചെയ്ത് ആവശ്യമെങ്കില് വീണ്ടും തെളിവെടുപ്പു നടത്തുമെന്നും പോലീസ് അറിയിച്ചു.


കൊക്കക്കോള: സത്യവാങ്മൂലം സമര്‍പ്പിക്കാന് ഹൈക്കോടതി ഉത്തരവ് | Perumatty panchayat told to file affidavit - Malayalam Oneindia\njust now അരലക്ഷത്തിന്റെ തോൽവിക്ക് ഒന്നര ലക്ഷത്തിന് കണക്ക് തീർത്ത് ഡീൻ കുര്യാക്കോസ്, കൂറ്റൻ വിജയം\n6 min ago രമ്യ പാട്ടും പാടി ജയിച്ചൂട്ടോ!! അപ്പോൾ അമേഠിയിലെ കാര്യം എങ്ങനാ... മറു ട്രോളുമായി ദീപാ നിശാന്ത്\n16 min ago വെള്ളാപ്പള്ളി രക്ഷപ്പെട്ടു; മൊട്ടയടിക്കേണ്ട... ആരിഫിനും സിപിഎമ്മിനുമൊപ്പം ആശ്വാസം\n21 min ago അമേഠിയില് രാഹുലിന് നെഞ്ചിടിപ്പ്, 12 ഘട്ടം കഴിഞ്ഞപ്പോള് സ്മൃതി ഇറാനിക്ക് 20000 വോട്ടിന്റെ ലീഡ്\nകൊക്കക്കോള: സത്യവാങ്മൂലം സമര്‍പ്പിക്കാന് ഹൈക്കോടതി ഉത്തരവ്\nകൊച്ചി: പ്ലാച്ചിമടയില് പ്രവര്‍ത്തം തുടങ്ങുന്നതു സംബന്ധിച്ച് കൊക്കക്കോള കമ്പനി നല്‍കിയ ഹര്‍ജിയില് സത്യവാങ്മൂലം സമര്‍പ്പിക്കാന് ഹൈക്കോടതി പെരുമാട്ടി ഗ്രാമപഞ്ചായത്തിനോടാവശ്യപ്പെട്ടു.\nപ്ലാച്ചിമടയില് പ്രവര്‍ത്തനമാരംഭിക്കാന് ലൈസന്‍സ് പുതുക്കുന്നതിനായി പെരുമാട്ടി ഗ്രാമപഞ്ചായത്തിനു നിര്‍ദേശം നല്‍കാനാവശ്യപ്പെട്ട് കമ്പനി ഫയല് ചെയ്ത ഹര്‍ജിയില് ജസ്റിസ് എം. രാമചന്ദ്രന്, ജസ്റിസ് കെ. പി. ബാലചന്ദ്രന് എന്നിവരടങ്ങിയ ഡിവിഷന് ബെഞ്ചാണ് സത്യവാങ്മൂലം സമര്‍പ്പിക്കാന് ആവശ്യപ്പെട്ടത്.\nഹൈക്കോടതി നിര്‍ദേശമുണ്ടായിട്ടും പഞ്ചായത്ത് ലൈസന്‍സ് പുതുക്കിനല്‍കുന്നില്ലെന്നും സുപ്രീംകോടതി ഹൈക്കോടതി വിധി സ്റേ ചെയ്തിട്ടില്ലെന്നും ഹര്‍ജിയില് പറഞ്ഞിട്ടുണ്ട്. പ്രവര്‍ത്തനാനുമതി തുടങ്ങാന് ലൈസന്‍സാവശ്യപ്പെട്ട് ഏപ്രില് 13നാണ് പഞ്ചായത്തിനെഴുതിയത്. ഫാക്ടറി, പരിസ്ഥിതി നിയമങ്ങള് പാലിക്കുന്നെന്നു കാണിക്കുന്ന ലൈസന്‍സുകളും കത്തിനൊപ്പം അയച്ചിരുന്നെന്നും ഹര്‍ജിയില് ചൂണ്ടിക്കാട്ടിയിട്ടുണ്ട്.


ബാലഭാസ്‌കറിന്റെ മരണം: ഇനി അറിയേണ്ടത് അഞ്ച് കാര്യങ്ങള്\nWorried that Assam stir may hit supplies, people in Nagaland | AASU vows to continue 'non-violent mass movement' against Citizenship Act | Corrected: Victoria Falls shrink toatrickle, feeding climate change fears | Lady doctor duped by fraudsters in Jammu, case registered | Shah pays tributes to Parliament attack victims | Wife thrashes man for marrying another woman | UP: Rape accused warns victim of consequences if she deposes before court | Former U.S. President Barack Obama speaks during an Obama Foundation event in Kuala Lumpur | "Moral call to rest of the world" on climate from hardest hit countries, Obama says | UK Labour leader arrives home after disastrous election night\nBy വെബ്ഡെസ്ക് • 30/06/2019 at 3:35PM\nവയലിനിസ്റ്റ് ബാലഭാസ്‌കറിന്റെ അപകട മരണത്തെക്കുറിച്ച് ഒട്ടേറെ ദുരൂഹതകളാണ് ഉയര്‍ന്നിരുന്നത്. വിമാനത്താവളം വഴിയുളള സ്വര്‍ണക്കടത്തുമായി ഈ മരണത്തെ കണക്റ്റ് ചെയ്യുന്ന തെളിവുകള് ഒന്നും കിട്ടിയിട്ടില്ലെന്നാണ് ക്രൈം ബ്രാഞ്ച് വിശദീകരിക്കുന്നത്.\nബാലഭാസ്‌കറിന്റെ അപകടമരണത്തെ ചുറ്റിപ്പറ്റിയുളള ദുരൂഹതകളുടെ യൂ ടേണായിരുന്നു സ്വര്‍ണക്കടത്തുമായി ബന്ധപ്പെട്ട് ഉയര്‍ന്ന ആരോപണങ്ങള്. കസ്റ്റംസ് ഉദ്യോഗസ്ഥര് അടക്കം വലിയ കണ്ണികളുളള തിരുവനന്തപുരം സ്വര്‍ണക്കടത്തിലെ പ്രതികളായ പ്രകാശ് തമ്പി, വിഷ്ണു എന്നിവര് ബാലഭാസ്‌കറിന്റെ മാനേജര്‍മാരായിരുന്നു എന്നതാണ് വിവാദമായത്.\nഅറസ്റ്റിലായ ഇവരെ ചുറ്റിപ്പറ്റി ക്രൈംബ്രാഞ്ച് നടത്തിയ അന്വേഷണത്തിലും അപകടമരണവും സ്വര്‍ണക്കടത്തും തമ്മില് നേരിട്ട് ബന്ധമുണ്ടെന്ന തെളിവുകള് ഇതുവരെ കിട്ടിയിട്ടില്ല. ശാസ്ത്രീയ അന്വേഷണം അടക്കം പുരോഗമിക്കുമ്പോഴും നിരവധി ചോദ്യങ്ങളാണ് അപകട മരണം ഉയര്‍ത്തുന്നത്.\n1.അപകടം നടക്കുമ്പോള് കാര് ഓടിച്ചത് ആരാണെന്ന് തിരിച്ചറിഞ്ഞിട്ടില്ല. ഇതിന് ഇനി വാഹനത്തില് നിന്ന് ലഭിച്ച മുടി, രക്തക്കറ എന്നിവയുടെ ശാസ്ത്രീയ പരിശോധനഫലം ലഭിക്കണം\n2. ബാലഭാസ്‌കറുമായി ബന്ധമുണ്ടായിരുന്നവരും സ്വര്‍ണക്കടത്ത് കേസിൽ പ്രതികളായ പ്രകാശ് തമ്പി, വിഷ്ണു എന്നിവരും ഡ്രൈവര് അര്‍ജുന്, ജിഷ്ണു എന്നിവരുടെയും ക്രിമിനല് പശ്ചാത്തലം അറിയണം. ഇതിനായി ക്രൈം റെക്കോഡ്‌സ് ബ്യൂറോയെ പൊലീസ് സമീപിച്ചു.\n3. വാഹനാപകടം നടക്കുന്ന സമയത്തെ റോഡിന്റെ അവസ്ഥ, റോഡില് ആ നേരത്ത് വെളിച്ചമുണ്ടായിരുന്നോ എന്നിവ അറിയണം. വേണ്ടത് ദേശീയപാത അതോറിറ്റിയെയുടെയും കെഎസ്ഇബിയെയുടെയും മറുപടി.\nവായിക്കാം: ബാലഭാസ്‌കറിന്റെ മരണം: വ്യക്തതവേണ്ട 11 കാര്യങ്ങള്\n4. പ്രകാശ് തമ്പി, വിഷ്ണു, അര്‍ജുന്, ഡോ.രവീന്ദ്രനാഥ്, ലത, ബാലഭാസ്‌കര് എന്നിവരുടെ ബാങ്ക് അക്കൗണ്ട് വിവരങ്ങള്. ഇതിനായി ആര്‍ബിഐയെ സമീപിച്ചിട്ടുണ്ട് പൊലീസ്. കൂടാതെ ഇവരുടെ ഭൂമിയുടെയും മറ്റ് സ്വത്തുക്കളുടെയും വിവരങ്ങള്‍ക്കായി കളക്ടറുടെയും രജിസ്‌ട്രേഷന് വകുപ്പിന്റെയും സഹായം തേടി.\n5. ബാലഭാസ്‌കറിന്റെ സ്വത്തുക്കള് വേറെ ആരെങ്കിലും കൈവശം വെച്ച് ഉപയോഗിക്കുന്നുണ്ടോയെന്ന് അറിയണം. ഇതില് അന്വേഷണം നടക്കുന്നു.


ഇന്ത്യയിലെ കോടീശ്വരന്മാർ ആരെല്ലാം? കാശുണ്ടാക്കാൻ പ്രായവും വിദ്യാഭ്യാസവും പ്രശ്നമല്ല - Malayalam Goodreturns\n» ഇന്ത്യയിലെ കോടീശ്വരന്മാർ ആരെല്ലാം? കാശുണ്ടാക്കാൻ പ്രായവും വിദ്യാഭ്യാസവും പ്രശ്നമല്ല\nPublished: Saturday, January 18, 2020, 9:03 [IST]\nതുടർച്ചയായ എട്ടാം വർഷവും റിലയൻസ് ഇൻഡസ്ട്രീസിന്റെ ചെയർമാൻ മുകേഷ് അംബാനി തന്നെയാണ് ഇന്ത്യയിലെ ഏറ്റവും സമ്പന്നൻ. ഐഐ‌എഫ്‌എൽ വെൽത്ത് ഹുറൻ ഇന്ത്യ റിച്ച് ലിസ്റ്റ് പ്രകാരം 3,80,700 കോടി രൂപയുടെ ആസ്തിയോടെ അംബാനി ഒന്നാം സ്ഥാനം നിലനിർത്തി. രാജ്യത്തെ മറ്റ് കോടീശ്വരന്മാർ ആരൊക്കെയെന്നും അവരുടെ ആസ്തി എത്രയെന്നും പരിശോധിക്കാം.\nഎസ്പി ഹിന്ദുജ, പ്രേംജി\nലണ്ടൻ ആസ്ഥാനമായുള്ള എസ്പി ഹിന്ദുജയും കുടുംബവുമാണ് സമ്പന്ന പട്ടികയിലെ രണ്ടാം സ്ഥാനം നേടിയത്. 1,86,500 കോടി രൂപയുടെ ആസ്തിയിലാണ് ഇവർ രണ്ടാം സ്ഥാനം നിലനിർത്തിയത്. വിപ്രോ സ്ഥാപകൻ അസിം പ്രേംജി മൂന്നാം സ്ഥാനത്ത് എത്തി. 1,17,100 കോടി രൂപയുടെ ആസ്തിയാണ് അസിം പ്രേംജി നേടിയത്.\n1,07,300 കോടി രൂപയുടെ സ്വത്ത് സമ്പാദിച്ച് നാലാം സ്ഥാനത്താണ് ആഴ്സലർ മിത്തലിന്റെ ചെയർമാനും സിഇഒയുമായ എൽ.എൻ മിത്തൽ, 94,500 കോടി രൂപയുടെ ആസ്തിയോടെ ഗൌതം അദാനി അഞ്ചാം സ്ഥാനത്ത് എത്തി.\nഐ‌ഐ‌എഫ്‌എൽ വെൽത്ത് ഹുറൻ ഇന്ത്യ സമ്പന്ന പട്ടിക\nഏറ്റവും പുതിയ ഐ‌ഐ‌എഫ്‌എൽ വെൽത്ത് ഹുറൻ ഇന്ത്യ റിച്ച് ലിസ്റ്റ് അനുസരിച്ച്, 1,000 കോടിയിലധികം ആസ്തിയുള്ള ഇന്ത്യക്കാരുടെ എണ്ണം 2018ലെ 831 ൽ നിന്ന് 2019ൽ 953 ആയി ഉയർന്നു. എന്നാൽ യുഎസിൽ ശതകോടീശ്വരന്മാരുടെ എണ്ണം 141 ൽ നിന്ന് 138 ആയി കുറഞ്ഞു. പട്ടികയിലെ മികച്ച 25 പേരുടെ സമ്പത്ത് ഇന്ത്യയുടെ ജിഡിപിയുടെ 10 ശതമാനത്തിനും 953 അക്കൗണ്ടുകളുടെ 27 ശതമാനത്തിനും തുല്യമാണെന്നും റിപ്പോർട്ടിൽ പറയുന്നു.\nപട്ടികയിൽ ഇടം നേടിയ മറ്റുള്ളവർ\n94,100 കോടി രൂപയുടെ ആസ്തിയുള്ള ഉദയ് കൊട്ടക് ആറാം സ്ഥാനത്ത് എത്തി. 88,800 കോടി രൂപയുടെ ആസ്തിയുള്ള സൈറസ് എസ് പൂനവല്ല ഏഴാം സ്ഥാനത്തും 76,800 കോടി രൂപയുടെ സമ്പത്തുമായി സൈറസ് പല്ലോഞ്ചി മിസ്ട്രി എട്ടാം സ്ഥാനത്തും 76,800 കോടി രൂപയുടെ ആസ്തി/gce/f ഷാപൂർ പല്ലോഞ്ചി ഒമ്പതാം സ്ഥാനത്തും ഇടം നേടി. 71,500 കോടി രൂപയുടെ സ്വത്തുമായി ദിലീപ് ഷാങ്‌വി പത്താം സ്ഥാനത്ത് എത്തി.\n40 വയസ്സിന് താഴെയുള്ള സമ്പന്നർ\n7,500 കോടി രൂപയുടെ ആസ്തിയുള്ള ഓയോ റൂം ഉടമ റിതേഷ് അഗർവാൾ (25) ആണ് 40 വയസ്സിന് താഴെയുള്ള ഏറ്റവും പ്രായം കുറഞ്ഞ സംരംഭകനും ധനികനും മീഡിയ.നെറ്റിന്റെ ദിവ്യങ്ക് തുരാഖിയ (37) ആണ് രണ്ടാം സ്ഥാനത്തുള്ളത്.\nഎച്ച്സി‌എൽ ടെക്നോളജീസിലെ റോഷ്നി നാടാർ (37) ആണ് ഇന്ത്യയിലെ ഏറ്റവും ധനികയായ വനിതയാണ്. ഗോദ്‌റെജ് ഗ്രൂപ്പിലെ സ്മിത വി കൃഷ്ണ (68) 31,400 കോടി രൂപയുടെ ആസ്തിയുമായി തൊട്ടുപിന്നിലുണ്ട്. 18,500 കോടി രൂപയുടെ ആസ്തിയുള്ള ബയോകോണിലെ കിരൺ മസുംദാർ-ഷാ ഇന്ത്യയിലെ ഏറ്റവും ധനികയായ സ്വയം നിർമിത വനിതയുടെ കിരീടം നിലനിർത്തി.\nRead more about: billionaire rich കോടീശ്വരൻ\nReliance Industries Chairman Mukesh Ambani is richest in India for the eighth consecutive year. Read in malayalam.\nStory first published: Saturday, January 18, 2020, 9:03 [IST]


August | 2015 | shuaib chaliyam\n17.The cyclist(1987) genre:drama dir:mohsen makhmalbaf\nഇന്ന് ഏറ്റവും മികച്ച സംവിധായകരുള്ള കുടുംബമാണ് മക്മൽബഫ് കുടുംബം.ഈ കുടുംബത്തിന്റെ ഗൃഹനാഥനായ മൊഹ്സിൻ മഖ്മൽബഫ് ഇറാനിയൻ ന്യൂവേവിന്റെ ആദ്യകാലം തൊട്ടേയുള്ള പതാകവാഹകരിൽ ഒരാളാണ്.അദ്ദേഹം ലോകസിനിമയിൽ സ്വന്തമായി ഇരിപ്പിടം ഉറപ്പിക്കുകയും ഇറാനിയൻ സിനിമയുടെ വളർച്ചക്ക് അബ്ബാസ് കിറസ്തോമിയെ പോലുള്ള സമകാലികരോടൊപ്പം പ്രവർത്തിച്ച മഖ്മൽമബഫ് തന്റേതായൊരിടത്തിന് താൻ അർഹനാണെന്ന് തെളിയിക്കുകയും ചെയ്തു.ഇറാനിയൻ സമൂഹത്തെ ആഴത്തിൽ പഠിക്കുകയും അത് തന്റെ സിനിമയിലൂടെ ലോകത്തിന് കാണിച്ചുകൊടുക്കുന്ന മഖ്മൽബഫ് ഇറാനെ പഠിക്കുന്നവർക്ക് ഇഷ്ടപ്പെട്ട ഒരാളാണ്.ഇറാനിലെ റെവലൂഷൻ കഴിഞ്ഞിട്ട് എന്തെങ്കിലും മാറ്റം വന്നോ? അഫ്ഗാനികളായ കുടിയേറ്റക്കാരുടെ അവസ്ഥ എന്താണ്? എന്നുള്ള ചോദ്യങ്ങൾക്ക് വ്യക്തമായ ഉത്തരം നൽകാൻ കഴിവുള്ള സിനിമയാണ് ദി സൈക്ലിസ്റ്റ്.നാസിം എന്ന അഫ്ഗാനിയായ സൈക്ലിസ്റ്റിന്റെ ജീവിതത്തിലൂടെ മുന്നോട്ടു പോകുന്ന ഈ സിനിമ മികച്ചതാണ്.\nഈ സിനിമ ആരംഭിക്കുന്നത് നാസിമിന്റെ ചങ്ങാതിയുടെ മരണ കിണറിലെ പ്രകടനം കാണിച്ചാണ്.ക്രിട്ടിക്കലായ രോഗം ബാധിച്ച തന്റെ ഭാര്യയെ രക്ഷിക്കാന് വേണ്ടി കാശുണ്ടാക്കാനുള്ള വഴിയും തേടി അലയുന്ന നാസിമിനെയാണ് നാം കാണുന്നത്.തന്റെ മകനോടൊപ്പം കിണർ കുഴിക്കുകയും സ്മഗ്ളറുടെ വാഹനമോടിക്കുകയും പണം കിട്ടാൻ വേണ്ടി ആത്മഹത്യ ചെയ്യാൻ പോവുകയാണെന്ന് കാണിച്ച് പണം വാങ്ങാൻ ശ്രമിക്കുന്ന നാസിം ഇതിലൊന്നിലും വിജയിക്കുന്നില്ല.അഫ്ഗാനിലെ മാരത്തോണ് സൈക്കിൾ ചാംപ്യനായ നാസിം ഒരു സർക്കസ് സംഘടിപ്പിക്കുന്ന ഒരാളുടെ മുന്നിലെത്തുകയും അയാളോട് തുടർച്ചയായി ഏഴുദിവസം സൈക്കിളോടിക്കാമെന്ന് തന്റെ ഭാര്യയെ ഓർത്ത് സമ്മതിക്കുന്നു.നാസിം വട്ടത്തിൽ സൈക്കിളോടിക്കാൻ തുടങ്ങുന്നതോടെ നാസിമിന്റെ ചുറ്റുപാടിലുള്ള മാറ്റവും അത് സമൂഹത്തെയും സർക്കാറിനെയും എങ്ങനെ ബാധിക്കുന്നു എന്നുള്ളതാണ് പിന്നീട് സിനിമ ചർച്ച ചെയ്യുന്നത്.\nഡി സീക്കയെ നിയോറിയലിസത്തിലൂടെ തുടങ്ങി ഫെല്ലിനിയിൽ എത്തിപ്പെടുന്ന സിനിമ നന്നായി സംവിധാനം ചെയ്ത മികച്ച സിനിമാനുഭവം നൽകുന്ന ഈ സിനിമ ഇറാനിയൻ ന്യൂ വേവിലെ ഒരു നാഴികക്കല്ലാണ്.ഈ സിനിമയെ ഗ്രേറ്റസ്റ്റ് എന്ന് ഞാൻ വിശേപ്പിക്കുകയില്ല പക്ഷേ ഗ്രേറ്റെന്ന് വിശേഷിപ്പിക്കുകയും ചെയ്യും എല്ലാ വിഭാഗം മികച്ചു നിന്നപ്പോൾ സംഗീതം മാത്രം സിനിമയെ പുറകോട്ട് വലിച്ചു,ഇനി മഖ്മൽബഫ് കണ്ണുപ്പറ്റാതിരിക്കാൻ ചെയ്തതാണോ എന്നും അറിയില്ല.എന്നിരുന്നാലും ഇറാൻ ലോകസിനിമക്ക് നൽകിയ ഗ്രേറ്റ് സിനിമയാണിത്.\n14.Do aankhen barah haath(1957) dir:v.shantaram\nLeaveacomment Posted by shuaibchaliyam on August 7, 2015\nഗോൾഡൻ ഏജ് ഓഫ്ഇന്ത്യൻസിനിമ\nഎന്ന് അറിയപ്പെടുന്ന കാലഘട്ടമാണ്\n1940‐1960 വരെയുള്ള കാലഘട്ടം.ഇന്ത്യ\nൻ സിനിമ ക്രിട്ടിക്സ് ഈ\nകാലഘട്ടത്തെ വളരെയധികം പഠനം\nനടത്തിയിട്ടുണ്ട്.ദോ ആങ്കേൻ ബാറാ\nഹാത്ത് എന്ന സിനിമ ഈ\nകാലഘട്ടത്തിൽ ഇറങ്ങിയ വളരെ\nമികച്ച സിനിമയാണ്.ഈ സിനിമ\nശ്രദ്ധിക്കപ്പെട്ട വളരെ മനോഹരമായ\nപിന്നീട് ഇന്ത്യൻ സിനിമയിൽ\nഉടനീളം ഇൻഫ്ളുവൻസ് ചെയ്യുകയും\nമഹാരാഷ്ട്രയിലെ സ്വതന്ത്രപൂർ എന്ന\nസ്ഥലത്ത് നടന്ന ഓപ്പൺ പ്രിസൺ\nഇന്ത്യൻ ക്ലാസിക്കിന് മുമ്പും പിമ്പും\nഈ സിനിമയോട് സാമ്യമ്മുള്ള\nമൈ സിക്സ് കൺവിക്റ്റ്സും സെവൻ\nസിനിമ തയ്യാറാക്കാൻ വേണ്ടി\nപഠിക്കുകയും അതിൽ നിന്ന് സ്വന്തം\nഈ സിനിമ ആരംഭിക്കുന്നത് ആറ്\nആദിനാഥ് അവരെ ഒരു\nളോ ഇല്ലാത്ത ആസാദ്നഗറിലേക്ക്\nകൃഷിയുമായി കഴിയുന്ന ഇവരുടെ\nസ്വഭാവത്തിൽ വരുന്ന മാറ്റങ്ങളാണ\nഈ സിനിമ കാണിക്കുന്നത്.\nഗ്ലോബ്,നാഷ്ണൽ അവാർഡുകൾ ലഭിച്ച\nഈ സിനിമ സംവിധാനം ചെയ്ത\nശാന്താറാം നടനായും മികച്ചു\nഇത് മിസ്സ് ചെയ്യാൻ പാടില്ലാത്ത


Asianet News - On Record\nThursday, May 23, 2013 Last Updated: 10:56:43 AM IST\nPrevious Next ആവശ്യമെങ്കില് രമേശിനെ മന്ത്രിയാക്കി പ്രശ്നം പരിഹരിക്കണം : ലീഗ്\tമലയാളത്തിനു ശ്രേഷ്ഠ ഭാഷാ പദവി ഇന്നു പ്രഖ്യാപിച്ചേക്കും\tമണിക്കു മുന്‍കൂര് ജാമ്യമില്ല; കീഴടങ്ങി ജാമ്യമെടുക്കാം\tചോട്ടാഷക്കീല് പറയുന്നു: വാതുവെപ്പിന് ഭായി എതിരാണ്; ബ്ലാക് ബിസിനസ് ഞങ്ങള് നിര്…\tരമേശിനെ മുഖ്യമന്ത്രിയാക്കാന് ഗ്രൂപ്പ് നീക്കം\tഐപിഎല് വാതുവയ്പ്പ് : കൊല്‍ക്കത്തയിലും അറസ്റ്റ്\tHome\nTop News വിട്ടുവീഴ്ചയ്കില്ലാതെ ഐ ഗ്രൂപ്പ് തിരുവനന്തപുരത്ത് വാഹനാപകടത്തില് നാലു മരണം\tമാന് ബുക്കര് പുരസ്കാരം ലിഡിയ ഡേവിസിന് രമേശ് മന്ത്രിസഭയിലേക്കില്ല\tരമേശിനെ മുഖ്യമന്ത്രിയാക്കാന് ഗ്രൂപ്പ് നീക്കം യുഡിഎഫ് സര്‍ക്കാറിന്റെ അവസാന രണ്ടു വര്‍ഷം മുഖ്യമന്ത്രിപദം വേണമെന്ന് ഐ ഗ്രൂപ്പ്. നിര്‍ണായക ഐ ഗ്രൂപ്പ് യോഗം ഇന്നു കൊച്ചിയില്.\nആവശ്യമെങ്കില് രമേശിനെ മന്ത്രിയാക്കി പ്രശ്നം പരിഹരിക്കണം : ലീഗ്ആവശ്യമെങ്കില് രമേശ് ചെന്നിത്തലയെ മന്ത്രിയാക്കി പ്രതിസന്ധി പരിഹരിക്കണമെന്നു മുസ്ലിം ലീഗ് നേതൃത്വം മലയാളത്തിനു ശ്രേഷ്ഠ ഭാഷാ പദവി ഇന്നു പ്രഖ്യാപിച്ചേക്കുംമലയാളത്തിനു ശ്രേഷ്ഠ ഭാഷാ പദവി നല്‍കണമെന്ന സാംസ്കാരിക മന്ത്രാലയത്തിന്റെ ശുപാര്‍ശ മന്ത്രിസഭയുടെ അജണ്ടയില്.\nമണിക്കു മുന്‍കൂര് ജാമ്യമില്ല; കീഴടങ്ങി ജാമ്യമെടുക്കാംഅന്വേഷണ ഉദ്യോഗസ്ഥനു മുന്നില് ഹാജരായി കോടതിയില്‍നിന്നു ജാമ്യമെടുക്കാന് ഹൈക്കോടതി നിര്‍ദേശിച്ചു. More Latest News ഐപിഎല് വാതുവയ്പ്പ് : കൊല്‍ക്കത്തയിലും അറസ്റ്റ്\tവിട്ടുവീഴ്ചയ്കില്ലാതെ ഐ ഗ്രൂപ്പ് ഡിവൈഎഫ്ഐയുടെ പുതിയ ഭാരവാഹികളെ ഇന്ന് പ്രഖ്യാപിക്കും തിരുവനന്തപുരത്ത് വാഹനാപകടത്തില് നാലു മരണം\tമാന് ബുക്കര് പുരസ്കാരം ലിഡിയ ഡേവിസിന് ആവേശപ്പോരാട്ടത്തില് രാജസ്ഥാന് ജയം; ക്വാളിഫൈയറില് മുംബൈയ്ക്കെതിരെ\tപ്രധാനമന്ത്രിയ്ക്ക് പൂര്‍ണ പിന്തുണ; ആന്റണി രാഷ്ട്രീയ ഗുരുവെന്ന് രാഹുല്\tഎന്‍എസ്എസ് അക്കൗണ്ടില് ഗണേഷിനെ മന്ത്രിയാക്കേണ്ട:സുകുമാരന് നായര്\tലോഡ്ഷെഡ്ഡിംഗ് അടുത്തമാസം 30 വരെ തുടരും\tPowered By Asianet News\nവാതുവയ്പ് കമ്പനി തുടങ്ങാനും ശ്രീശാന്ത് പദ്ധതിയിട്ടിരുന്നുവെന്ന്ഐപിഎല് ഒത്തുകളിക്ക് അറസ്റ്റിലായ മലയാളി താരം ശ്രീശാന്ത് വാതുവെയ്പ് കമ്പനി തുടങ്ങാനും പദ്ധതിയിട്ടിരുന്നതായി...


Campaign Against Dowry Video With new Mohanlal movie Aarattu | Indian Express Malayalam\ncampaign against dowry video with new mohanlal movie aaraattu scene\nപെണ്ണുങ്ങൾക്ക് കല്യാണമല്ല ഒരേയൊരു ലക്ഷ്യം; ‘ആറാട്ടി’ലെ മാസ് ഡയലോഗുമായി മോഹൻലാൽ\n“തുല്യതയുള്ള രണ്ടുപേരുടെ പരസ്പര ബഹുമാനത്തിലും സ്നേഹത്തിലും നിലനിൽക്കുന്ന സഹവർത്തിത്വമാണ് വിവാഹം. അത്, കണക്ക് പറയുന്ന കച്ചവടമല്ല. സ്ത്രീധനം വാങ്ങരുത്, കൊടുക്കരുത്.” വീഡിയോയിൽ പറയുന്നു\nUpdated: June 30, 2021 9:40:18 am\nസ്ത്രീധനത്തിനെതിരായ സന്ദേശവുമായി ‘ആറാട്ട്’ സിനിമയിലെ മാസ് സംഭാഷണ രംഗം പങ്കുവച്ച് സൂപ്പർ താരം മോഹൻലാൽ. സിനിമയിൽ മോഹൻലാൽ അവതരിപ്പിക്കുന്ന നെയ്യാറ്റിൻകര ഗോപൻ എന്ന നായക കഥാപാത്രത്തിന്റെ ഡയലോഗ് അടങ്ങിയ രംഗമാണ് താരം പങ്കു വച്ചത്.\nപഠനം മുഴുവനാക്കാതെ വിവാഹം വേണ്ടെന്ന് പറയുന്ന പെൺകുട്ടികൾക്ക് പിന്തുണ നൽകിക്കൊണ്ടുള്ള ഡയലോഗാണ് മോഹൻലാലിന്റെ കഥാപാത്രം പറയുന്നത്. വിവാഹമല്ല സ്ത്രീകളുടെ ഒരേയൊരു ലക്ഷ്യമെന്നും സ്വയം പര്യാപ്തതയാണ് വേണ്ടതെന്നും ഡയലോഗിൽ പറയുന്നു.\n“പെണ്ണുങ്ങൾക്ക് കല്യാണമല്ല ഒരേയൊരു ലക്ഷ്യം. സ്വയം പര്യാപ്തതയാണ് വേണ്ടത്. അതാണ് പൊളിറ്റിക്കലി കറക്ട്,” ഡയലോഗിൽ പറയുന്നു. ഈ രംഗത്തിനൊപ്പം മോഹൻലാലിന്റെ ശബ്ദത്തിലുള്ള ഒരു സന്ദേശവും വീഡിയോയിൽ നൽകിയിരിക്കുന്നു.\n“തുല്യതയുള്ള രണ്ടുപേരുടെ പരസ്പര ബഹുമാനത്തിലും സ്നേഹത്തിലും നിലനിൽക്കുന്ന സഹവർത്തിത്വമാണ് വിവാഹം. അത്, കണക്ക് പറയുന്ന കച്ചവടമല്ല. സ്ത്രീധനം വാങ്ങരുത്, കൊടുക്കരുത്. സേ നോ ടു ഡൗറി,” എന്നാണ് ശബ്ദ സന്ദേശത്തിൽ പറയുന്നത്.\n“സ്ത്രീധനം കൊടുക്കരുത്, വാങ്ങരുത്. സ്ത്രീക്ക് തുല്യത ഉറപ്പാക്കുന്ന നവകേരളം ഉണ്ടാവട്ടെ,” എന്ന ക്യാപ്ഷനോടു കൂടിയാണ് താരം ഈ വീഡിയോ ഫെയ്സ്ബുക്കിൽ പങ്കുവച്ചിരിക്കുന്നത്. മോഹൻലാലിന് പുറമെ ‘ആറാട്ട്’ സിനിമയുടെ സംവിധായകൻ ബി.ഉണ്ണികൃഷ്ണൻ അടക്കമുള്ളവരും ഈ വീഡിയോ പങ്കുവച്ചിട്ടുണ്ട്.\n‘ആറാട്ട്’ സിനിമയിൽ സ്ത്രീവിരുദ്ധതയുണ്ടാവില്ലെന്ന് ചിത്രത്തിന്റെ തിരക്കഥാകൃത്ത് ഉദയകൃഷണ നേരത്തെ പറഞ്ഞിരുന്നു. ജാതിപ്പേരും തൊഴില്‍പ്പേരും പറഞ്ഞ് ആക്ഷേപിക്കുന്ന സംഭാഷണങ്ങള് ഇനി ആരും എഴുതില്ലെന്നും മലയാള സിനിമയില് സ്ത്രീവിരുദ്ധതയ്ക്കും ജനാധിപത്യവിരുദ്ധതയ്ക്കും സ്ഥാനമില്ലെന്നും ഉദയകൃഷ്ണ പറഞ്ഞിരുന്നു.\nRead More: മോഹന്‍ലാലിന്റെ ‘ആറാട്ടി’ല് സ്ത്രീവിരുദ്ധതയുണ്ടാവില്ല: ഉദയകൃഷ്ണ\nRead More:ലോക്ക്ഡൗൺകാല ബോറടി മാറ്റാം; ഇതാ, ലാലേട്ടന്റെ 80 സിനിമകൾ ഓൺലൈനായി കാണാം\nപതിനെട്ട് കോടി രൂപ ബജറ്റില് നിര്‍മ്മിക്കുന്ന ചിത്രമാണ് ആറാട്ട്. ബി.ഉണ്ണികൃഷ്ണനാണ് ചിത്രത്തിന്റെ സംവിധായകൻ. ബി.ഉണ്ണികൃഷ്ണനുവേണ്ടി ആദ്യമായിട്ടാണ് ഉദയകൃഷ്ണ തിരക്കഥ എഴുതുന്നത്. ഉണ്ണികൃഷ്ണൻ സംവിധാനം ചെയ്ത് മോഹൻലാൽ അഭിനയിക്കുന്ന അഞ്ചാമത്തെ ചിത്രം കൂടിയാണിത്. പുലി മുരുകന് ശേഷം ഉദയ്കൃഷ്ണ എഴുതുന്ന മോഹന്‍ലാല് ചിത്രം എന്ന പ്രത്യേകത കൂടി ആറാട്ടിനുണ്ട്.\nനെയ്യാറ്റിന്‍കര ഗോപന് എന്ന കഥാപാത്രമായാണ് ‘ആറാട്ടി’ല് മോഹന്‍ലാല് എത്തുന്നത്. ഒരു പ്രത്യേക ലക്ഷ്യത്തോടെ നെയ്യാറ്റിന്‍കരയില് നിന്ന് പാലക്കാട് എത്തുന്ന ആളാണ് ഗോപൻ. ചിത്രത്തില് മോഹന്‍ലാല് ഉപയോഗിക്കുന്ന കറുത്ത ബെന്‍സ് കാറും അതിന്റെ നമ്പറും വൈറലായിരുന്നു. തെന്നിന്ത്യന് സൂപ്പര് താരം ശ്രദ്ധ ശ്രീനാഥാണ് ചിത്രത്തിലെ നായിക. ഒരു ഐഎഎസ് ഓഫിസറായിട്ടാണ് താരം എത്തുന്നത്.\nWeb Title: Campaign against dowry video with new mohanlal movie aaraattu scene


MANOJ'S WORLD: ശ്രീനാരായണഗുരുവും ക്രിസ്ത്യൻ പാതിരിയും\nഒരിക്കല് ശ്രീനാരായണ ഗുരുവിനോട് മതം മാറ്റത്തെക്കുറിച്ച് സംസാരിക്കാനായി ഒരു ക്രിസ്ത്യന് പാതിരി അദ്ദേഹത്തിന്‍റെ അടുത്തു ചെന്നു.\nപാതിരി : സ്വാമി ക്രിസ്തു മതത്തിൽ ചേരണം.\nസ്വാമി : നിങ്ങൾക്ക് ഇപ്പോൾ എത്ര വയസ്സായി?\nപാതിരി : മുപ്പത്.\nസ്വാമി : നിങ്ങൾ ജനിക്കുന്നതിനു മുമ്പുതന്നെ നാം ക്രിസ്തുമതത്തിൽ ഉള്ളതാണ്. എന്താണ് നിങ്ങൾ വിശ്വസിക്കണമെന്ന് പറയുന്നത്?\nപാതിരി : യേശുക്രിസ്തു മനുഷ്യരുടെ പാപമോചനത്തിനായി ജനിച്ചു എന്നുള്ളതിൽ വിശ്വസിക്കണം.\nസ്വാമി : അപ്പോൾ യേശു ജനിച്ചതോടുകൂടി ജനങ്ങളുടെ പാപം എല്ലാം പോയിരിക്കണമല്ലോ, അതുകൊണ്ട് എല്ലാവരുടെയും പാപവിമോചനം അന്നുതന്നെ കഴിഞ്ഞു. അല്ലേ?\nപാതിരി : അതെ.\nസ്വാമി : ഇനി വിശ്വസിച്ചാലും ഇല്ലെങ്കിലും, ക്രിസ്ത്യാനി ഇല്ലെങ്കിലും അപ്പോൾ മോക്ഷം കിട്ടികഴിഞ്ഞു. അല്ലേ?\nപാതിരി : അങ്ങനെയല്ല, ക്രിസ്തുവിന്റെ പേരില് ജ്ഞാനസ്നാനം ചെയ്യാത്തവരുടെ പാപം നീങ്ങിയിട്ടില്ല.\nസ്വാമി: അപ്പോൾ നിങ്ങൾ പറയുന്നത് യേശു ജനിച്ചതുകൊണ്ട് കുറച്ചുപേർക്ക് മാത്രം മോക്ഷം കിട്ടി എന്നാണോ?\nപാതിരി :അങ്ങനെയല്ല, ക്രിസ്തു ജനിച്ചതുകൊണ്ട് എല്ലാവരും രക്ഷപെട്ടു. അത് മൂലതത്ത്വം ആണ്.\nസ്വാമി : ബാക്കി ഒരുത്തരും ഇല്ലയോ?\nപാതിരി : ഇല്ല.\nസ്വാമി : എന്നാൽ എല്ലാവരും പണ്ടുതന്നെ രക്ഷിക്കപ്പെട്ടുവല്ലോ, ഇനി വിശ്വസിച്ചിട്ടു വേണ്ടല്ലോ രക്ഷപ്പെടാൻ.\nപാതിരി : അങ്ങനെയല്ല, വിശ്വസിച്ചാലേ രക്ഷയുള്ളൂ.\nസ്വാമി : എന്നാൽ യേശുവിന്റെ ജനനം കൊണ്ട് ഇപ്പോൾ വിശ്വസിക്കാനുള്ളവർ ഒഴികെ ബാക്കിയുള്ളവരാണ് രക്ഷപ്പെട്ടത്. എല്ലാവരും രക്ഷിക്കപ്പെട്ടിട്ടില്ല.\nപാതിരി : (വീണ്ടും) യേശുവിന്റെ ജന്മം കൊണ്ട് എല്ലാവരും രക്ഷപ്പെട്ടു.\nസ്വാമികൾ സാവധാനത്തിൽ പാതിരിയുടെ സംഭാഷണത്തിൽ ഉള്ള പരസ്പര വിരുദ്ധമായ ഭാഗത്തെ തുറന്നു കാട്ടാൻ ശ്രമിച്ചു. പാതിരി അതൊന്നും സമ്മതിക്കാതെ ഇരിക്കുന്നത് കണ്ടപ്പോൾ അടുത്ത് നില്കുന്ന ഒരാളോടായി പറഞ്ഞു.\nസ്വാമി : കണ്ടോ? നല്ല വിശ്വാസം. ഇങ്ങനെയുള്ള വിശ്വാസം വേണം. നല്ല വിശ്വാസികൾ! നമ്മുടെ ഇടയിൽ ഇങ്ങനെയുള്ള വിശ്വാസം ഇല്ല. നല്ല വിശ്വാസികൾ!\n(ശ്രീനാരായണ ഗുരുസ്വമികളുടെ ജീവചരിത്രം – മൂർക്കോത്ത് കുമാരൻ പേജ് -234,235)\n‘മതമേതായാലും മനുഷ്യന് നന്നായാല് മതി’ യെന്ന സന്ദേശം യുക്തിക്ക് നിരക്കാത്തതാണെന്നു വാദിച്ചുകൊണ്ട് 1949ല് കൊല്ലത്ത് മതപ്രചാരണവേദിയില് ഒരു പാതിരി പ്രസംഗിച്ചു. അതിനു കേരളകൌമുദി നല്‍കിയ മറുപടിയില് ഇങ്ങനെ കാണുന്നു:\n“അജ്ഞത, അജ്ഞതയാണെന്നറിഞ്ഞശേഷവും അതിനെ പുരോഹിത പ്രഭാവത്വത്തിന്റെ നിലനില്‍പ്പിനുവേണ്ടി സാധൂകരിച്ചുകൊണ്ട് നടക്കാന് ഇടവരുന്ന മനുഷ്യന് ദയാര്‍ഹന് മാത്രമാകുന്നു. ശ്രീനാരായണഗുരുദേവന് പറയുന്നതുപോലെ, ആ മനുഷ്യന് നന്നായി കാണാന് ഞങ്ങള് ആഗ്രഹിക്കുന്നു.”


സംസ്ഥാനത്ത് ഇന്ന് 1549 പേര്‍ക്ക് കൊവിഡ്; 11 പേര്‍ക്ക് ജീവന് നഷ്ടമായി\n2021-03-29 06:30:17 pm IST\nതിരുവനന്തപുരം: സംസ്ഥാനത്ത് ഇന്ന് 1549 പേര്‍ക്ക് കൊവിഡ് സ്ഥിരീകരിച്ചു. സൗത്ത് ആഫ്രിക്കയില് നിന്നും വന്ന2പേര്‍ക്ക് കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചു. രോഗം സ്ഥിരീകരിച്ച് ചികിത്സയിലായിരുന്ന 1897 പേരുടെ പരിശോധനാഫലം നെഗറ്റീവ് ആയി. കഴിഞ്ഞ ദിവസങ്ങളിലുണ്ടായ 11 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4590 ആയി.\nഅടുത്തിടെ യുകെ (103), സൗത്ത് ആഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 111 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇവരില് 104 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്. കഴിഞ്ഞ 24 മണിക്കൂറിനിടെ 37,337 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 4.14 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,30,50,880 സാമ്പിളുകളാണ് പരിശോധനയ്ക്കായി അയച്ചത്.\nഇന്ന് രോഗം സ്ഥിരീകരിച്ചവരില് 68 പേര് സംസ്ഥാനത്തിന് പുറത്ത് നിന്നും വന്നവരാണ്. 1337 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 133 പേരുടെ സമ്പര്‍ക്ക ഉറവിടം വ്യക്തമല്ല. 11 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. 24,223 പേരാണ് രോഗം സ്ഥിരീകരിച്ച് ചികിത്സയിലുള്ളത്. 10,90,419 പേര് ഇതുവരെ കൊവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,31,085 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,27,212 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 3873 പേര് ആശുപത്രികളിലും നിരീക്ഷണത്തിലാണ്. 487 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്2പുതിയ ഹോട്ട് സ്പോട്ടുകളാണുള്ളത്.3പ്രദേശത്തെ ഹോട്ട് സ്പോട്ടില് നിന്നും ഒഴിവാക്കി. നിലവില് ആകെ 356 ഹോട്ട് സ്പോട്ടുകളാണുള്ളത്.\ncovid 19 kerala cured positive cases death


അങ്കണവാടി ജീവനക്കാര് തിങ്കളാഴ്ച മുതല് ഹാജരാകണം – E News Malayalam\nHome/local/അങ്കണവാടി ജീവനക്കാര് തിങ്കളാഴ്ച മുതല് ഹാജരാകണം\nതിരുവനന്തപുരം: കോവിഡ്-19 പശ്ചാത്തലത്തില് അടഞ്ഞുകിടക്കുന്ന അങ്കണവാടികളുടെ പ്രവര്‍ത്തനം പുനരാരംഭിക്കാന് തീരുമാനിച്ചതായി ആരോഗ്യമന്ത്രി കെ.കെ. ശൈലജ അറിയിച്ചു. എല്ലാ അങ്കണവാടി വര്‍ക്കര്‍മാരും ഹെല്‍പര്‍മാരും തിങ്കളാഴ്ച മുതല് രാവിലെ 9.30ന് അങ്കണവാടിയില് എത്തിച്ചേരേണ്ടതാണ്. കുട്ടികള് എത്തുന്നത് സംബന്ധിച്ചുള്ള തീരുമാനം പിന്നീട് എടുക്കുന്നതാണ്. സംസ്ഥാനത്തിന്റെ പല ഭാഗങ്ങളിലും കൊറോണ വൈറസ് ബാധ റിപ്പോര്‍ട്ട് ചെയ്തതിനെ തുടര്‍ന്ന് കഴിഞ്ഞ മാര്‍ച്ച് 10 മുതലാണ് മുഴുവന് അങ്കണവാടി പ്രീ സ്‌കൂള് കുട്ടികള്‍ക്കും താല്‍ക്കാലിക അവധി നല്‍കിയത്. കോവിഡ് പശ്ചാത്തലത്തിലും ഫീഡിംഗ് ടേക്ക് ഹോം റേഷന് ആയി നല്‍കുക, സമ്പുഷ്ട കേരളം, പദ്ധതിയുമായി ബന്ധപ്പെട്ട സര്‍വേകള്, ദൈനംദിന ഭവന സന്ദര്‍ശനങ്ങള് മുതലായവ തടസം കൂടാതെ നടത്തണമെന്ന് നിര്‍ദേശിച്ചിരുന്നു. എങ്കിലും കോവിഡ് വ്യാപനത്തെ തുടര്‍ന്നുള്ള സാഹചര്യത്തില് പല പ്രവര്‍ത്തനങ്ങളും ഫലപ്രദമായി നടത്താനായില്ല. ഈ സര്‍വേകളെല്ലാം നിര്‍ത്തി വയ്ക്കുകയും ചെയ്തു. ഈയൊരു സാഹചര്യത്തിലാണ് അങ്കണവാടികളുടെ പ്രവര്‍ത്തനം കോവിഡ് മാനദണ്ഡങ്ങള് പാലിച്ച് വ്യവസ്ഥകളോടെ പുനരാരംഭിക്കാന് വനിത ശിശുവികസന വകുപ്പ് തീരുമാനിച്ചതെന്നും മന്ത്രി വ്യക്തമാക്കി.\nഅങ്കണവാടികള് തുറന്നാലും അങ്കണവാടി ഗുണഭോക്താക്കള്‍ക്കുള്ള ഭക്ഷണം ഫീഡിംഗ് ടേക്ക് ഹോം റേഷന് ആയി തന്നെ തുടരേണ്ടതാണ്. കുടുംബങ്ങളിലേയ്ക്ക് അങ്കണവാടികള് എന്ന പദ്ധതി തുടരണം. സമ്പുഷ്ട കേരളം പദ്ധതിയുമായി ബന്ധപ്പെട്ടുള്ള സര്‍വേകള്, ദൈനംദിന ഭവന സന്ദര്‍ശനങ്ങള് എന്നിവ കോവിഡ് മാനദണ്ഡങ്ങള് പാലിച്ച് ഉച്ചയ്ക്ക് ശേഷം നടത്തേണ്ടതാണ്. ഇത് കൂടാതെ കോവിഡ് വാക്‌സിന് വിതരണവുമായി ബന്ധപ്പെട്ട് ആരോഗ്യവകുപ്പിന്റെ നിര്‍ദേശങ്ങളും പാലിക്കണമെന്ന് മന്ത്രി അറിയിച്ചു.\nബൈക്കുകൾ കൂട്ടിയിടിച്ച് മൂന്നു യുവാക്കൾ മരിച്ചു.


പ്രളയക്കെടുതിയിൽ വലയുന്നവർക്ക് കൈത്താങ്ങായി പ്രവാസി സമൂഹം; ജിദ്ദയിൽ സംഘടിപ്പിച്ച കലാവിരുന്ന് ശ്രദ്ധേയമായി\nBy : Web Desk August 24, 2019 comments\nപ്രളയക്കെടുതിയിൽ പെട്ടവരെ സഹായിക്കുന്നതിനായി ജിദ്ദയിൽ സംഘടിപ്പിച്ച കലാവിരുന്ന് ശ്രദ്ധേയമായി. ജിദ്ദയിലെ പ്രമുഖ കലാകാരന്മാർ പങ്കെടുത്ത പരിപാടിയിൽവെച്ച് മറ്റു രാജ്യങ്ങളിൽ നിന്നുള്ളവരും സഹായ ഹസ്തവുമായി മുന്നോട്ടു വന്നു. ജിദ്ദ ആർട്ട് ലവേഴ്‌സ് ആണ് പരിപാടി സംഘടിപ്പിച്ചത്.\nഇക്കഴിഞ്ഞ ബലി പെരുന്നാളിനോടനുബന്ധിച്ച് ജിദ്ദ ആർട്ട് ലവേഴ്‌സ് ഒരുക്കിയിരുന്ന കലാവിരുന്ന് കേരളത്തിലെ പ്രളയക്കെടുതിയുടെ പശ്ചാത്തലത്തിൽ മാറ്റിവെക്കുകയായിരുന്നു. പ്രളയ ദുരന്തത്തിന് ഇരയായവരെ സഹായിക്കുന്നതിനു വേണ്ടിയാണ് ‘പ്രളയത്തിനു ഒരു സാന്ത്വനം’ എന്ന പേരിൽ ഇതേപരിപാടി കഴിഞ്ഞ ദിവസം ജിദ്ദയിൽ വീണ്ടും സംഘടിപ്പിച്ചത്. മഴക്കെടുതിയും ശേഷമുള്ള കേരളത്തിന്റെ മാറ്റങ്ങളും പരാമർശിക്കുന്ന കവിതകൾ പരിപാടിയിൽ അവതരിപ്പിച്ചു. ജിദ്ദയിലെ പ്രമുഖ കലാകാരന്മാർ പങ്കെടുത്ത സംഗീത പരിപാടിയും, നൃത്തങ്ങളും, മാജിക് ഷോയുമൊക്കെ സദസ്സിനു ഹൃദ്യമായ അനുഭവമായി മാറി.\nRead Also : ഉത്തരേന്ത്യയില് പ്രളയക്കെടുതിയില് മരിച്ചവരുടെ എണ്ണം 80 കടന്നു\nദുരന്തത്തിൽ മരണപ്പെട്ടവർക്ക് ആദരാഞ്ജലികൾ അർപ്പിച്ചുകൊണ്ടാണ് പരിപാടി ആരംഭിച്ചത്. ജിദ്ദ നാഷണൽ ഹോസ്പിറ്റൽ ചെയർമാൻ വി.പി മുഹമ്മദാലി ഉദ്ഘാടനം ചെയ്തു. സദസ്സിൽ നിന്ന് മറ്റു രാജ്യങ്ങളിൽ നിന്നുള്ളവർ ഉൾപ്പെടെ കേരളത്തിലെ ദുരിത ബാധിതരെ സഹായിക്കാൻ മുന്നോട്ടു വന്നു.


മുഖ്യമന്ത്രി യോഗി ആദിത്യനാഥുമായി ജന്മഭൂമി വികസനം ചര്‍ച്ച ചെയ്തു :: Janmabhumi Daily\nMonday 26 March 2018 3:20 pm IST\nലഖ്‌നൗ: യുപി മുഖ്യമന്ത്രി യോഗി ആദിത്യനാഥുമായി ജന്മഭൂമി വികസന കാര്യങ്ങള് ചര്‍ച്ചചെയ്തു. ഉടന് പ്രസിദ്ധീകരിക്കുന്ന 'ശ്രീരാമ വനയാത്ര കളക്‌ടേഴ്‌സ് എഡിഷന്' സംബന്ധിച്ച മാര്‍ഗ്ഗ നിര്‍ദ്ദേശങ്ങള് ചര്‍ച്ചയായി.\nകാലടിയില് അടുത്ത മാസം നടക്കുന്ന ശ്രീ ശങ്കര ജയന്തിയാഘോഷങ്ങളില് പങ്കെടുക്കാന് മുഖ്യമന്ത്രിയെ ക്ഷണിച്ചു. ജന്മഭൂമി ജനറല് മാനേജര് കെ.ബി. ശ്രീകുമാര്, കോര്‍ഡിനേറ്റര് അശോക് കുറുപ്പ്, ആര്‍എസ്എസ് യുപി പ്രാന്ത സഹകാര്യവാഹ് പ്രശാന്ത് ഭാട്ടിയ എന്നിവരായിരുന്നു കൂടിക്കാഴ്ചയില്.


ആദ്യവ്രത വാഗ്ദാനം നടത്തിയതിന്റെ സന്തോഷത്തിൽ പതിനൊന്ന് സന്യാസിനികൾ – Catholic VOX Online NEWS | Christian News | Malayalam News | Vatican News\nHome/Kerala/ആദ്യവ്രത വാഗ്ദാനം നടത്തിയതിന്റെ സന്തോഷത്തിൽ പതിനൊന്ന് സന്യാസിനികൾ\nആദ്യവ്രത വാഗ്ദാനം നടത്തിയതിന്റെ സന്തോഷത്തിൽ പതിനൊന്ന് സന്യാസിനികൾ\nഇനിമുതൽ അവർ ഹാൻഡ് മെയിഡ്സ് ഓഫ് ഹോപ്പ് സഹോദരിമാർ എന്ന അറിയപ്പെടും\nതിരുവനന്തപുരം: ആദ്യവ്രത വാഗ്ദാനം നടത്തിയതിന്റെ സന്തോഷത്തിലാണ് “ഹാൻഡ് മെയിഡ്സ് ഓഫ് ഹോപ്പ്” എന്ന തിരുവനതപുരം അതിരൂപതാ കോൺഗ്രിഗേഷനിലെ പതിനൊന്ന് സഹോദരിമാർ. ഇന്ന് വെട്ടുതുറ സെന്റ് സെബാസ്റ്റ്യൻ ദേവാലയത്തിൽ വച്ച് രാവിലെ 10.30- ന് പൊന്തിഫിക്കൽ ദിവ്യബലിമധ്യേ അഭിവന്ദ്യ സൂസപാക്യം മെത്രാപോലീത്തായുടെ മുൻപാകെ തങ്ങളുടെ ആദ്യവ്രതം വാഗ്ദാനം നടത്തി, സന്യാസ വസ്ത്രവും സ്വീകരിച്ച് “ഹാൻഡ് മെയിഡ്സ് ഓഫ് ഹോപ്പ്” എന്ന സഭയിൽ ഔദ്യോഗികമായി അംഗങ്ങളായി. ഇനിമുതൽ അവർ ഹാൻഡ് മെയിഡ്സ് ഓഫ് ഹോപ്പ് സഹോദരിമാർ എന്ന അറിയപ്പെടും.\nസി.അഞ്ജു, സി.ജോസെഫിൻ, സി.നിജി, സി.ജീനു, സി.ബെനഡിക്ട് മേരി, സി.സജിത, സി.അനു, സി.അലീന, സി.സ്വപ്ന, സി.രേഷ്മ, സി.ശോഭ എന്നീ സഹോദരിമാരാണ് ആദ്യവ്രതം സ്വീകരിച്ച ഹാൻഡ് മെയിഡ്സ് ഓഫ് ഹോപ്പ് സഹോദരിമാർ.\n“ഹാൻഡ് മെയിഡ്സ് ഓഫ് ഹോപ്പ്” കോൺഗ്രിഗേഷന്റെ സ്ഥാപകൻ ആർച്ച് ബിഷപ്പ് സൂസൈപാക്യം പിതാവാണ്. പൊന്തിഫിക്കൽ കുർബാനയ്ക്ക് മുഖ്യ കാർമികത്വം വഹിക്കവേ ആർച്ച് ബിഷപ്പ് ആ സന്തോഷം പങ്കുവയ്ക്കാനും മറന്നില്ല. പുനലൂർ ബിഷപ്പ് ഡോ.പൊന്നുമുത്തൻ പിതാവും, അതിരൂപത സഹായമെത്രാൻ ഡോ.ക്രിസ്തുദാസ് പിതാവും, മോൺ.ജോർജ് പോളും തിരുകർമ്മങ്ങളിൽ സഹകാർമികരായി. കൂടാതെ, അതിരൂപതയിലെ അമ്പതോളം വൈദികരും സന്യസ്തരും തിരുകർമ്മങ്ങളിൽ പങ്കെടുത്തു.\nഅതുപോലെ തന്നെ, സന്യാസാർത്ഥികളുടെ മാതാപിതാക്കളും ബന്ധുക്കളും സഹപാഠികളും ചടങ്ങിൽ സംബന്ധിച്ചു. പ്രാർത്ഥനയോടും പഠനത്തോടും കൂടിയുള്ള ഏറെ നാളത്തെ ഒരുക്കത്തിനു ശേഷം, തങ്ങൾ പ്രതീക്ഷയോടെ കാത്തിരുന്ന നിധി സ്വന്തമാക്കിയ സന്തോഷത്തിലാണ് തങ്ങൾ എന്ന് പുതിയ സിസ്റ്റേഴ്സ് പ്രതികരിച്ചു.


Vellappally Natesan against BJP | ബിജെപി തനിക്കെതിരെ സോഷ്യൽ മീഡിയയിൽ ആക്രമണം നടത്തുന്നു; മറ്റാരിൽ നിന്നും ഇത്തരം ആക്രമണം നേരിടേണ്ടി വന്നിട്ടില്ല; ബിജെപിയിൽ നടക്കുന്നത് പണപ്പിരിവും ഗ്രൂപ്പിസവും; ഈ പോക്കാണെങ്കിൽ നൂറ് വർഷം കഴിഞ്ഞാലും ബിജെപി ഇവിടെ അധികാരത്തിലെത്തില്ല: ബിജെപിക്കെതിരെ നിലപാട് കടുപ്പിച്ച് വെള്ളാപ്പള്ളി നടേശൻ - MarunadanMalayalee.com\nബിജെപി തനിക്കെതിരെ സോഷ്യൽ മീഡിയയിൽ ആക്രമണം നടത്തുന്നു; മറ്റാരിൽ നിന്നും ഇത്തരം ആക്രമണം നേരിടേണ്ടി വന്നിട്ടില്ല; ബിജെപിയിൽ നടക്കുന്നത് പണപ്പിരിവും ഗ്രൂപ്പിസവും; ഈ പോക്കാണെങ്കിൽ നൂറ് വർഷം കഴിഞ്ഞാലും ബിജെപി ഇവിടെ അധികാരത്തിലെത്തില്ല: ബിജെപിക്കെതിരെ നിലപാട് കടുപ്പിച്ച് വെള്ളാപ്പള്ളി നടേശൻ\nDecember 27, 201809:16 PM IST Permalink\nകൊല്ലം: ബിജെപിക്കെതിരെ വീണ്ടും നിലപാട് കടുപ്പിച്ച് എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. ബിജെപി പ്രവർത്തകർ തനിക്കെതിരെ സോഷ്യൽ മീഡിയയിൽ അടക്കം വൻ ആക്രണമണം നടത്തുന്നുവെന്നാണ് വെള്ളാപ്പള്ളി പരാതിപ്പെട്ടത്. മറ്റ് പാർട്ടികളിൽ നിന്നൊന്നും ഇത്തരം ആക്രമണം നേരിടേണ്ടിവന്നിട്ടില്ലെന്നും അദ്ദേഹം പറയുന്നു.\nപണപ്പിരിവും ഗ്രൂപ്പിസവുമാണ് ബിജെപിയിൽ നടക്കുന്നത്. ഈ പോക്കാണെങ്കിൽ നൂറ് വർഷം കഴിഞ്ഞാലും ബിജെപി ഇവിടെ അധികാരത്തിലെത്തില്ല. തന്റെ ഭാര്യയും, തുഷാറിന്റെ ഭാര്യയുമടക്കം വനിതാ മതിലിൽ പങ്കെടുക്കും. ബിജെപി നിലപാടല്ല ബി.ഡി.ജി.എസിനെന്നും വെള്ളാപ്പള്ളി പറഞ്ഞു.\nസുഭാഷ് വാസുവിനെ പുകച്ചു പുറത്തു ചാടിച്ചു വെള്ളാപ്പള്ളി; സുഭാഷ് വാസു പ്രസിഡന്റായ മാവേലിക്കര എസ്എൻഡിപി ഘടകം പിരിച്ചു വിട്ടു; മൈക്രോഫിനാൻസ് തട്ടിപ്പിൽ അന്വേഷണം നടക്കുന്നതിനാൽ നടപടിയെന്ന് വിശദീകരണം; യൂണിയനിൽ അഡ്‌മിനിസ്ട്രേറ്റീവ് ഭരണവും ഏർപ്പെടുത്തിയത് സുഭാഷ് വാസു സെൻകുമാറുമായി കൈകോർത്ത് വിമതനീക്കം ശക്തമാക്കിയതോടെ; അടയും ശർക്കരയും പോലെ ഒരുമിച്ചു നിന്ന എസ്എൻഡിപി നേതാക്കൾ ഒടുവിൽ കീരിയും പാമ്പും പോലെ ആകുമ്പോൾ\nപിന്നാക്കക്കാരെ ഹിന്ദുക്കളിലെ ജന്തുക്കളായി കാണുന്നവരുണ്ടെന്ന് എസ്.എൻ.ഡി.പി.ജനറൽ സെക്രട്ടറി വെള്ളാപ്പള്ളി നടേശൻ. പട്ടിക ജാതിക്കാരനും പിന്നാക്കകാരനും ഇപ്പോഴും അമ്പലങ്ങളിൽ കയറാൻ പറ്റാത്ത അവസ്ഥയുണ്ട്. പിന്നാക്ക വിഭാഗക്കാരുടെ ശാന്തി നിയമനം നടന്നിട്ടും തൃശൂരിൽ അവരെ ശാന്തിയാക്കിയില്ല. അത്തരം ദുഃഖകഥകൾ ഒരുപാടുണ്ടെന്നും വെള്ളാപ്പള്ളി പറഞ്ഞു.\nനിരവധി അന്ധവിശ്വാസങ്ങളും അനാചാരങ്ങളും മാറ്റിയ കേരളമാണിത്. ഇനിയും ഒരുപാട് മാറ്റങ്ങൾ വരേണ്ടതുണ്ട്. നിലവിലെ സാഹചര്യത്തിൽ ശബരിമലയിൽ യുവതികൾ കയറേണ്ടതില്ല എന്നാണ് അഭിപ്രായമെന്നും വെള്ളാപ്പള്ളി വ്യക്തമാക്കി. ഗുരുവായൂരിൽ ആനപ്പിണ്ടം എടുക്കാൻ പോലും പട്ടിക ജാതിക്കാരനെ നിയമിച്ചിട്ടില്ല. പത്മനാഭസ്വാമി ക്ഷേത്രത്തിൽ മുന്നൂറിലധികം ജീവനക്കാരുണ്ട്. ഒരാളു പോലും പട്ടിക ജാതി-പിന്നാക്ക വിഭാഗക്കാരല്ലെന്നും അദ്ദേഹം പറഞ്ഞു.\nഅയ്യപ്പ ജ്യോതിയിൽ പങ്കെടുക്കണമെന്നോ വേണ്ടെന്നോ പറഞ്ഞിട്ടില്ല. ബിജെപിയുടെതല്ല, ഒരു സംഘടനയുടെ പരിപാടിയാണത്. നഗരങ്ങളിൽ അവർക്ക് ശക്തി തെളിയിക്കാൻ സാധിച്ചെങ്കിലും ചിലയിടങ്ങളിൽ അയ്യപ്പ ജ്യോതി മുറിഞ്ഞ് പോയിട്ടുണ്ട്. ബി.ഡി.ജെ.എസ് എൻ.ഡി.എയിൽ തടേരണമെന്നാണ് തന്റെ അഭിപ്രായം. അതിനെ കുറിച്ച് അവർ തീരുമാനിക്കട്ടെയെന്നും വെള്ളാപ്പള്ളി പറഞ്ഞു. വനിതാ മതിൽ ചരിത്രത്തിൽ ഒരു പുതിയ നാഴികക്കല്ലാകുമെന്നും അദ്ദേഹം കൂട്ടിച്ചേർത്തു.\nവനിതാ മതിലിനെ തുഷാർ വെള്ളാപ്പള്ളിയും പിന്തുണച്ചിട്ടുണ്ട്. വനിതാമതിലിനെ പിന്തുണക്കാനുള്ള എസ്.എൻ.ഡി.പി തീരുമാനത്തോടൊപ്പമാണ് താൻ എന്ന് തുഷാർ പറഞ്ഞു. ഇന്നലെ ഉച്ചക്കാണ് പരിപാടിയിൽ പങ്കെടുക്കാനുള്ള ക്ഷണം ലഭിച്ചതെന്നും അതുകൊണ്ട് നേതാക്കളുമായി കൂടിയാലോചനക്ക് സമയം കിട്ടിയില്ലെന്നുമാണ് തുഷാർ വെള്ളാപ്പള്ളി അയ്യപ്പജ്യോതിയിൽ പങ്കെടുക്കാത്തതിന് വിശദീകരണമായി പറഞ്ഞത്.


യെസ് ബാങ്ക് സ്ഥാപകൻ റാണാ കപൂറിനെതിരെ ലുക്ക് ഔട്ട് നോട്ടീസ് ; വീട്ടിൽ എൻഫോഴ്സ്മെന്റ് റെയ്ഡ് - Samakalika Malayalam\nയെസ് ബാങ്ക് സ്ഥാപകൻ റാണാ കപൂറിനെതിരെ ലുക്ക് ഔട്ട് നോട്ടീസ് ; വീട്ടിൽ എൻഫോഴ്സ്മെന്റ് റെയ്ഡ്\nBy സമകാലിക മലയാളം ഡെസ്‌ക് | Published: 07th March 2020 08:13 AM |\nLast Updated: 07th March 2020 08:13 AM | A+A A- |\nമുംബൈ: കടുത്ത പ്രതിസന്ധി നേരിടുന്ന യെസ് ബാങ്കിന്റെ സ്ഥാപകൻ റാണാ കപൂറിനെതിരെ നടപടി കർശനമാക്കി കേന്ദ്രസർക്കാർ. റാണ കപൂറിനും ഭാര്യയ്ക്കുമെതിരെ എൻഫോഴ്സ്മെന്റ് ഡയറക്ടറേറ്റ് ലുക്ക് ഔട്ട് നോട്ടീസ് പുറപ്പെടുവിച്ചു. കള്ളപ്പണ ഇടപാടുമായി ബന്ധപ്പെട്ടാണ് നടപടി. യെസ് ബാങ്ക് സ്ഥാപകനെതിരെ എൻഫോഴ്സ്മെന്റ് കേസ് രജിസ്റ്റർ ചെയ്തിരുന്നു. ഡിഎച്ച്എഫ്എൽ ന് വായ്പ നൽകിയതിന് പിന്നാലെ റാണാ കപൂറിന്റെയും ഭാര്യയുടെയും അക്കൗണ്ടുകളിലേക്ക് കോടികൾ എത്തിയതായി എൻഫോഴ്സ്മെന്റ് കണ്ടെത്തിയിട്ടുണ്ട്.\nറാണാ കപൂറും യെസ് ബാങ്കിന്‍റെ മുൻ ഡയറക്ടർമാരും രാജ്യം വിടുന്നത് തടയുക ലക്ഷ്യമിട്ടാണ് ലുക്ക് ഔട്ട് നോട്ടീസ് പുറപ്പെടുവിച്ചിട്ടുള്ളത്. കേന്ദ്രസർക്കാർ മോറട്ടോറിയം പ്രഖ്യാപിച്ച യെസ് ബാങ്ക് സ്ഥാപകൻ റാണാ കപൂറിന്‍റെ വസതിയിൽ എൻഫോഴ്സ്മെന്‍റ് ഡയറക്ടറേറ്റ് റെയ്ഡ് നടത്തിയിരുന്നു. മുംബൈയിലെ വർളിയിലുള്ള വീട്ടിലാണ് പരിശോധന നടത്തിയത്. ഡിഎച്ച്എഫ്എലിനു വായ്പ അനുവദിച്ചതുമായി ബന്ധപ്പെട്ടാണ് പരിശോധന നടത്തിയത്.\nയെസ് ബാങ്കിൽനിന്ന് 50,000 രൂപയിൽ കൂടുതൽ പിൻവലിക്കുന്നതിന് കേന്ദ്രസർക്കാർ നിയന്ത്രണമേർപ്പെടുത്തിയിരുന്നു. ഏപ്രിൽ മൂന്നു വരെയാണ് നിയന്ത്രണം. ബാങ്ക് അക്കൗണ്ടുകളിൽനിന്ന് 50000 രൂപയിൽ കൂടുതൽ പിൻവലിക്കുന്നതിന് നിക്ഷേപകരെ അനുവദിക്കുന്നതിന് ആർബിഐയുടെ പ്രത്യേക അനുമതി വേണ മെന്ന് കേന്ദ്രസർക്കാർ പുറത്തിറക്കിയ ഉത്തരവിൽ പറയുന്നു. നിക്ഷേപകന്‍റെയും അയാളുമായി ബന്ധപ്പെട്ടവരുടെയും ചികിത്സാവശ്യത്തിനോ പഠനാവശ്യങ്ങൾക്കോ വിവാഹസംബന്ധമായ ആവശ്യങ്ങൾക്കോ മറ്റു ചടങ്ങുകൾക്കു വേണ്ടിയോ ആണെങ്കിൽ ആർബിഐ, 50000 കൂടുതൽ പിൻവലിക്കാൻ അനുമതി നൽകുമെന്നും ഉത്തരവിൽ പറയുന്നു.\nയെസ് ബാങ്ക് റാണാ കപൂര് ലുക്ക് ഔട്ട് നോട്ടീസ് എൻഫോഴ്സ്മെന്റ് ഡയറക്ടറേറ്റ് yes bank rana kapoor